"Finifenma" Gohvaali Mahsalaigai Hoadhan Iulaan Kuri Benjo Majilis Ah - Vaguthu\nބެންޖޯ މަޖިލީހަށް ކުރިމަތިލާން ނިންމައިފި\nއަހްމަދު ފާތިހް (ބެންޖޯ)\nއަހްމަދު ފާތިހް (ބެންޖޯ) ކުރިއަށް އޮތް ރައްޔިތުން މަޖިލީހުގެ އިންތިޚާބުގައި ވާދަކުރަން ނިންމައިފިއެވެ. ބެންޖޯ ނިންމާފައި ވަނީ ތުލުސްދޫ ދާއިރާގެ މަޖިލިސް އިންތިޚާބަށް ކުރިމަތިލާށެވެ.\nބެންޖޯ ބުނީ ކ.ހުރާ، ތުލުސްދޫ، ހިންމަފުށި އަދި ދިއްފުށީގެ ރައްޔިތުން އެދިތިބީ ރައްޔިތުންނާއި ގާާތުން ހިދުމަތްކޮށްދޭނެ މެންބަރަކަށް ކަމަށާއި އެހެންކަމުން ދާއިރާގެ ގިނަ ބައެއްގެ އެދުމުގެ މަތިން ތުލުސްދޫ ދާއިރާއަށް ކުރިމަތިލުމަށް ނިންމަވާފައިވާކަމަށެވެ.\nބެންޖޯ އަކީ ދިއްފުށީ މީހެކެވެ. އޭނާ ވަނީ ކުރިން ފުލުހުންގެ ތެރޭގައި ވެސް މަސައްކަތް ކޮށްފައެވެ.\nބެންޖޯ އަކީ 2015 ވަނަ އަހަރު އޭރުގެ ރައީސުލްޖުމްހޫރިއްޔާ އަބްދުﷲ ޔާމީން އަވަހާރަކޮށްލަން ފިނިފެންމާ ލޯންޗް ބޮން ގޮއްވާލި ހާދިސާ އާއި ގުޅިގެން ހޯދަން އިއުލާން ކުރި މީހެކެވެ. ނަމަވެސް އޭނާ ރާއްޖެ އައުމުން ފުލުހުން އޭނާ އާއި އެއްވެސް ސުވާލެއް ކޮށްފައެއް ނުވެއެވެ.\nމަޖިލިސް އިންތިޚާބު ކައިރިވަމުން އަންނަ އިރު ވަރަށް ގިނަ ބަޔަކު އަންނަނީ އިންތިޚާބަށް ކެމްޕޭން ކުރަމުންނެވެ. މިއަހަރުގެ މަޖިލިސް އިންތިޚާބުގައި ވެސް ހާހަކާއި ގާތް ކުރާ އަދަދަކަށް ކެންޑިޑޭޓުން ވާދަކުރާނެ ކަމަށް ބެލެވެއެވެ.\nޖެނުއަރީ 30, 2019 08:05\nޝިފާއު އަށް ..\nމިހާރު ހެޔޮލަފާ މީހުން ނަށް ބަލާ މީހުންފެންނަނީ ވަރަށް މަދުން ހިތްވަރާ އެކު ނުކުތީތީ މަރުހަބާ އެކަމަކު ފައިސާ އަށް ގިނަ މީހުން ހެއްލެނީ... ހެޔޮލަފާމީހަކީ އަގެއްނެތް މީހެއް .. ނުބައި ނުލަފާ މީހުން މިއަދު އިންޒަތްތެރިންނަށް ވެއްޖެ ކުށްވެރިން ބޮޑެތި މަޝްހޫރު ލީޑަރުންނަށް ވެއްޖެ . ޖަލުގައި ތިބޭ މީހުން ސާފު ހުދު ފޮތި ކޮޅަކަށް ވެއްޖެ . އަބުރު ގެއްލިފާވާ މީހުން މަޝްހޫރު މީހުންނަށް ވެއްޖެ.


Super Mobile Fihaara In Kudakudhinnah Haassa Tablet - Vaguthu\nސްޕަރ މޯބައިލް ފިހާރައިން ކުޑަކުދިންނަށް ޚާއްޞަ ޓެބްލެޓް ވިއްކަން ފަށައިފިއެވެ.\nމިޓެބްލެޓަކީ 7، 8 އަދި 10 އިންޗީގެ ކުޑަކުދިންނަށް ފަސޭހައިން ގެންގުޅެވޭނެ ސައިޒްތަކެއްގެ ޓެބްލެޓް ތަކެކެވެ.\nމިޓެބްލެޓްތަކަކީ 16ޖީބީ, 32ޖީބީ, 64ޖިބީގެ ޓެބްލެޓްތަކެކެވެ. އޯއެސްއެއްގެ ގޮތުގައި އެންރޮއިޑް ބޭނުން ކުރާ ގޭމް ކުޅެވޭ, ސިމް ލެއްވޭ އަދި 4ޖީ އާއި 5ޖީ ލިބޭ އެންމެ އަގުހެޔޮ ޓެބްލެޓެވެ. މިޓެބްލެޓް ތަކުގެ އަގުތަކަކީ -/1400 ރުފިޔާ އާއި -/2000 ރުފިޔާގެ ދެމެދުގެ އަގުތަކެކެވެ.\nމިފިހާރައިން ގޭގައި ތިއްބަވައިގެން އޮންލައިންކޮށް ވައިބަރ މެދުވެރިކޮށް ފަސޭހަކަމާއިއެކު ވިޔަފާރިކުރެވޭނެއެވެ. އަދި ޑެލިވަރީގެ ޚިދުމަތް ހޯދުމަށް ސްޕަރ މޯބައިލްގެ ނަންބަރު 9918006 އަދި 7371515 އަށް ގުޅުއްވުމުން މާލެ / ހުޅުމާލޭ އަށް ހިލޭ ޑެލިވަރީ ކޮށްދޭނެއެވެ. އަދި އަތޮޅުތަކަށް ފުރާ ބޯޓްތަކަށް ވެސް ހިލޭ ޑެލިވަރީގެ ޚިދުމަތް ލިބިގެންދާނެއެވެ.\nސްޕަރ މޯބައިލް ފިހާރަ ހުންނާނީ ބޮޑުރަސްގެފާނު މަގުގައެވެ.\nސްޕަރ މޯބައިލް އިން އަގުހެޔޮ އަދި ކުޑަކުދިންނަށް ހާއްސަ ޓެބްލެޓެއް ވިއްކަން ފެށިއިރު ސްކޫލް ޗުއްޓީ ދުވަސްވަރު ކަމުން މިދުވަސްވަރު ގިނަ ކުދިން ތިބެން ޖެހިފައި ވަނީ ގޭގައެވެ. އެހެންކަމުން ގޭގައި ތިބެގެން ބިނާ ކުރުވަނިވި މަސައްކަތްތަކެއް ކުރުމަށް މިޓެބްލެޓް ވާނީ ކުދިންނަށް ލިބޭ ވަރަށް ބޮޑު އެހީއަކަށެވެ.


Nadhuru Bunumakee Ves Nasheed Gabool Kurahvaa Gothugai Gaumiyyath - Vaguthu\nނަދުރު ބުނުމަކީ ވެސް ނަޝީދު ގަބޫލުކުރައްވާ ގޮތުގައި ގައުމިއްޔަތު!\nޣިޔާސުއްދީން ސުކޫލުގެ ސްޓޫޑެންޓް އެޗީވްމަންޓް އެވޯޑް ދިނުމުގެ ރަސްމިއްޔާތުގައި ވާހަކަފުޅު ދައްކަވަމުން ކުރީގެ ރައީސް މުހައްމަދު ނަޝީދު ޒިޔާރަތްތަކުގައި ދިދަ ޖަހައި، ނަދުރު ބުނުން އެއީ ވެސް ގައުމިއްޔަތު ކަމަށް ވިދާޅުވެ، އަދި އެގައުމިއްޔަތު ބަދަލުކުރުމާއި ދެކޮޅަށް އެމަނިކުފާނު ވާހަކަފުޅު ދެއްކެވި ވީޑިއޯ އާއްމުވުމުން އަނެއްކާވެސް ފާޑުކިޔުން އަމާޒުވެއްޖެއެވެ.\nނަޝީދު ވިދާޅުވީ އަޅުގަނޑުމެން އައީ ގަބުރުސްތާންތަކާއި، މިސްކިތްތަކާއި، ޒިޔާރާތްތައް ވަރަށް ރަނގަޅަށް ބަލަހައްޓަމުން ކަމަށެވެ. "ޒީނަތްތެރިކޮށް ބަލަހައްޓާ، ދޮންވެލިލާ، ނަދުރު ބުނެ، އެއީ މާތް ތަންތަން ގޮތުގައި އަޅުގަނޑުމެން އައީ ދެކެމުން." ނަޝީދު ވިދާޅުވިއެވެ.\nނަޝީދު ވިދާޅުވީ އަޅުގަނޑުމެން ބޮޑުފުޅުވެގެން އައިއިރު ބޮޑުތަކުރުފާނު ޒިޔާރަތަށާއި، މެދު ޒިޔާރަތައް ހަމްދު ނާޅައި ހިނގައްޖެނަމަ ބޮޑު މުސީބާތެއް ދިމާވެދާނެ ކަމަށް ހީކުރެވޭ ކަމަށެވެ.\n"އެއީ އެކި ކަންކަމާއި ގުޅިގެން ގަބޫލު ކުރެވިފައި ހުންނަ ގަބޫލު ކުރެވުންތަކެއް. ފަހަކަށް އައިސް މިދެންނެވި ގައުމިއްޔަތު ބަދަލު ކުރާން ވެގެން، ފޮހެލާން ވެގެން ވަރަށް ބޮޑު މަސައްކަތެއް މިދެންނެވި ވިއްސަކަށް ތިރީހަކަށް އަހަރު ކުރެވިއްޖެ. އެންމެ ބޮޑަށް ކުރެވުނު މަސައްކަތަކީ މިސްކިތްތައް ތަޅާލުން، ގަބުރުސްތާނުތައް ތަޅާލުން، ޒިޔާރަތްތައް ތަޅާލުން." ނަޝީދު ވިދާޅުވިއެވެ.\nޣިޔާސުއްދީން ސުކޫލުގެ ސްޓޫޑެންޓް އެޗީވްމަންޓް އެވޯޑް ދިނުމުގެ ރަސްމިއްޔާތުގައި ބުރުގާ އެޅުމަކީ އެހެން ގޮތެއް ކަމަށް ވިދާޅުވެ، ބުރުގާ އެޅުމާއި ދެކޮޅުކަން ދޭހަވާ ފަދަ އިބާރާތަކުން ނަޝީދު ވާހަކަފުޅު ދެއްކެވުމުން ވެސް ގިނަ ބައެއްގެ ފާޑުކިޔުން ވަނީ އަމާޒުވެފައެވެ.\nމީގެ ކުރިން ނަޝީދު ދައްކަވާ މިބާވަތުގެ ވާހަފުޅުތަކާއި ގުޅިގެން ފާޑުކިޔުންތައް އަމާޒުވުމުން ބައެއް ފަހަރު މަޢާފަށް އެދިވަޑައިގެންނެވި ނަމަވެސް ޣިޔާސުއްދީން ސުކޫލުގެ ސްޓޫޑެންޓް އެޗީވްމަންޓް އެވޯޑް ދިނުމުގެ ރަސްމިއްޔާތުގައި ދެއްކެވި ވާހަކަފުޅަށް ކުރިމަތިވި ފާޑުކިޔުންތައް އިޝާރާތްކުރައްވާ އެމަނިކުފާނު އަދި އެއްވެސް އެއްޗެއް ވިދާޅެއް ނުވެއެވެ.\nސެޕްޓެމްބަރު 17, 2019 08:50\nމާތްﷲ މިގައުމު ސަލާމަތް ކަންމަތީ ލަހައްޓަވާށި. އާމީން.\nސެޕްޓެމްބަރު 17, 2019 18:53\nދިވެހި އަތާތުރުކު މަރާލުން ހެޔޮކަން ބޮޑޭ ބުނެފިއްޔާ ގޯހެއްތަ\nސެޕްޓެމްބަރު 17, 2019 08:54\nއަދިވެސް އަޑުގައިހުރިބާރެއްލާފާވެސް ބުނަންވީ މީނައަކީ ހަމަ މުސެލިމެކޭތަ. މިހާރު ފުދިއްޖެ..ދެންއިތުރަށް ބޭނުމެއްނޫން.\nސެޕްޓެމްބަރު 17, 2019 19:09\nކުރީޒަމާނުގަ 14، 15 އަހަރު ވާއިރުވެސް "ލިބާސް ލައްވަންދެން" އަންހެންކުދިން ތިބެނީ ކަނޑިކިބުރިއާ އެކަނި ކަމަށްވޭ އެވެސް ގައުމިއްޔަތު. ކަލޭގެ އަންހެންދަރިން އަދި އެ އުސޫލުން ލިބާސް ނުލައްވަމެއްނު. އަމަށުން ބައިތިއްބަންވީނު. މިހިރަ އެއްޗެއް ދޯ.\nސެޕްޓެމްބަރު 17, 2019 09:15\nރަށްރަށުގެ އަތިރިމަތީ ބަރިއަކަށް ތިބެ ޤަޟާޙާޖާ ކުރުންއެސް އެއީ ޤައުމިއްޔަތު ދޯ؟ ނޫނޭ ވާ ސާބަސް!\nސެޕްޓެމްބަރު 17, 2019 09:19\nބަލަ ދޮންކަލޯ އެއީ ޝިރުކް ކުރުން ކުރިީގައި މީހުން އެތަންތަނަށް މާތް ކޮން ހިތީ ނޭގޭތީ މުސްކުޅިވެރިން ހީކުރީ އެއީ މުގައްދަސް ތަންތަން ކަމަށް ޝޭހް އުޘްމާނުބެ އަށް އަޅުގަޑު ޝުކުރު އަދަާކުރަން އަޅުގަޑުގެ ގަާތްމީހަކަށް ހައްގު ގޮތް އޮޅުން ފިލުވައި ދިނީތީ. މަގަާންފުޅު ވަށްޓަާލި ކުޑަކުދިންކޮޅަށް ހިތުގެ ފުންމިނުން ޝުކުރިއްޔަާ .މީގެ 30އަހަރު ކުރިން އެތަންތަން ވަށްޓާނުލިނަމަ އަންނި ކަލެޭގެ އެތަންތަން އަޅުކަންކުރެވޭ ތަންތަނަށް ހެދީސް ކުޑަކުދިންކޮޅުގެ ޝެޭހް އެދުރުބެ އަށް މަަާތްﷲ ރަހްމަތްލައްވާ ސުވަރުގެ ދެއްވުމަށް ދުއަާ ކުރަން\nސެޕްޓެމްބަރު 17, 2019 09:49\nނަދުރުގެ ވެސް ހުރޭ ރަނގަޅު ގޮތްތައް އެއީމިސާލަކަށް: ބަލިން ސަލަމަތް ވުމަށް އެދި ދެންނެވުމަށް ނަދުރަކަށް3ދުވަހު ރޯދަހިފުން. އެކަމަކު ޒިޔާރަތަށް ބޮލިލާ ސާފްކުރަން ނަދުރު ބުނުމަކީ ޝީރުކު! ނޭނގޭ ކަމަށް ވަންޏާ ހުސެއިން ރަޝީދު ކާރިން އޮޅުން ފިލުވާލަބަލަ! އެރުން ފަހެއްރެއްގާއި ސިޔާސީ ގޮތުން ތިބޭފޫޅާ އެދޭފަދަ ޖަވާބެއް ލިބިދާނެ!\nތީ ކުފުރު ވެފަ ހުރި މުރުތައްދެއް\nސެޕްޓެމްބަރު 17, 2019 15:42\nކަލެއަށް ނިންމޭތަ އެކަން.\nސެޕްޓެމްބަރު 17, 2019 18:56\nދެން ކާކަށްތަ ނިންމެނީ؟ ވަރަށް އަސަރު ކޮށްފިއެއްނު. ހަމަ މުރުތައްދެއް އެއީ. ފުފޭނެ ވަރަކަށް ފުފޭ.\nސެޕްޓެމްބަރު 17, 2019 10:04\nމަޖްލީހުގެ ރައީސް ނަޝީދާ ކާށިދޫ ދާއިރާ ގެ ޖާބިރަކީ މަޖްލީހުގެ ދެ ޖޯކަރުން.. ތާކުންތާކު ނުޖެހޭ މޮޔަ ގޮވާ ދެމީހުން.. ޓަކިޓަކި ބުންބުން.. ޓަކިޓަކިބުންބުން..\nއިސްލާމްކަމުން ކާފިރުކަމަށް ދާނަންހޭ؟ ނުދާނަމޭ!\nމިނިވަންކަމުން އަޅުވެތިކަމަށް ދާނަންހޭ؟ ނުދާނަމޭ!\nފިނި ހިޔަލަކުން ގަދަ ހޫނަކަށް ދާނަންހޭ؟ ނުދާނަމޭ!\nސެޕްޓެމްބަރު 17, 2019 10:28\nމިކަލޭގެ ނޫނީ މެރިޓައިމްސުޓަޑީސް ހަދައިގެން ޕޯޑިއަމްތަކުގައި ދީނީ ވައުޒު ވިދާޅުވާ މީހަކު ނުދެކެން.\nމިކަލޭގެ ހިފާހައްޔަރު ކުރުމުގެ ދުވަސް މިއޮއްގެން ކުޑަތަންވަނީއެވެ.\nމީ މިގައުމައް ދިމާވެފައޮތް ބޮޑު މުސީބާތެއް. މިނަސީދަކީ. މިގައުމުގެ ހުރިހާ ޒުވާނުން ހަލާކުކޮއްފި މިކަލޭގެ. މީނާގެ ކިބައިން މިގައުމު ސަލާމަތް ކުރައްވާންދޭވެ. އާނމީން\nސެޕްޓެމްބަރު 17, 2019 10:42\nއަމާ ބުނީތީ ފަރަށް\nސެޕްޓެމްބަރު 17, 2019 10:56\nމިކަލޭގެ އަނގަ ބަންދު ވާނެ ގޮތެއް ނެތްތަ؟\nމާތްﷲ މީނާގެ ކިބައިން މި ޤައުމު ސަލާމަތް ކުރައްވާންދޭވެ. އާމީން.\nސެޕްޓެމްބަރު 17, 2019 11:05\nނަޝީދު ގަބޫލުކުރައްވާ ނަދުރު ބޮޑި ހިފައިގެން ދާންވީނު ނަޝީދު ގެ ބަސް ގަބޫލުކުރާ ބައެއްގެ ކައިރިއަށް\nސެޕްޓެމްބަރު 17, 2019 14:04\nނަޝީދު އެވާހަކަތއް އެދައްކަނީ ނަޝީދުގެ ބަސް ގަބޫލުކުރާ މީހުންގެ ކައިރީގައޭ. މިރާއްޖޭގެ މީހުންނަކީ އޭނާގެބަސް ގަބޫލުލުކާމީހުންނޭ. ނަޝީދު ކޮންމެވާހަކައެއްދެއްކިއަސް ބަހެއްބުނަން ކެރޭނެ އެއްވެސް މުއައްސަސާއެއްނެތް. އަންހެނުންހެދުން އެޅުމާ ބެހޭގޮތުންވެސް އަންހެނުންނަށް ފަނޑިޔާރުކަން ދިނުމާބެހެގޮތުންވެސް މީސްތަކުން ކަންބޮޑުކަން ފާޅުކުރިއިވެސް އިސްލާމިކް މިނިސްޓްރީންވެސް އަދި އިސްލާމިކް މިނިސްޓަރުވެސް ބަހެއްނުބުނޭ. ރަނގަޅޭ ވެސް ނުރަނގަޅޭވެސް. އެއްޗެއް ބުނަނީވެސް އެކިއެކި އިލްމުވެރިން. އެހެންވީމާ ނަޝީދު ހިތަށްއެރިވާހަކައެއް ދައްކަންވީ. ދީނެއް ސީނެއް ބަލާނެކަމެއްނެތް.\nސެޕްޓެމްބަރު 17, 2019 11:46\nބަލަ ކޮބައި މައްސަލަޔަކީ ރާއްޖޭގަ އުފެދުނު އެންމެމޮޅު ދީނީއިލުމުވެރިޔާ ޑރ އަފުރާސީމު ބުނެފަ އެބޮތް މަރުވެފަތިބޭ މާތް ބޭޅުން މެދުވެރިކޮއް ނަދުރު ބުނެވޭނެ ވާހަކަ ދޮގެއްހެން ހީވަންޏަާ ޔޫޓިއުބުބަލާބަލަ! އެމިހަކުއިބާރުރާ ދީއިލުމުވެޔެއްގެ ބަސްގަބޫލު ކުރެވޭނީ އަޅުގަނޑު ގަބޫލުކުރާ ހަމަ އެކަނި ދީނީ އިލުމު ވެރިޔަކީ އަފުރާސީމް\nސެޕްޓެމްބަރު 17, 2019 18:26\nނަޖީބު އައްބާސް އަށް ދަންނަވަލަން އަފްރާޝިމް އަވަހާރަކޮށްލިރޭ ޓީވީމޯލްޑިވްސް އިން ގެނެސްދިން ދީނ ި ޕްރޮގްރަމެއްގަ އަފްރާޝިމް ވަނި އޭނާދައްކާފައި ހުރި އެޒާތުގެ ވަހަކަތަކަށް ( މަރުވެފަތިބޭ މާތް ބޭޅުން މެދުވެރިކޮއް ނަދުރު ބުނެވޭނެ ވާހަކަ ) މަޢާފަށް އެދިފަ އެހެންވީމަ އެވާހަކަތަކަކީ ކަމުދާ ވާހަކަތަކެއް ނޫނެއްނު\nސެޕްޓެމްބަރު 17, 2019 19:02\nއަފްރާޝީމު ވިދާޅެއް ނުވޭ އެހެނެއް. ކަލޭ ތިވަރު ބޮޑު ބަދުނާމު ތުހުމަތު ތިއަޅުވަނީ ޝަހީދު ކޮށްލެވިފައިވާ ދީނީ އިލްމުވެރިއަކަށް. ކަލޭގެ ހުރި ނުބައިކަމާއެ. އޭ ގަންޖާ ނަޓޭ. ކަލޭ ޒާތްޒާތު ނަންނަމުގަ ކޮމެންޓްވެސް ކުރަނީތަ؟\nސެޕްޓެމްބަރު 17, 2019 12:02\nތީ މުރު ތައްދުވެފަވާ މީހެއް މިހާރު ލާދީނީ ނަސީދަކީ. މުހަމްމަދު ކުރިޔަތް ލައިގެން ކިޔަން ދެރަވެސްވޭ. މިކަލޭގެއައް\nސެޕްޓެމްބަރު 17, 2019 12:06\nވަލީވެރިންގެ އަދި ނަބިއްޔުންގެ ޒިޔާރަތަށްގޮސް ޝަރުޢީ ތަވައްސުލް ކުރުމަކީ ހުއްދަ ކަމެއް ސުންނީ4މަޒްހަބުގަ\nއެމް.ޑީ.ޕީ.މިފަހަރު ވެސް ވެއްޓޭނީ އަންނީގެ ސަބަބުން.\nސެޕްޓެމްބަރު 17, 2019 13:30\nމަ ހަމަ އަންތަރީސް ވެއްޖެ\nސެޕްޓެމްބަރު 17, 2019 14:29\nމިފަދަގޮތްގޮތަށްވާހަކަދައްކާމީހުން ޖަލްސާތައް ޝަރަފްވެރިކުރުމަށް ގެންދިއުންމަނާކުރާ ޤާނޫނެއް ހަދަންފެނޭ\nސެޕްޓެމްބަރު 17, 2019 14:32\nނަޝީދު ބޮޑުފުޅުވިއިރަށްވުރެ މިއަދު މަދުވީ ކިތައްމިސްކިތްތޯ އަދި ކިތައް ގަބުރުސްތާނުތޯ ބުނެދީފާނަންތަ\nމިމުރުތައްދު ލާދީނީ ގަންޖާބޯ އަކައް އިސްލާމްދީނެއް ނޭގޭނެތާ ނުކިޔާވާ ހުރި އެއްޗެވީމަ. ބިދުޢާ އާޢި ހުރާފާތްތަކާއި ޝިރުކާއި ކުފުރު ވަކިކުރަން ނޭގޭ ޖާހިލެއް\nސެޕްޓެމްބަރު 17, 2019 15:53\nމިފެންނަ ކަންކަމަކީ ދުރާލާ ރާވައިގެން ހިންގާ ކަމެއް ބޭނުމަކީ، މިޤައުމުން އިސްލާމްދީން ފުހެލުން ނުވަތަ އިސްލާމްދީނުގެ އަގުވައްޓާލުން. ކޮންމެދުވަހަކު މިކަހަލަ ކޮންމެވެސް ވަހަކައެއް މިކަލޭގެ ނޫނީ މީނާއާގުޅުންހުރި ކޮންމެވެސްމީހަކު އެބަދައްކާ، މިކަން މިމަގުންދާކަމަށް ވަންޏާ ދުވަސްކޮޅަކުން މިއީ މާބޮޑުކަމަކަށްނުވެ، މިމީހުންގެ ވާހަކަތައް މީހުން ގަބޫލުކުރަން ފަށާ އަދި އެގޮތަށް އުޅެން ފަށާނެ، ދެރަކަމަކީ މިރާއްޖޭގެ އިސްލާމިކް މިނިސްޓްރީއެއް ނެތްކަން. އަދި ވަލިއްޔުލް އަމުރެއްވެސް ނެތްކަން.\nސެޕްޓެމްބަރު 17, 2019 16:08\nރާއްޖެ .. އިސްލާމް .. ކުރެއްވި .. ބޭކަލެއްގެ ..މަހާނަ .. ނުވަތަ .. މަޤްބަރާ .. ފެނުމުން .. އެ ނިޢުމަތް . . އެ ބޭކަލު މެދުވެރި ވެގެން .. ﷲ ..ދެއްވި .. ކަމަށްޓަކާ .. ﷲ އަށް .. ޙަމްދު ..ކުރުން .. އެއީ .. ޝިރްކެއް .. ނޫން .. ނަދުރެއް .. ނުބުނެވޭނެ .. ﷲ . އަށް .. މެނުވީ ... ނަދުރަކީ..އަޅުކަމެއް ..މަޤްބަރާ ގައި .. އޮންނެވި .. ބޭކަލަކަށް .. ހެޔޮ ދުޢާ ..ކޮށް ދިނުމަށް...ނޫނީ .. ސަލަވާތް ..ފާތިހާ .. ކިއަވައި ..ދިނުމަށް ﷲ އަށް ..ނަދުރު..ބުނެވިދާނެ . ..ސަބަބަކީ ..ސަލަވާތް ފާތިހާ ..ކިއަވާފައި . ﷲ ..ގެ ޙަޒްރަތުން .. އެ ބޭކަލަކަށް .. މަތިވެރިކަމާ .. ފާފަ ފުއްސެވުން . .. އެދެވޭތީ ... މިއާ .. ޚިލާފަށް .. އެ ބޭކަލެއްގެ .. ކިބައިން . .. މަދަދު .. އެދިއްޖެ ..ނަމަ .. އެއީ ..ޝިރްކެއް . ..\nސެޕްޓެމްބަރު 17, 2019 16:29\nއެއްކަލަ ޖުހާދޯމިއުޅެނިީ އުޑެއްބުޑެއް ނުދަންނަ ގަމާރު ތާއަބަދަށް ހިނދުކޮޅު ހުރީމަ ރައްޔަތުމީހާ ހިތްހަމަޖެހޭނެ\nސެޕްޓެމްބަރު 17, 2019 16:56\nމިވަރުން ދަންޏާ މީނާ ބުނެފާނެ ތިމަންނާއަކީ އެ ޤައުމިއްޔަތުން ކަނޑުފެއްތި ރަންނަމާރިއޭވެސް!


Zaroory hidhumaithah foaru kohhdheyn dhathurukuraa meehun 72 gadi iru therey PCR test hadhan jeheyne - One Online\nބޯޑަރު ހުޅުވި ފަހުން އިންޑިއާގެ ގޯއެއާގެ ދަތުރުތައް ފެށުމަށް ރާއްޖެ އައި ފުރަތަމަ ފްލައިޓުން މީހުން ފައިބައިގެން ބަހަށް އަރަނީ --- ފޮޓޯ: ވީއައިއޭ\nޒަރޫރީ ހިދުމަތްތައް ފޯރުކޮށްދޭން ދަތުރުކުރާ މީހުން 72 ގަޑިއިރު ތެރޭ ޕީސީއާރް ޓެސްޓު ހަދަން ޖެހޭނެ\nޒަރޫރީ ހިދުމަތްތައް ފޯރުކޮށްދޭން ދަތުރުކުރާ މީހުން 72 ގަޑިއިރު ތެރޭ ޕީސީއާރް ޓެސްޓު ހަދަން ޖެހޭ ގޮތަށް ހަމަޖައްސައިފި އެވެ.\nމާލެ ސަރަހައްދުގައި ކޭސްތައް އިތުރުވުމާ ގުޅިގެން މިދިޔަ ބުދަ ދުވަހުން ފެށިގެން ވަނީ މާލެ އިން ދަތުރުކުރާ އެންމެންވެސް ކަރަންޓީންވާން ޖެހޭ ގޮތަށް އުސޫލަށް ބަދަލު ގެނެސްފައެވެ. ނަމަވެސް ވަރަށް މުހިންމު ކަންކަމުގައި ދަތުރުކުރާ ފަރާތްތަކަށް ހުއްދަ ދިނުމަށް ވަނީ ނިންމައިފައެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނީ ހާއްސަ ހުއްދައިގެ ދަށުން ޒަރޫރީ ބޭނުންތަކަށް މާލެ ސަރަޙައްދުން ރަށްރަށަށް ދާ ފަރާތްތަކުން ދަތުރުކުރުމުގެ 72 ގަޑިއިރު ހަމަނުވާ ނެގެޓިވް ޕީސީއާރު ޓެސްޓެއް ހުށަހަޅަންޖެހޭނެ ކަމަށެވެ.\nމީގެ ކުރިންވެސް ރަށްރަށަށް ޒަރޫރީ ބޭނުންތަކަށް ދަތުރުކުރާ މީހުން 72 ގަޑިއިރު ހަމަނުވާ ނެގެޓިވް ޕީސީއާރް ޓެސްޓެއް ހުށަހަޅަންޖެހެއެވެ. ނަމަވެސް ކޭސްތައް މަދުވުމާއެކު އެޗްޕީއޭ އިން ވަނީ އެ އުސޫލު އުވާލައިފައެވެ.\nއަތޮޅުތެރޭގެ ރަށްތަކުގައި ކޭސްތައް ފެންނަ މިންވަރު އިތުރުވުމާ ގުޅިގެން އަންނަ އާދިއްތަ ދުވަހުން ފެށިގެން ހުރިހާ ރަށެއްގައިވެސް މާސްކް އެޅުން ވަނީ މަޖުބޫރުކޮށްފައެވެ.\nފިޔަވަޅުތައް ހަރުކަށި ކުރަން ނިންމާފައި މިވަނީ އަތޮޅުތަކުގެ ބައެއް ރަށްރަށުގައި ކޮވިޑް ފެތުރެން ދިމާވި ސަބަބު ސާފުވެފައިނުވާތީއެވެ. އެގޮތުން ގއ. ދެއްވަދޫން ގިނަ ބަޔަކު ޕޮޒިޓިވްވުމަށްފަހު މަސް ދުވަސް ފަހުން އެރަށް އާންމު ހާލަތަށް ގެނެސްފައިވަނީ އިއްޔެއެވެ.\nމީގެ އިތުރުން މ. ކޮޅުފުށީގައިވެސް ގިނަ އަދަދެއްގެ ބަޔަކު ވަނީ ކޮވިޑަށް ޕޮޒިޓިވްވެފައެވެ. އެގޮތުން އިއްޔެވެސް އެރަށުން ހަތް މީހަކު ވަނީ ކޮވިޑަށް ޕޮޒިޓިވްވެފައެވެ. އެރަށުން ޖުމްލަ 33 މީހަކު ވަނީ ކޮވިޑަށް ޕޮޒިޓިވްވެފައެވެ. މި ދެ ރަށުގައިވެސް ކޮވިޑް ފެތުރެން ދިމާވި ސަބަބު އަދިވެސް ހޯދިފައެއްނުވެއެވެ.\nގުޅޭ ޓެގު ކާފިއު ލޮކްޑައުން ކޮވިޑް 19


Ehmenge Suvaal "Gein Nikuthumuge Huhdha Hoadhan Keehkuraa Current Meter Number Eh Tha?" - Vaguthu\nއެންމެންގެ ސުވާލު - ގެއިން ނިކުތުމުގެ ހުއްދަ ހޯދަން ކީއްކުރާ ކަރަންޓް މީޓަރު ނަމްބަރެއްތަ؟\nBeyrah nikuthumaa current meter aa gulhun ebahuri. ID card number jeheema dhiriulhey geyeh neyngeyne. Vaguthee address ga gina faharu baivaru geybisee (apartment) hurey. Kuda undhaguleh kurimathivaane, namaves kuda kuda luyeh libey @PoliceMv\n— Rukuma (@RukumaA) May 29, 2020\nNot saying that’s the smartest thing to do.\nBut that does have some impact on the work load, particularly when some people apply for permits saying they live in apartments in floors that doesn’t physically exist.\n— Phairoosch, PhD (@fairoosh) May 30, 2020\nމެއި 31, 2020 13:33\nތަނެއްގައި ބޭރުގެ ކަރަކަރައަށް ގޮސް ކިޔަވައިގެން އައިސް އުޅޭ ތަނެއް ދޮރެއް ނުދަންނަ ބޯގަޅިން ގިނަވާވަރަކަށް މިބާވަތުގެ ބޯގަޅި ކިތަންމެ ކިތަންމެ ކަމެއް ކުރާނެ. މި މީހުންނަށް މި މާލޭގައި ކަރަންޓް މީޓަރު ހުންނަ ގޮތާއި މީޓަރު ބޭނުންކުރާ ގޮތެއްވެސް ނޭނގޭނެ. މީ ގަރުނަކަށްވުރެ ގިނަ ދުވަހު އިނގިރޭސިވިލާތުގައި ފްލަޑްނުވެ އޮވެފައި ފްލަޑްވީމާ، އިންޑިޔާ މީހަކު ލިޔެފައި އޮތް ފްލަޑް މެނޭޖްމަންޓާބެހޭ ފޮތް އެމޭޒަންއިން ގަޑިއެއްހާ އިރުތެރޭގައި ހުސްވެ އެފޮތުގައި އޮތްގޮތަށް އިނގިރޭސީން ކަންކުރިހެން ކޮށްގެން އުޅޭ ކަމެއް. ދެތަނެއްގައި ހުރި ތަފާތު ނުދަންނަ ބޯގަޅިން ފޮތެއްގައި އޮތް ގޮތަށް ކަމެއް ކުރަނީ.\nމެއި 31, 2020 13:38\nމިއަދު މަގުމަތިން ހޮވި ކަރަންޓް ބިލެއް އޮންނާނެ. ނަންބަރުވެސް އޮންނާނެ. މީޓަރު ނަންބަރު ޖަހާފައި ފޮނުވީމާ ހުއްދަ ލިބެންވާނެ. އޯކޭނު. އަނެއްކަމަކީ ކަރަންޓް މީޓަރު ނަންބަރުން އެއީ ގެއެއްކަން ނުވަތަ ފިހާރައެއްކަން ނުވަތަ ވޯކްޝޮޕެއްކަން ނުވަތަ އެހެން ތަނެއްކަން ތިޔަ ޕޮލިހުންނަށް އެނގޭ ބާވައެވެ. މަށަށް ހީވަނީ ހަމައެކަނި ނަންބަރަކުން މިއިން ކަމެއް ރަނގަޅަށް އޮޅުން ނުފިލާނެހެން. ބައެއް ގޭގައި ކުރިން ކޮޓަރިއަކަށް ހަދާފައި މީޓަރެއް ލާފައި ހުންނަ ތަންތަން ފަހުން މަގުމައްޗަށް ދޮރެއް ކަނޑައިގެން ފިހާރައަކަށް ނުވަތަ ގުދަނަކަށް ހަދައިގެން ބޭނުންކުރޭ. ކިހިނެތް ތަނެއްދޮރެއް އޮޅުންފިލާނީ.\nމެއި 31, 2020 15:45\nކަލެއަށް ރަގަނޅު އެެއްގޮތެއްވެސް ނެތެއްނު\nމެއި 31, 2020 14:06\nބައެއް ގޭގޭގައި ކުއްޔަށް ދޭންޖެހިއްޖެ ހިނދެއްގައި ދެވޭ ގޮތަށް އަދި ކަރަންޓް ބިލް ޚަރަދުކުޑަކުރުމަށް ތިން ހަތަރު މީޓަރު ހުންނާނެ. މީޓަރު ނަންބަރަށް ބަލައިގެން ހުއްދަ ދެންޏާ ކޮންމެ ދުވަހަކު މީޓަރެއްގެ ނަންބަރު ފޮނުވައިދީފާނަން. މަށަށް ކޮންމެ ދުވަހަކު މީޓަރަށް ބަލައިގެން ހުއްދަ ދޭންވާނެ. ދުވާލަކު އޭރުން އަހަރެން ދުވާލަކު ހުންނާނީ ގެއެއްގައި. މިހެން ހުންނަ ކިތައް ގެ ހުންނަކަން ތިޔަ ފުލުހުންނަށް އެނގޭބާ؟5ބުރިއަށް6ބުރިއަށް 1 ކޮޓަރީގެ އެޕާޓްމަންޓު ހުންނަ ބައިވަރު ގޭގެ މާލޭގައި ހުންނަނީ މިހެން. 1 ކޮޓަރީގައި ނިދާފައި އަނެއް ކޮޓަރީގައި ދަރިން ނިންދަވާފައި، ތިރީ ކޮޓަރި ސިޓިންގ ރޫމަކަށް ހަދައިގެން އުޅޭ ވަކިން މީޓަރު ހުންނަ ތަންތަން ވަރަށް ގިނަވާނެ. މިހާރު މިއޮތީ މީޓަރު ވިހާ މޫސުން ލައިގެންފައި.\nޖޫން 1, 2020 00:57\nހުއްދަ ނަގާއިރު ކަރަންޓް މީޓަރުގެ ނަމްބަރު ބޭނުންވަނީ ހަމައެކަނި ވިޔަފާރިކުރަން ދޫ ކުރާ ހުއްދައަށް. މި ހުއްދައަކީ ކޮންމެ ދުވަހަކު ބޭރަށް ނިކުމެވޭގޮތަށް ދޫކުރާ ހުއްދައެއްނޫން.\nމެއި 31, 2020 14:11\nއަހަރެންމީ ދުވަހަކުވެސް ހުއްދަ ނަގައިގެން ގޭން ނިކުތް މީހެއް ނޫން. މިހިރީ ލަންކާގަ ތާށިވެފަ. އެކަމަކު އަހަރުމެންގޭ މީޓަރު ނަންބަރުގައި ކޮންމެ ދުވަހަކު ހުއްދަނަގާ އެބަ ކޮންމެވެސް މީހަކު. ފުލުހުން ލޮލް.\nޖޫން 1, 2020 00:56\nބޭފުޅާއެވެ. ހުއްދަ ނަގާއިރު ކަރަންޓް މީޓަރުގެ ނަމްބަރު ބޭނުންވަނީ ހަމައެކަނި ވިޔަފާރިކުރަން ދޫ ކުރާ ހުއްދައަށް. މި ހުއްދައަކީ ކޮންމެ ދުވަހަކު ބޭރަށް ނިކުމެވޭގޮތަށް ދޫކުރާ ހުއްދައެއްނޫން. މިރޯދަމަސް ނިމިގެން އަދި ހަފްތާއެއް ނުވެ، ތިޔަ ހަދާ ބޮޑެތި ދޮގުތަކެއް ދޯ...\nމެއި 31, 2020 14:41\nތެޅި ބާލަނީ، ދެ ކޮޅުޖެހޭ ކަމެއް އަދި ނު ކުރެ.\nމެއި 31, 2020 14:47\nކަރަންޓްބިލު ދައްކަންޖެހޭކަން ހަދާންކޮށްދިނުން. ހަރުކޮށް ދަންނަވާނަމަ އަތްނުލާ އައްދޮ ކިއުއްވުން. އަދި މިކަންނިމޭނީ ރަށުންބޭރަށްދާން ފެންމީޓަރު ގެ ނަންބަރު ދައްކައިގެން # ޗުކުރިއްޔާ\nމެއި 31, 2020 15:40\nއަސްލު ވަރަށްބޮޑު އޮޅުމެއް މީ. ކަރަންޓް މީޓަރ ނަމްބަރު ބޭނުންވަނީ ވިޔަފާރި ކުރަން ބޭރަށް ދިޔުމަށް ހުއްދަ ހޯދާއިރު. އެއީ އެއްފަހަރު ހޯދާ ހުއްދައެއް. އެހެނިހެން ބޭނުންތަކަށް ބޭރަށް ދިޔުމަށް ހުއްދައަށް އެދޭއިރު މީޓަރ ނަމްބަރު ޖަހާކަށް ނުޖެހޭ. ރަގަޅަށް ޗެކްކޮއްލާ.\nއާންމު ކަންކަމުގަ ބޭރަށްދާން ހުއްދަ ހޯދާއިރު މީޓަރ ނަންބަރު ޖަހާކަށް ނުޖެހޭ. މީޓަރ ނަންބަރު ޖަހަންޖެހެނީ ކޮންމެ ގޭބިސީއަކަށް ދޫކުރާ ވިޔަފާރިކުރުމަށްދޭ ހުއްދާއަށް އެދޭއިރު. އެވެސް އެއްފަހަރު.\nމެއި 31, 2020 16:48\nކަރަންރު މީޓަރ ނަންބަރ މިއީ ރައްޔިތުންނަށް ޖެއްސި ބޮޑު ތަކުލީފެއް މާލޭގައި ހުއްނާނެ4ބުރި އިމާތްތަކަށް ހަމަ އެއްމެ ކަރަންޓު މީޓަރެއް ހުއްނަ ގޭގެވެސް އަދި ކޮންޓުރަކުސަން މީޓަރުން4އެޕާޓުމަންޓަށް ވެސް ބޭނުންކުރާ ގޭގެވެސް ހުއްނާނެ އަދި ފިހާރަޔާ ގެއަށް އެއް މީޓަރަކުން ބޭނުންކުރާ ތަންތަށް ވެސް ހުއްނާނެ ، ބަޔަކު މޮޔަވެދާނެ...\nމެއި 31, 2020 16:49\nމެއި 31, 2020 18:36\nކޮން ސުވާލެއްތޯ؟ ކޮންމެ ގޭބިސީއަަ ކަށް ކަރަންޓް މީޓަރެއް ހުރޭ މި ކަން ބޮޑުކ ކޮށްގެން އުޅެނީ ބަލިފަތުރަން ބޭރަށް ނި ކުމެ އުޅެން ބޭނުންވާ ފަރާތްތަ ކުން ހެން ހީވޭ\nމީޓަރު މެދުވެރިކޮށް އެގެއަކައް ވަދެ ނިކިމެ ހަދާމީހުން ސްކޭން ކުރެވޭނެ އަދި އެމީހުން ގެއިން ނިކުންނައިރު ހުރިހާލަތާ އެނބުރި ގެއައްވަންނައިރު ހުރި ހާލަތު ފެނަކައައް އެނގޭ ނެ އެހިސާބުން ފެނަކައިން އެމީހާގެ މައުލޫމާތު ކަމާބެހޭ ފަރާތާ ހިއްސާކުރާނެ ?\nމެއި 31, 2020 20:25\nބޯގަޅިން ނަށް ކުރާނީ ބޯގަޅިކަންކަން މީހާރު އިނގޭތަ ގިނައީ ކޮންމެ ލަވއެއްޖެއްސަސް ނަށާމީހުން މީ ދޮގެއްތޯ....ލޮލް\nޖޫން 1, 2020 01:00\nކޮމެންޓްތަކުން އެނގިގެން ދިޔައީ އަދިވެސް ބައެއް ރައްޔިތުންނަށް ކަރަންޓް މީޓަރު ނަމްބަރ ބޭނުންކޮށްގެން ހޯދާ ހުއްދައިގެ ބޭނުން ނޭނގޭކަން.. އެހެން މީހުންނާދިމާލަށް އިނގިލި ދިއްކޮށްލާއިރު ތިމާމީހާއަށް މި ކިޔާއެތި ގެޓްވަނީ ކިތައް ފަހަރުބާއޭ ވިސްނަވާލައްވާ..\nނުގަވައިދުން ބޭރުގައި އުޅެން ބޭނުންވާ މީހުންނަށް ތަކްލީފަކަށް ވެދާނެ..\nޖޫން 1, 2020 01:03\nކޮންމެ އެއްޗެއް ކިޔަސް އަތު ޖެހިއްޖެއްޔާ ޖޫރިމަނާ ކުރާނެ. ދެން ލަލަލަލަލަ


Vilaathuge qaumuthakugai record minvarakah hoonu gadhavanee - vNews.mv\nވިލާތުގެ ގައުމުތަކުގައި ރެކޯޑް މިންވަރަކަށް ހޫނުގަދަވަނީ\nމުޙައްމަދު އަފްރާޙް 25 July 2019, 23:24\nވިލާތުގެ ބައެއް ގައުމުތަކަށް ހޫނުގެ ތޫފާނެއް ކުރިމަތިވެ، ބައެއް ޤައުމުތަކުގައި ރެކޯޑް މިންވަރަކަށް ފިނިހޫނުމިން މައްޗަށް ގޮސްފިއެވެ. ފަރަންސޭސި ވިލާތުގެ ރަށެއް ކަމަށްވާ ބޯރޑޯއަށް ބަލައިލާއިރު، އެ ރަށުގައި ފިނިހޫނުމިންވަނީ 41.2 ޑިގްރީ ސެލްސިއެސްގައި ރެކޯޑްކުރެވިފައެވެ. މިއީ، ރެކޯޑްތައް ބަލަހައްޓާން ފެށި ފަހުން އެ ރަށުގައި ފިނިހޫނުމިން މިހާ މައްޗަށް ރެކޯޑް ކުރެވުނު ފުރަތަމަ ފަހަރެވެ.\nބޯރޑޯގައި އެންމެ ފަހުން މިހާ މަތީގައި ފިނިހޫނުމިން ރެކޯޑް ކުރެވިފައިވަނީ 2003 ވަނަ އަހަރުއެވެ. އެއީ 40.7 ޑިގްރީ ސެލްސިއެސްގައެވެ. ފަރަންސޭސި ވިލާތުގެ އިތުރުުން، މި ހޫނުގެ ތޫފާނުގެ އަސަރު ބެލްޖިއަމް، ޖަރުމަނު ވިލާތް އަދި ނެދަލެންޑްސްގެ ސަރަހައްދުތަކަށް ދަނީ ފޯރަމުންނެވެ. ދުނިޔޭގެ މޫސުމާބެހޭ އިދާރާއިން ބުނީ، މި ހޫނުގެ ތޫފާނަކީ މޫސުމީ ބަދަލުތަކުގެ ސަބަބުން ކުރިމަތިވެގެން އުޅޭ ތޫފާނެއް ކަމަށެވެ.\n"މިދިޔަ ޖޫން މަހުވެސް ވިލާތުގެ ގިނަ ސަރަހައްދުތަކުގައި ފިނިހޫނުމިން އިންތިހާއަށް މައްޗަށް ދިޔަ. ހޫނު މޫސުމުގެ ކުރީން، މިފަދަ ހޫނުގެ ތޫފާންތައް މިދަނީ އަންނާން ފަށާފައި. އަދި، މިފަދަ މޫސުމީ ބަދަލުތައް ފަހަކަށްއައިސް ދަނީ އިތުރުވަމުން. މިއީ ވަރަށް ނުރައްކާތެރި މައްސަލައެއްގެ ގޮތުގައި ފާހަގަކުރަން،" ދުނިޔޭގެ މޫސުމާބެހޭ އިދާރާގެ ތަރުޖަމާނު ކްލެއަރ ކަލިސް ބުންޏެވެ.\nމިކަމާއި ގުޅިގެން ފަރަންސޭސި ވިލާތުގައިވަނީ އޮރެންޖް އެލަރޓްއެއް އިޢުލާނުކޮށްފައެވެ. އެ ޤައުމުގެ މޫސުމާބެހޭ އިދާރާއިން ބުނީ، ވެރިރަށް ޕެރިސްގައިވެސް ފިނިހޫނުމިން އާދަޔާއި ޚިލާފަށް މައްޗަށް ގޮސްފައިވާ ކަމަށެވެ. އަދި، 1947 ވަނަ އަހަރު ރެކޯޑްކުރެވިފައިވާ 40.4 ޑިގްރީ ސެލްސިއެސްއަށްވުރެ ފިނިހޫނުމިން މައްޗަށް އަރާނެ ކަމަށް އެ ފަރާތުން ލަފާކުރެއެވެ.\nއާދަޔާއި ޚިލާފަށް ފިނިހޫނުމިން މައްޗަށް ދިއުމުގެ ސަބަބުން މީހުންގެ ފުރާނައަށްވެސް ނުރައްކާވެދާނެ ކަމަށް ޤަބޫލްކުރެވެއެވެ. 2003 ވަނަ އަހަރުގެ އޮގަސްޓް މަހު ފަރަންސޭސި ވިލާތަށް ކުރިމަތިިވި ހޫނުގެ ތޫފާނެއްގައި 15،000 އަށްވުރެ ގިނަ މީހުން މަރުވިއެވެ. މި އަހަރުވެސް، ހާދިސާތަކެއް ހިނގާ، މިފަދަ އަދަދަކަށް މީހުން މަރުވެދާނެ ކަމުގެ ބިރު ހީވުމާއި ގުޅިގެން، އޮފިޝަލުންވަނީ ރައްކާތެރިކަމިގެ ފިޔަވަޅުތައް އަޅާން ފަށާފައެވެ.


Gotabaya Rajapakasa Sri Lanka ge raees kamuge huvaa miadhu kuravvanee! - vNews.mv\nގޮޓަބާޔަ ރާޖަޕަކްސަ ސްރީލަންކާގެ ރައީސްކަމުގެ ހުވާ މިއަދު ކުރައްވަނީ!\nސައިފް އަޒްހަރު 18 November 2019, 09:45\nސްރީލަންކާގެ ރިޔާސީ އިންތިޚާބު ކާމިޔާބު ކުރައްވާފައިވާ ގޮޓަބާޔަ ރާޖަޕަކްސަ، މިއަދުގެ ވަގުތެއްގައި ރައީސްކަމުގެ ހުވާ ކުރައްވާނޭ ކަމަށް ޚަބަރު ލިބެއެވެ.\nއާ ރައީސް ހުވާ ކުރެއްވުމުގެ ރަސްމިއްޔާތު ބޭއްވުމަށް ހަމަޖެހިފައިވަނީ ބުދިޒަމްގެ ޚާއްސަ ރަށެއް ކަމަށްވާ އަނޫރާދަޕޫރާގައި ކަމަށް ވެއެވެ. ގޮޓަބާޔަ ރާޖަޕަކްސަ ރައީސްކަމުގެ ހުވާ ކުރެއްވުމަށް ހަމަޖެހިފައިވަނީ ސްރީލަންކާ ގަޑިން ހެނދުނު 11:00 ގައެވެ.\nމި ރަސްމިއްޔާތުގައި، ކުރީގެ ރައީސް މަހިންދަ ރާޖަޕަކްސަގެ އިތުރުން، ސްރީލަންކާގެ ޕާލަމެންޓް މެމްބަރުންނާއި، އެހެން އިއްޒަތްތެރިން ބައިވެރިވެވަޑައި ގަންނަވާނެ ކަމަށް މީޑިއާއިން ބުނެއެވެ.\nސްރީލަންކާގައި ހޮނިހިރު ދުވަހު ބޭއްވި ރިޔާސީ އިންތިޚާބުގެ ރަސްމީ ނަތީޖާ، ސްރީލަންކާ އިލެކްޝަން ކޮމިޝަނުން އިއްޔެ އީޢްލާން ކޮށްފައިވާއިރު، ވޯޓްލުމުގެ ހައްގު ލިބިފައިވާ 16 މިލިއަން މީހުންގެ ތެރެއިން ރިޔާސީ އިންތިޚާބުގައި 13 މިލިއަނަށްވުރެ ގިނަމީހުން ވޯޓްލާފައި ވެއެވެ.\nވޯޓްލާފައިވާ މީހުންގެ %52.25 ވޯޓް ކާމިޔާބު ކުރައްވާފައިވަނީ ގޮޓަބާޔަ ރާޖަޕަކްސައެވެ. އެއީ ހަމިލިއަނަށްވުރެ ގިނަ ވޯޓެވެ. ގޮޓަބާޔަ ރާޖަޕަކްސައާ އެންމެ ގާތުން ވާދަކުރެއްވި ސާޖިތު ޕްރެމަދާސައަށް ލިބިވަޑައިގެންފައިވަނީ %41.99 ވޯޓެވެ. އެއީ، ފަސްމިލިއަނަށްވުރެ ގިނަ ވޯޓެވެ.\nމި ދެބޭފުޅުންނަށް ލިބިވަޑައިގެންނެވި ވޯޓްގައި މިލިއަނަކަށްވުރެ ފަރަގު ބޮޑެވެ.\n25 ކެންޑިޑޭޓުން ވާދަކުރެއްވި ރިޔާސީ އިންތިޚާބުގައި ތިންވަނައަށް އެންމެ ގިނަ ވޯޓް ލިބިވަޑައިގެންނެވީ ނޭޝަނަލް މޫވްމަންޓް އޮފް ޕީޕަލްސް ޕަވަރގެ ލީޑަރ އަނޫރާ ކުމާރަ ޑިސަނަޔަކެއެވެ. އޭނާއަށް ލިބިވަޑައި ގެންނެވީ %3.16 ވޯޓެވެ.\nއަނެއްކޮޅުން، ރިޔާސީ އިންތިޚާބުގެ ނަތީޖާ އިޢްލާން ކުރުމާއެކު، މިހާރުގެ ސަރުކާރުގެ ކެބިނެޓްގައި ހިމެނިވަޑައިގަންނަވާ ވަޒީރުންގެ ތެރެއިން ދެބައިކުޅަ އެއްބައި ވަޒީރުން މިހާރުވަނީ މަގާމުން އިސްތިއުފާ ދެއްވާފައެވެ. ކެބިނެޓުން އިސްތިއުފާ ދެއްވި ވަޒީރުންނަކީ ރިޔާސީ އިންތިޚާބުން ބަލިވެވަޑައި ގެންނެވި ސާޖިތު ޕްރެމަދާސައާ ވަރަށް އަރިސް ބޭފުޅުން ކަމަށް ވެއެވެ. އިންތިޚާބުން ބަލިވެވަޑައި ގެންނެވުމުން ސާޖިތު އިއްޔެގައިވަނީ ވެރިކަންކުރާ ޔުނައިޓެޑް ނޭޝަނަލް ޕާޓީގެ ޑެޕިއުޓީ ލީޑަރުކަމުންވެސް އިސްތިއުފާ ދެއްވާފައެވެ.\nމިހާރު އޮތް ސަރުކާރާމެދު ކަންތައް ވެގެންދާނެގޮތް އެނގޭނީ އާ ރައީސް ހުވާ ކުރައްވައި މަގާމުގެ މަސްއޫލިއްޔަތުތަކާ ހަވާލުވެވަޑައި ގެންނެވުމުން ކަމަށް ވެއެވެ.\nސްރީލަންކާ ޕީޕަލްސް ޕާޓީން މިހާރަށްވެސް ބުނެފައިވަނީ، ބޮޑުވަޒީރުކަމާ އެ ޕާޓީގެ ލީޑަރު މަހިންދަ ރާޖަޕަކްސަ ހަވާލުވެވަޑައި ގަންނަވާނެ ކަމަށް ލަފާކުރެވޭ ކަމަށެވެ.


SunOnline: 350 ަah vure gina kudhinnaa eku Dhiraagu special sports festival baavaifi\n350 ކުދިންނާ އެކު ދިރާގު ސްޕެޝަލް ސްޕޯޓްސް ފެސްޓިވަލް ބާއްވައިފި\nނަޖާހު މަސްއޫދު 06 Nov 2018, 11:38\nދިރާގު ސްޕެޝަލް ސްޕޯޓްސް ފެސްޓިވަލް: ނޮވެންބަރު5ގައި ދިރާގުން ކުރިޔަށް ގެންދިޔަ ހަރަކާތުގެ ތެއިން -- ސަން ފޮޓޯ/ އަޙުމަދު އަވްޝަން އިލްޔާސް\nހާއްސަ އެހީއަށް ބޭނުންވާ ކުދިންނަށް ހާއްސަކޮށްގެން ދިރާގުން ބާއްވަމުން އަންނަ "ދިރާގު ސްޕެޝަލް ސްޕޯޓްސް ފެސްޓިވަލް" މިއަހަރު ވެސް ކާމިޔާބު ކަމާ އެކު ބާއްވައިފި އެވެ.\nހެންވޭރު ދަނޑުގައި އިއްޔެ ހަވީރު ބޭއްވި ސްޕޯޓްސް ފެސްޓިވަލްގައި 350 އަށް ވުރެ ގިނަ ކުދިން ބައިވެރިވި އެވެ.\nމި ފެސްޓިވަލް އެންމެ ފުރަތަމަ ބޭއްވި އިރު ބައިވެރިވީ އެންމެ 17 ކުދިންނެވެ.\nދިރާގުން ބުނި ގޮތުގައި މިފަހަރުގެ ފެސްޓިވަލް އަކީ މިހާތަނަށް އެންމެ ބޮޑު ތަރިހީބެއް ލިބުނު ފެސްޓިވަލް އެވެ.\nމި ފަހަރުގެ ފެސްޓިވަލުގައި މާލޭގެ 11 ސްކޫލަކާއި ހަތަރު އެންޖީއޯއެއް ބައިވެރިވެފައިވާ ކަމަށް ދިރާގުން ބުންޏެވެ. މި އަހަރުގެ ފެސްޓިވަލުގައި ދިރާގާ ބައިވެރިވި ޖަމިއްޔާތަކަކީ މޯލްޑިވްސް އެސޯސިއޭޝަން ފޮ ފިސިކަލް ޑިސޭބަލްސް (އެމްއޭޕީޑީ)، ބިއުޓިފުލް އައިސް ޑައުން ސިންޑްރޯމް، ކެއާ ސޮސައިޓީ، އަދި މޯލްޑިވްސް އޯޓިސިމް އެސޯސިއޭޝަން (އެމްއޭއޭ) އެވެ. ދިރާގުން ބުނީ ފެސްޓިވަލްގެ ކުޅިވަރުތަކަކީ ސްކޫލްތަކާއި އެންޖީއޯތަކާއި މަޝްވަރާކުރުމަށް ފަހު ކަނޑައެޅި ކުޅިވަރުތަކެއް ކަމަށެވެ.\nދިރާގު ސްޕެޝަލް ސްޕޯޓްސް ފެސްޓިވަލް:5ނޮވެންބަރުގައި ދިރާގުން ކުރިޔަށް ގެންދިޔަ ހަރަކާތުގެ ތެއިން -- ސަން ފޮޓޯ/ އަޙުމަދު އަވްޝަން އިލްޔާސްދިރާގުގެ ފަރާތުން މިފަހަރު ފެސްޓިވަލްގައި ހާއްސަ ކުޅިވަރެއް ވަނީ ތައާރަފް ކޮށްފަ އެވެ. އެ ކުޅިވަރަކީ ބައިިނަލްއަގްވާމީ ޕެރައޮލިމްޕިކްސްގައި ބާއްވަމުން އަންނަ "ބޮޝިއާ"އެވެ.\nދިރާގު ސްޕޯޓްސް ފެސްޓިވަލް ބޭއްވުމުގެ ކުރިން އެ ފެސްޓިވަލްގެ ޕްރީ އިވެންޓެއް ވެސް ދިރާގުން ވަނީ ބާއްވައިފަ އެވެ. އެ އިވެންޓުގައި ކުރިއަށް ގެންދިޔައީ އެކި އުމުރުފުރައިގެ ކުދިންނަށް ހާއްސަ ރޭސްތަކެކެވެ.\nދިރާގު ސްޕެޝަލް ސްޕޯޓްސް ފެސްޓިވަލް:5ނޮވެންބަރުގައި ދިރާގުން ކުރިޔަށް ގެންދިޔަ ހަރަކާތުގެ ތެއިން -- ސަން ފޮޓޯ/ އަޙުމަދު އަވްޝަން އިލްޔާސް\nދިރާގުން ސްޕެޝަލް ސްޕޯޓްސް ފެސްޓިވަލް ބާއްވަން ފެއްޓީ 2011 ވަނަ އަހަރު އެވެ. އެ ފެސްޓިވަލަކީ ހާއްސަ އެހީއަށް ބޭނުންވާ ފަރާތްތަކަށް އެހެން މީހުންނެކޭ އެއްފަދައިން ކުޅިވަރު ހަރަކާތްތަކުގައި ބައިވެރިވެ ހަރަކާތްތެރިވެ އުޅެވޭނެ ފަދަ މާހައުލެއް ފޯރުކޮށްދިނުމެވެ.\nހާއްސަ އެހީއަށް ބޭނުންވާ ކުދިން\nސައީދު ވިދާޅުވަނީ ޓާމިނަލް ދޫކުރާނެ އަގެއް ކަނޑަނާޅާ ކަމަށް


Euro gaaivefai vanikoh Busquets Covid ah positive vejje\nޔޫރޯ ގާތްވެފައިވަނިކޮށް ބުސްކެޓްސް ކޮވިޑަަށް ޕޮޒިޓިވްވެއްޖެ\n-2weeks ago0- މުހައްމަދު ޝާން\nއަންނަ ހޮނިހިރު ދުވަހު ފެށުމަށް ތައްޔާރުވާ ޔޫރޯ ފުޓުބޯޅަ މުބާރާތުގައި ވާދަކުރާ ސްޕެއިން ގައުމީ ޓމުގެ ކެޕްޓަން އަދި ތަޖުރިބާކާާރު ކުޅުންތެރިޔާ ސާޖިއޯ ބުސްކެޓްސް ކޮވިޑް-19 އަށް ޕޮޒިޓިވްވުމާއި ގުޅިގެން ޓީމާއި ވަކިވެއްޖެއެވެ.\nބުސްކެޓްސް ޕޮޒިޓިވްވެފައިވާއިރު މިއީ ސްޕެއިން އަށް ލިބޭނެ ބޮޑު ހީނަރުކަމެކެވެ. އޭނާ ޕޮޒިޓިވް ކަން އެނގުނީ ޔޫރޯގައި ސްޕެއިންގެ ފުރަތަމަ މެޗު ފަށަން 8 ދުވަހަށް ވެފައިވަނިކޮށެވެ.\nމިއީ ޕްރޮޓޮކޯލްތަކުގެ ދަށުން ޔޫރޯގައި ވާދަކުރާ ކޮންމެ ޓީމެއްވެސް ހަދަންޖެހޭ ޕީސީއާރު ޓެސްޓެކެވެ. ބުސްކެޓްސްގެ އިތުރުން ވެސް ސްޕެއިންގެ އިތުރު ކުޅުންތެރިންނާއި އޮފިޝަލުންގެ ނަތީޖާ ދެއްކީ ނެގެޓިވް ކަމަށެވެ.\nމިކަމާއި ގުޅިގެން އުމުރުން 32 އަހަރުގެ ބުސްކެޓްސް އަށް އެންމެ އަވަހަށްވެސް ޔޫރޯގައި ކުޅުމުގެ ފުރުޞަތު ލިބޭނީ ޕްރޮޓޮކޯލްގައި ވާގޮތުން 10 ދުވަސް ފަހުންނެވެ. މިފަހަރުގެ ޔޫރޯއަށް ބޮޑެތި ތައްޔާރުތަކެއް ވަމުންދާ ސްޕެއިންގެ ޤައުމީ ޓީމުގައި ތިބި ތަޖުރިބާކާރު މަދު ކުޅުންތެރިންގެ ތެރޭގައި ބުސްކެޓްސް ހިމެނެއެވެ.\nބުސްކެޓްސް ޕޮޒިޓިވްވުމާއި ގުޅިގެން ސްޕެއިން ޤައުމީ ޓީމުގެ ހުރިހާ ކުޅުންތެރިން މިވަގުތު ތިބީ އަައިސޮލޭޝަންގައެވެ. އޭނާ ވަނީ މިދިޔަ ހުކުރުދުވަހު ޕޯޗުގަލް އާއި ދެކޮޅަށް ކުޅުނު މެޗުގައި ވެސް ކުޅެފައެވެ. އެހެންކަމުން ސްޕެއިން ޤައުމީ ޓީމުގެ އޮފިޝަލުން ވަނީ މިފަހަރުގެ ޔޫރޯއަަށް އެ ޓީމުގެ މުހިންމު ކުޅުންތެރިންތަކަކަށް ނުކުޅެވިދާނެތީ ކަންބޮޑުވުން ފާޅުކޮށްފަައެވެ. އެއާއެކު ކޮންމެ ދުވަހަކު ވެސް ޕީސީއާރު ޓެސްޓު ހެދުމަށް އެ ޓީމުން ވަނީ ނިންމާފައެވެ.\nސްޕެއިންގެ ގިނަ ކުޅުންތެރިންތަކެއް ކަރަންޓީނުގައި ވުމާއެކު މާދަމާ ކުޅޭ އެކުވެރިކަމުގެ މެޗުގައި ލިތުއޭނިއާ އާއި ބައްދަލުކުރާނީ ސްޕެއިންގެ 21 އަހަރުންދަށުގެ ޓީމެވެ.\nޔޫރޯގައި ސްޕެއިން ހިމެނިފައިވަނީ ގްރޫޕް އީ ގައެވެ. އެ ގްރޫޕުގައި ދެން ހިމެނެނީ ސްވިޑެންއާ، ޕޮލެންޑުގެ އިތުރުން ސްލޮވާކިއާ އެވެ.\nމުބާރާތުގައި ސްޕެއިން ކުޅޭ ފުރަތަމަ މެޗުގައި މިމަހުގެ 14 ވަނަ ދުވަހު ބައްދަލުކުރާނީ ސްވިޑްން އާއި ދެކޮޅަށެވެ. މި މެޗުގައި ބުސްކެޓްސް އަށް ނުކުޅެވޭއިރު އޭނާއަށް އެންމެ އަވަހަށްވެސް ކުޅުމުގެ ފުރުޞަތު ލިބޭނީ މިމަހުގެ 19 ގައި ޕޮލޭންޑް އާއި ދެކޮޅަށް ކުޅޭ މެޗުގައެވެ.\nރޮނާލްޑޯ ދުނިޔޭގެ ރެކޯޑަކާއި އަރާ ހަމަކޮށްފި011 hours ago\nޔޫރޯ 2020: ފްރާންސް ޕޯޗުގަލް އަދި ޖަރުމަނުވެސް ދެވަނަބުރަށް015 hours ago\nޔޫރޯ 2020: ވަރުގަދަ ކުރިމަތިލުމަކާއެކު ސްޕެއިން ދެވަނަބުރަށް018 hours ago\nޔޫރޯ 2020: އިންގްލޭންޑް ގްރޫޕްގެ އެއްވަނައަށް، ޗެކް އާއި ކްރޮއޭޝިއާވެސް ދެވަނަބުރަށް01 day ago\nކޮޕަ އެމެރިކާ: ޕެރަގުއޭ ބަލިކުރި މެޗާއެކު މެސީ ރެކޯޑަކާއި ހަމަކޮށްފި01 day ago\nޔޫރޯ 2020: ދެވަނަބުރަށް އިތުރު ފަސް ޓީމެއް ދަތުރުކޮށްފި02 days ago


Anhenun Dhuvahuge Munaasabathugai, Muhyiddin Schoolun Kekkumuge Mubaaratheh Baavvaifi - Vaguthu\nއަންހެނުންގެ ދުވަސް ފާހަގަކުރަން މުޙްޔިއްދީން ސްކޫލުގައި ކެއްކުމުގެ މުބާރާތެއް ބާއްވައިފި\n"މޮމީ ޗެފް 2018"ގެ ނަމުގައި މާލެ އަތޮޅު ވިލިމާލޭގައި ހުންނަ މުޙްޔިއްދީން ސްކޫލުގައި އަންހެނުންގެ ދުވަސް ފާހަގަ ކުރަން ކެއްކުމުގެ މުބާރާތެއް ބާއްވައިފިއެވެ. މި މުބާރާތަކީ، އެލް.ކޭ.ޖީ އިން ފެށިގެން ގުރޭޑް ދިހައެއް އަދި ސެން ކުލާސްވެސް ހިމެނޭ ގޮތަށް އެ ގްރޭޑްތަކުގެ ބެލެނިވެރިންނަށް އަމާޒުކޮށް ބޭއްވި މުބާރާތެކެވެ.\n"އަންހެނުންގެ ދުވަހާ ގުޅުވައިގެން ގެންދާ ހަރަކާތެއް މީ. އަންހެނުންގެ ދުވަހާއި ސްކޫލްގެ އަހަރީ ދުވަހާ އެއް ދުވަހެއް ވީމަ މަންމަމެންގެ ހުނަރުވެރިކަން ދައްކާލުމުގެ ގޮތުން މުބާރާތް ބޭއްވި " ސްކޫލުގެ ލީޑިން ޓީޗަރު ވިދާޅުވިއެވެ.\nމި މުބާރާތް އިންތިޒާމު ކޮށްފައިވަނީ ކޮންމެ ޓީމެއްގައި 8 ބެލެނެވެރިންނަށް ބައިވެރިވެވޭ ގޮތަށެވެ. ނަމަވެސް އެހީތެރިންގެ ގޮތުގައި އެ ގްރޭޑެއްގެ ޓީޗަރުންނަށް ވެސް ބައިވެރިވުމުގެ ފުރުސަތު ދީފައި ވެއެވެ.\nބޭނުން ކޮންމެ ކާ އެއްޗެއް ތައްޔާރުކުރުމަށް ފުރުސަތު ހުޅުވާލައިގެން ކުރިއަށް ގެންދިޔަ މި މުބާރާތުގައި، ޖުމްލަ 13 ޓީމަކުން ވަނީ ބައިވެރިވެފައެވެ. އަދި މުބާރާތުގެ ފަޚުރުވެރި އެއްވަނަ ހާސިލް ކޮށްފައިވަނީ ގްރޭޑް2ގެ ޓީމު "ގެވެހި ކަނބަލުން"ނެވެ. ދެވަނަ ހާސިލްކުރީ ގްރޭޑް 10 ގެ "ކަމަނަ" ޓީމެވެ. ހަމަ އެފަދައިން މުބާރާތުގެ ތިންވަނަ ހާސިލްކޮށްފައިވަނީ ގްރޭޑް3ތަމްސީލްކުރި "މުރާލި ގޮއްޔެ" ޓީމެވެ.\nމުބާރާތުގެ ޖަޖުންގެ ގޮތުގައި ހަރަކާތްތެރިވެފައި ވަނީ ކެއްކުމުގެ ދާއރާގައި އެތަކެއް ދުވަސް ވަންދެން މަސައްކަތްކޮށްފައިވާ ތަޖްރިބާކާރެއް ކަމަށްވާ ހަމްދޫން ފައިސަލާއި ސްކޫލް މެނޭޖްމަންޓްގައި ހިމެނިވަޑައިގަންނަވާ ހުސެން ޝަރީފް އަދި އަބްދުއްﷲ ވަހީދެވެ.\nހުރިހާ ޓީމްތަކުން ވެސް ތައްޔާރު ކުރި ކާ ތަކެތި ފުރިހަމަ ކަމުން ވަނަވަނަ ހޮވުން ވީ ވަރަށް އުނދަގޫ ކަމެއް ކަމަށް ޖަޖުންގެ ޕެނަލްއިން ބުނެއެވެ. "އަޅުގަނޑުމެން ޖަޖްކުރުމުގައި ސާފުތާހިރުކަމަށާއި ވަގުތަށް ނިންމުމަށާއި އަދި އެރޭންޖްމެންޓަށް ވެސް ބެލިން. އަދި ދެވިފައިވާ ވަތުތުކޮޅު ތެރޭ، ތައްޔާރުކޮށްފައިވާ ކާތަކެތީގެ މިންވަރަށް ވެސް މާރކްސް ދިނުމުގައި ބެލިން" މުބާރާތުގެ ޖަޖެއް "ވަގުތަށް" މައުލޫމާތު ދެއްވަމުން ވިދާޅުވިއެވެ.\nމުޅިން އަލަށް ބޭއްވުނު މި މުބާރާތާއި ދޭތެރޭ ދެކޭގޮތް "ވަގުތު" އާއި ހިއްސާކުރަމުން ބެލެނިވެރިޔަކު ބުނެފައިވަނީ، މި މުބާރާތާއި މެދުގައި ވަރަށް ހިތްހަމަ ޖެހޭކަމުގައެވެ. އަދި މިއީ ގެއްލިފައިވާ އެތަށް އައު ކާއެއްޗެހިތަކެއް އަލުން ކެއުމުގެ ފުރުސަތު ލިބޭނެ މުބާރާތެއް ކަމަށާއި ބެލެނިވެރިންނާއި ޓީޗަރުންގެ ގުޅުންވެސް މި މުބާރާތުގެ ސަބަބުން ބަދަހި ވެގެން ހިނގައްޖެކަމަށެވެ.\nމުޙްޔިއްދީން ސްކޫލަށް މިދިޔަ ބުރާސްފަތި ދުވަހު ސައުވީސް އަހަރު ފުރިފައިވާއިރު، މިއީ މިފަދަ މުބާރާތެއް ބޭއްވިގެން ދިޔަ ފުރަތަމަ ފަހަރުކަން ފާހަގަކޮށްލަން ޖެހެއެވެ. އަދި ކުރިއަށް އޮތް އަހަރުތަކުގައި ވެސް މި މުބާރާތް ކުރިއަށް ގެންދާނެ ކަމަށް ސްކޫލުން މަޢުލޫމާތު ދެއެވެ.\nޖަޕާން ސަރުކާރުގެ އެހީގައި ރަތަފަންދޫ ސްކޫލަގައި ދެ ކްލާސްރޫމް އަޅަނީ\nރެހެންދި ސްކޫލްގެ ދަރިވަރެއްގެ ގައިގާ ބެލެނިވެރިއަކު ޖެހި މައްސަލައެއް ފެންމަތިވެއްޖެ


Jonas Brothers enburi aee baiverinnaa eku | Mihaaru\n"ޖޯނަސް ބްރަދާޒް" އެނބުރި އައީ ބައިވެރިންނާ އެކު\n"ޖޯނަސް ބްރަދާޒް" ގެ ތިން ބެއިން ކަމަށްވާ ކެވިން (ކ)، ނިކް (މ) އަދި ޖޯއީ.\nއެމެރިކާގެ އެއްބަނޑު އެއްބަފާ ތިން ބެއިންގެ ޕޮޕް ބޭންޑް "ޖޯނަސް ބްރަދާޒް" ގެ ލަވައެއް އެހުންތެރިންނާ ހަމައަށް ނާންތަނާ ދުވަސްތަކެއް ފަހުން، އާ ސިންގަލްއެއް އެ މީހުންގެ ބައިވެރިންނާ އެކު "ސަކާ" ގެ ނަމުގައި ގެނެސްދީފި އެވެ.\n"ޖޯނަސް ބްރަދާސް" ގެ މެމްބަރުންނަކީ ބަތަލާ ޕްރިޔަންކާ ޗޯޕްޅާގެ ފިރިމީހާ ނިކް ޖޯނަސް އާއި ކެވިން އާއި ޖޯއީ ޖޯނަސް އެވެ. މި ތިން ބެއިންގެ ތެރެއިން ހަގީ ނިކް އެވެ.\nތިން ބެއިންގެ އެނބުރި އައުމަކަށް ފޭނުން އިންތިޒާރު ކުރަމުން އަންނަތާ ދުވަސްތަކެއް ފަހުން ގެނެސްދިން ލަވަ "ސަކާ" ގެ ވީޑިއޯ އިން ތިން ބެއިންގެ ބައިވެރިން ފެނެ އެވެ.\nއެގޮތުން ޕްރިޔަންކާގެ އިތުރުން މަޝްހޫރު ޓީވީ ސިލްސިލާ "ގޭމް އޮފް ތުރޯންސް" ގައި ސަންސާ ސްޓާކްގެ ރޯލް ކުޅޭ ސޯފީ ޓާނާ އާއި ކެވިން ޖޯނަސް، 31، ގެ އަންހެނުން ޑެނިއެލް ޖޯނަސް ވެސް ފެނިގެން ދެ އެވެ. ސޯފީއަކީ ޖޯއީ، 29، ގެ ލޯބިވެރިޔާ އެވެ.\nއައު ސިންގަލްއާ ބެހޭ ގޮތުން ތިން ބެއިން ބުނީ ފޭނުންނަށް ލަވަ ވަރަށް ކަމުދާނެ ކަމަށް އުންމީދުކުރާ ކަމަށާއި "ސަކާ" ގެ ވީޑިއޯއަކީ ވެސް ވަރަށް މަޖާކޮށް ކުރިއަށް ދިޔަ މަސައްކަތެއް ކަމަށެވެ. ހުކުރު ދުވަހު ދޫކޮށްލި ލަވައަށް މިހާތަނަށް ޔޫޓިއުބްގައި ވަނީ 14 މިލިއަނަށް ވުރެ ގިނަ ވިއުސް ލިބިފައިވެ އެވެ.\n"ޖޯނަސް ބަރްދާޒް" ގެ އާ ސިންގަލްއެއް ނެރެފައި މި ވަނީ ޕްރިޔަންކާ އާއި ފިރިމީހާ ނިކް ގުޅިގެން އަލްބަމެއްގެ މަސައްކަތް ވެސް ކުރަން ތައްޔާރުވަމުން އަންނަ ކަމަށް ރިޕޯޓްކޮށްފައި ވަނިކޮށެވެ. އެހެންވެ މާ ލަސްތަކެއް ނުވެ، ޖޯނަސްގެ ތިން ބެއިންގެ އަޑުގެ ތެރެއަށް ޕްރިޔަންކާގެ އަޑު ވެސް އިތުރުވެގެން ހިނގައި ދާނެ އެވެ.\nއޭނާއަކީ ކުރިން ވެސް މަގުބޫލު ލަވަތަކެއް ކިޔާފައިވާ ބަތަލާއެކެވެ. އޭގެ ތެރެއިން އެންމެ ފާހަގަކޮށްލެވެނީ "އިން މައި ސިޓީ" އާއި "އެކްޒޯޓިކް" އެވެ.\nJonas brothers enburi annaneetha?\n"ޖޯނަސް ބްރަދާޒް" އަކީ 2005 ގައި އުފެއްދި ބޭންޑެކެވެ. އެކަމަކު ބޭންޑް ވަނީ 2013 ގައި ރޫޅިފަ އެވެ. އައު ސިންގަލްއެއް ފޭނުންނަށް ދޫކޮށްލާފައި ވަނީ ހަ އަހަރު ފަހުންނެވެ.\nބޭންޑުން މިހާތަނަށް ހަތަރު އަލްބަމެއް ނެރެފައިވާ އިރު އެންމެ ފަހުން ނެރުނު އަލްބަމަކީ 2009 ގެ "ލައިންސް، ވައިންސް އެންޑް ޓްރައިން ޓައިމްސް" އެވެ.


110 kudhinaa eku New ge academy eh Laamu atholugai | Mihaaru\nނިއު ރޭޑިއަންޓް އެކަޑަމީގެ ކޯޗުން، ކުދިންނާ ވާހަކަދައްކަނީ. --ފޮޓޯ: ނިއު ރޭޑިއަންޓް\n110 ކުދިންނާ އެކު ނިއުގެ އެކަޑަމީއެއް ލ. އަތޮޅުގައި\n02 މާޗް 2018 - 11:013comments\n"ލާމު އެކަޑަމީ" ގެ ނަމުގައި 110 ކުދިންނާ އެކު އިއްޔެ ހަވީރު ރަސްމީކޮށް ފެށި މި ތަމްރީން ޕްރޮގްރާމުގައި6އަހަރުން ފެށިގެން 16 އަހަރާ ދެމެދުގެ ކުދިންނަށް ބައިވެރިވުމުގެ ފުރުސަތު ނިއު އިން ވަނީ ހުޅުވާލައިފަ އެވެ.\nނިއުގެ ޖެނެރަލް ސެކްރެޓަރީ އަހުމަދު ނިޔާޒް (ޓެޑް) ވިދާޅުވީ އެކެޑަމީގައި މަސައްކަތްކުރާނީ އެ އަތޮޅަށް ނިސްބަތްވާ ކޯޗުން ކަމަށާއި ނިއުގެ ސީނިއާ ޓީމުގެ ކޯޗުން ވެސް އެކަޑަމީ އަށް ޒިޔާރަތްކުރާނެ ކަމަށެވެ.\n"އަޅުގަނޑުމެންގެ ހެޑްކޯޗު ވެސް ދާނެ އެކޮޅަށް. ގޮސް ކޯޗިން ކޭމްޕްތައް ހިންގާނެ. އެކަމަކު ދުވަހުން ދުވަހަށް ތަމްރީންތައް ކުރިއަށްގެންދާނީ ލ. އަތޮޅުގެ ކޯޗުން. އެއީ ހަމަ ކްލަބުގެ ވަޒީފާގައި ތިބި ކޯޗުން،" ޓެޑް ވިދާޅުވި އެވެ.\nނިއު އިން ވަނީ އަންހެން ކުދިންނަށް ހާއްސަކޮށްގެން ދާދި ފަހުން އެކަޑަމީއެއް ފަށައިފަ އެވެ. އަންހެން ކޯޗުންނާ އެކު ފެށި މި އެކަޑަމީ އަކީ އަންހެން ކުޅުންތެރިންނަށް ހާއްސަކޮށްގެން ރާއްޖޭގައި ހުޅުވި ފުރަތަމަ ފުޓްބޯޅަ އެކަޑަމީ އެވެ.\nނިއު އިން ބުނީ އެ ކްލަބުގެ ޗެއާމަން މުހައްމަދު ޒިޔާދުގެ ޕްލޭނާ އެއްގޮތަށް ހުރިހާ ކަމެއް ވެސް ކުރިއަށްދާ ކަމަށެވެ. އެގޮތުން ލ. އަތޮޅުގައި ހުޅުވި އެކަޑަމީ އަކީ މުޅި ރާއްޖެ އަށް ނިއު ފުޅާކުރުމުގެ ފުރަތަމަ މަސައްކަތް ކަމަށާއި އިތުރު ރަށްރަށުގައި ފަށާނެ ކަމަށެވެ.\n"ސީޒަނަށް ބޮޑު އިންވެސްޓްމަންތަކެއް ކުރި ނަމަވެސް، ކްލަބުގެ އިތުރު ހަރަކާތްތައް ވެސް ޕްލޭނާ އެއްގޮތަށް ކުރިއަށް ގެންދޭ. އެގޮތުން އަންހެން ކުޅުންތެރިންގެ އެކަޑަމީ އާއި ލާމު އެކަޑަމީ އަކީ އެ މަސައްކަތުގެ ބަޔެއް. އެފަދަ ވަރަށް ގިނަ މަސައްކަތްތައް އެބަހުރި ކުރިއަށް ރޭވިފައި،" އޮފިޝަލް ބުންޏެވެ.


Insaanunge Leygai Ran Ekulevigenvaakan Engeytha? - Vaguthu\nއިންސާނުންގެ ލޭގައި ރަން އެކުލެވިގެންވާކަން އެނގޭތަ؟\nރަނަކީ ދުނިޔޭގައި ލައްވާފައިވާ މައުދަންތަކުގެ ތެރެއިން އެއް މައުދަނެވެ. އަދި އެއީ އެ މައުދަނެއްގެ އަގު ދުނިޔޭގެ ހުރިހާ ކަންކޮޅެއްގައިވެސް އުފުލިފައިވާ މައުދަނެކެވެ. ރަން އާންމުގޮތެއްގައި ފެންނަނީ ބިމުގެ އަޑިން ކަމަށް ވި ނަމަވެސް ސައިންސާއި ޓެކްނޮލޮޖީގެ އެހީގައި ދުނިޔެ ހޯދަމުން އަންނަ ކާމިޔާބީގެ ނަތީޖާއަކަށް ވީ ރަނާއި، ރަން އެކުލެވިގެންވާ ތަންތަނާއި ބެހޭ އިތުރު މައުލޫމާތު ހާމަވުމެވެ.\nއެގޮތުން އިންސާނާގެ ހަށިގަނޑުގައި ރަން އެކުލެވިގެންވާ ކަމަށް ގިނަ ސައިންސްވެރިންނާއި ޑޮކްޓަރުން އިއްތިފާގުވެއެވެ. އެގޮތުން އިންސާނުންގެ ލޭގައި 0.2 މިލިގްރާމުގެ ރަން އެކުލެވިގެންވާ ކަމަށް ސައިންސްވެރިން ބުނެއެވެ. ރަނާއި އެކު އިންސާނާގެ ހަށިގަނޑުގައި އެތަކެއް މާއްދާތަކެއް އެކުލެވިގެންވެއެވެ. އެގޮތުން ކްރޯމިއަމް، ދަގަނޑު، މެގްނީސިއަމް އަދި ކޮޕާ (ލޮއި) ފަދަ މާއްދާތަށް އެކުލެވިގެންވެއެވެ. ނަމަވެސް އިންސާނުންގެ ހަށިގަނޑުގައި ރަން އެކުލެވިގެންވާ ކަމަށް އިންކާރުކުރާ ބައެއް ސައިންސްވެރިންވެސް އުޅެއެވެ.\nއިންސާނުންގެ ލޭގައި ރަން އެކުލެވިގެންވާކަމަށް ބުނާއިރު ގެރި ބަކަރި ފަދަ ޖަނަވާރުތަކުގެ ކުޑަކަމުދާތަކެތީގައިވެސް ކޮންމެވެސް މިންވަރަކަށް ރަން އެކުލެވިގެންވާ ކަމުގައި ސައިންސްވެރިން ވަނީ މީގެ ކުރިން ބުނެފައެވެ.\nލެއާއި ބެހޭ ގޮތުން ސައިންސްވެރިން އިތުރަށް ހޯދި ހޯދުންތަކުން ދައްކާ ގޮތުގައި ހުރިހާ ލެއަކީ ރަތްކުލަ އޭގައި އެކުލެވިގެންވާ ލެއެއް ނޫނެވެ. އިންސާނުންގެ ލޭ ރަތްކުލައިގައި ހުރި ނަމަވެސް ބައެއް ކަހަލަގެ ދިރޭތަކެތީގެ ލޭގެ ކުލަ ތަފާތެވެ. އެގޮތުން ބައެއް ދިރޭތަކެތީގައި ނޫކުލައިގައި ލޭ ހުންނަ ކަމަށްވެސް ސައިންސްވެރިން ބުނެއެވެ.\nއަދި ލޭގެ ގްރޫޕުގެ އެހީގައި މީހާގެ މިޒާޖު ދެނެގަނެވޭނެ ކަމަށް ސައިންސްވެރިން ބުނެއެވެ.\nއޮކްޓޯބަރ 26, 2018 14:49\nދުވަސްކޮޅަކުން މީހުން ގެއްލެން ފަށާނެކަމަށް ލަފާކުރުވޭ ތި މައިންކުރަންވެގެން...\nއޮކްޓޯބަރ 26, 2018 21:30\nއެގެ އެހެންވެގެންނެއްނޫން މީހުންއެމަރަނި ރަން ގިނަކަމުން


ދިއްދޫގައި ޕޯސްޓް އޮފީހެއް ހުޅުވައިފި | Sangu News\n1 އޭޕްރިލް 2021 - 10:11\nހއ. ދިއްދޫގައި ޕޯސްޓު އޮފީހެއް ހުޅުވައިފިއެވެ.\nއެރަށުގައި ބުދަދުވަހުގެރޭ ބޭއްވި ރަސްމިއްޔާތުގައި އެތަން ހުޅުވައި ދެއްވީ ދިއްދޫ ދާއިރާގެ މެމްބަރު ޢަބްދުﷲ ވަހީދެވެ.\nދިއްދޫން ތިން މީހަކު ކޮވިޑަށް ޕޮޒިޓިވްވެއްޖެ\nޝަރަފުގެ ހިނގާލުމާއެކު ދިއްދޫގައި ވެސް ހަވާ އަރުވައިފި\nޕޮލިސް ކްލަސްޓާ: ދިއްދޫއިން އިތުރު ޕޮޒިޓިވް ކޭސްއެއް!\nދިއްދޫއިން ތިން ފުލަހަކު ކޮވިޑަށް ޕޮޒިޓިވްވެއްޖެ


މަންތާގެ ދެވަނަ ސީޕްލޭން ވެސް ރާއްޖެއަށް! | | Sangu News\nމަންތާގެ ދެވަނަ ސީޕްލޭން ވެސް ރާއްޖެއަށް!\n12 އޮކްޓޯބަރ 2019 - 12:51\nއާ ޑޮމެސްޓިކް އެއާލައިން މަންތާގެ ދެވަނަ ސީޕްލޭން ރާއްޖެ ގެނެސްފި އެވެ.\nމަންތާއިން ރާއްޖޭގެ އެތެރޭގެ އުދެހުންތަކަށް ގެނެސް ބޭނުން ކުރަމުން އަންނީ 72-600 މަރުކާގެ ބޯޓެެކެވެ.\nމި ސީޕްލޭންއަކީ2ޕައިލެޓާއެކު 19 ފަސިންޖަރުންގެ ޖާގައިގެން ސީޕްލޭނެކެވެ. ދެ ވަނަ ސީޕްލޭންގެ ގޮތުގައި ގެނައީ ޑީއެޗްސީ-6ޓްވިން އޮޓާ މަރުކާގެ ބޯޓެކެވެ. މި ސީޕްލޭންގައި ހިމެނެނީ ޖާމިން ޖީ 950 އެންއެކްސްއައި ޓެކްނޮލޮޖީ އެކެވެ.\nމަންތާގެ ފުރަތަމަ ސީޕްލޭން، އެ އެއާލައިން އިން ގެނައީ މިދިޔަ ބުދަ ދުވަހުއެވެ. އެއީ، އާންމުކޮށް ބޭނުންކުރާ ސީޕްލޭންތަކަށް ވުރެން ލުއި އަދި ފަސިންޖަރުންނަށް ފަސޭހައިން ތިބެވޭނެހެން ފަރުމާ ކޮށްފައިވާ ބޯޓެކެވެ. އެ އެއާލައިންއިން ބުނެފައިވާގޮތުން ޑޮމެސްޓިކް ދަތުރުތަކުގެ އިތުރުން ސީޕްލޭންގެ ހިދުމަތްތަކަކީ ދަތުރު ކުރުމުގައި އާންމުންނަށް ބޮޑު ލުއި ފަސޭހަ ކަމެއް ލިބޭނެ ހިދުމަތަކަށް ހަދާނެ އެވެ. އެގޮތުން މި އަހަރު ނިމުމުގެ ކުރިން، 10 ސީޕްލޭން ގެނައުމުގެ އަމާޒު ހިފައި، އެކަން ހާސިލް ކުރާނެ ކަމަށް މަންތާއިން ވަނީ ބުނެފައެވެ.\nމަންޓާގެ ދެވަަނަ ސީޕްލޭން ގެނައުން : ފޮޓޯ - މަންޓާ\nމަންތާއިން އެންމެ ފުރަތަމަ ސީޕްލޭންގެ ހިދުމަތް ފަށާނީ މިހާރު އެ އެއަލައިނުން ހިދުމަތްތައް ދެމުންދާ މަންޒިލްތަކުގެ ކައިރީގައިވާ ރިސޯޓު ތަކަށެވެ. ނަމަވެސް ކުރިއަށް އޮތްތަނުގައި ހިދުމަތް ބޭނުންވާ އެހެންފަރާތްތަކަށްވެސް ފިކްސްޑް ޝެޑިއުލްއަކާ އެޑްވާންސް ބުކިންގެ ޚިދުމަތް ދެމުންދާނެ ކަމަށް އެއާލައިން އިން މައުލޫމާތު ދެއެވެ.\nރާއްޖޭގައި އެންމެ ފަހުން ވައިގެ ހިދުމަތް ދޭން ފެށި މި އެއާލައިނުން ސީޕްލޭން އޮޕަރޭޓްކުރަން ފަށާނީ ނޮވެމްބަރު މަހު އެވެ.\nމަންތާ އެއާގެ ބޯޓުތަކުގައި ހުންނަނީ ސެފަޔާ އަދި ކޮމްފޯޓް ކްލާހުގެ ސީޓެވެ. ދެ ކްލާހުގެ ކެބިންތައް ޑިޒައިންކޮށްފައިވަނީ ޒަމާނީކޮށް، އަދި ފަސިންޖަރުންނަށް ފަސޭހަވާނެ ފަދަ ގޮތަކަށްކަން ވެސް ފާހަގަކުރެވެއެެވެ. އަދި ފަސިންޖަރުންނަށް ބޮޑު ލެގްރޫމެއް ލިބޭނެ ފަދައިން ސީޓުތައް ކަސްޓަމައިޒް ކޮށްފައިވާކަން އެއާލައިންއިން ވަނީ ފާހަގަކޮށްފައެވެ.


މަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، ކ. ކާށިދޫ ޕޮލިސް ސްޓޭޝަނާއި ފުލުހުންގެ\nއިންޓެލިޖެންސް ގުޅިގެން ގާފަރުގައިި ހިންގި އޮޕަރޭޝަނެއްގައި އެ ރަށުން މަސްތުވާތަކެއްޗާއެކު ދެ މީހަކު ހައްޔަރުކޮށްފިއެވެ.\nގާފަރުގައި މަސްތުވާތަކެތި ގެންގުޅެ އެތަކެތީގެ ވިޔަފާރިކުރާ ކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އެ އޮޕަރޭޝަނުގައި ހައްޔަރުކޮށްފައިވަނީ 24 އަހަރުގެ މީހަކާއި 37 އަހަރުގެ މީހެކެވެ. މި ދެ މީހުންނަކީވެސް ދިވެހި ފިރިހެނުންނެވެ.\nމި އެޕްރީލް މަހުގެ9ވަނަ ދުވަހު ހިންގި އެ އޮޕަރޭޝަނުގައި، ކޯޓު އަމުރެއްގެ ދަށުން އެ ދެ މީހުން ހައްޔަރުކޮށް، އެ މީހުން ދިރިއުޅޭ ގެ ކޯޓު އަމުރެއްގެ ދަށުން ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއްހުރި ބޮޑު ތިން ރަބަރު ޕެކެޓު ފެނިފައިވެއެވެ.\nމި މައްސަލައިގައި ހައްޔަރުކޮށްފައިވާ ދެ މީހުންގެ ބަންދާމެދު ގޮތެއް ނިންމުމަށް ކާށިދޫ މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބޭތިއްބުމަށް 10 ދުވަހުގެ މުއްދަތު ދީފައިވެއެވެ.\nމި މައްސަލަ ކާށިދޫ ޕޮލިސް ސްޓޭޝަނުން ދަނީ ތަހުގީގު ކުރަމުންނެވެ.


Religion: Emme maai 10 dhuvas\nހައްޖުގެ އަޅުކަން އަދާކުރުން --\nލިޔުނީ: އައްޝައިޚް ހަސަން މޫސާ ފިކުރީ\nރެޔާދުވާލު ތަކުރާރުވަމުން، އެކައްޗަށް ފަހު އަނެކައްޗެއް އަންނަމުންދާ ގޮތުގައި ލައްވާފައިވުމުގައި ޙިކުމްތަތަކެއްވެއެވެ. މާތް ﷲ ވަޙީކުރައްވާފައިވެއެވެ. "وَهُوَ الَّذِي جَعَلَ اللَّيْلَ وَالنَّهَارَ خِلْفَةً لِّمَنْ أَرَادَ أَن يَذَّكَّرَ أَوْ أَرَادَ شُكُوراً" (الفرقان 62) މާނައީ: "އަދި އެކަލާނގެއީ، ރެޔާއި ދުވާލު އެކައްޗަކަށްފަހު، އަނެކައްޗެއް އަންނަގޮތުގައި ލެއްވި ރަސްކަލާނގެއެވެ. އެއީ ހަނދުމަކުރުމަށް އެދޭމީހަކަށް ނުވަތަ ޝުކުރުވެރިވުމަށް އެދޭމީހަކަށްޓަކައެވެ."\nދުވަސްތަކުގެ ތެރެއިން ބައެއް ދުވަސްތައް އެނޫން ދުވަސްތަކުގެ މައްޗަށް މާތް ކުރައްވައި މަތިވެރި ކުރައްވާފައިވުމީވެސް މާތް ﷲ އިންސާނުންނަށް ދެއްވި ބޮޑު ނިޢުމަތެކެވެ. މާތް ﷲ އެދި ވޮޑިގެންނެވި އެއްޗެއް ނުވަތަ ތަނެއް ނުވަތަ ފަރާތެއް މާތްކުރައްވައި އިޚްތިޔާރު ކުރައްވައެވެ. މާތް ﷲ ވަޙީކުރައްވާފައިވެއެވެ. "وَرَبُّكَ يَخْلُقُ مَا يَشَاءُ وَيَخْتَارُ " (القصص 68) މާނައީ: "ކަލޭގެފާނުގެ ވެރިރަސްކަލާނގެ، އެކަލާނގެ އިރާދަކުރައްވާ އެއްޗެއް ހައްދަވަތެވެ. އަދި އެކަލާނގެ އިރާދަކުރެއްވި އެއްޗެއް ޚިޔާރު ކުރައްވައެވެ."\nއަހަރުގެ ތެރޭގައި ތަކުރާރުވަމުން، ދައުރަވުމުން ދާގޮތުގައި ހެޔޮކަމާއި އަޅުކަމުގެ ޚާއްޞަ މޫސުންތައް އައުމީ އިންސާނާ ހެޔު ޢަމަލުގެ މަތީގައި ދެމިހުރުމަށް ލިބޭ ފަހި ފުރުސަތެކެވެ. ރޯދަމަހުގެ ދުވާލު ރޯދަ ހިފައި، ރޭއަޅުކަންކޮށް، ކީރިތި ޤުރްއާން ކިޔެވުމުގައި ގިނަ ވަގުތުތަކެއް ހޭދަކުރުމަށްފަހު، އެ ހެޔޮ އަމަލުތައް ކުރުމުން ދުރުހެލިވެ ނުވަތަ ހުއްޓުމަކަށް އައިސްފައިވާ އެތައް ބަޔަކަށް މިއީ އަނެއްކާވެސް އެކަންކަމަށް އެނބުރި ދިޔުމަށް އޮތް ރަނގަޅު ވަގުތެކެވެ.\nޙައްޖު މަހުގެ ފުރަތަމަ ދިހަ ދުވަހަކީ ދުނިޔެމަތީގައި އަންނާނޭ އެންމެ މާތް ދުވަސްތަކެވެ. މާތް ﷲ ވަނީ އެދުވަސްތައް ގަންދެއްވައި ހުވާ ވަޙީކުރައްވާފައެވެ. މާތް ﷲ ވަޙީކުރައްވާފައިވެއެވެ. "وَالْفَجْرِ * وَلَيَالٍ عَشْرٍ" (الفجر 2) މާނައީ: "ފަތިސްވަގުތު ގަންދެއްވަމެވެ * އަދި ދިހަ ރޭ ގަންދެއްވަމެވެ."\nއަލްއިމާމު އިބްނު ކަޘީރު ރަޙިމަހު ﷲ ވިދާޅުވެފައިވެއެވެ. "ދިހަ ރޭގެ މުރާދަކީ ޙައްޖު މަހުގެ ފުރަތަމަ ދިހައެކެވެ. މިފަދައިން ވިދާޅުވެފައިވާ ބޭކަލުންގެ ތެރޭގައި އިބްނު ޢައްބާސް ރަޟިޔާ އާއި މުޖާހިދު އާއި އައްއިމާމުލް ބުޚާރީ ހިމެނެއެވެ." އަދި އަންނަނިވި އާޔަތުގައިވާ أَيَّامٍ مَّعْلُومَاتٍ (ކަނޑައެޅި އެނގިގެންވާ ދުސްތައް) އެއީވެސް ޙައްޖު މަހުގެ ފުރަތަމަ ދިހަ ދުވަސް ކަމުގައިވެސް އިބްނު ކަޘީރު ރަޙިމަހު ﷲ ވިދާޅުވެފައިވެއެވެ. މާތް ﷲ ވަޙީ ކުރައްވާފައިވެއެވެ. "وَيَذْكُرُوا اسْمَ اللَّهِ فِي أَيَّامٍ مَّعْلُومَاتٍ" (الحج 28) މާނައީ: "އަދި ކަނޑައެޅި އެނގިގެންވާ ދުވަސްތަކެއްގައި، އެއުރެން ﷲ ގެ އިސްމުފުޅު ހަނދުމަކޮށް އުޅުމަށެވެ."\nމިދުވަސްތަކުގެ މާތް ކަމާއި ބެހޭ ގޮތުން މާތް ނަބިއްޔާ صلى الله عليه وسلم ޙަދީޘް ކުރައްވާފައިވާ ބަސްފުޅެއްގެ މާނައިގައިވެއެވެ. "މި ދުވަސްތަކަށްވުރެ، އެބަހީ: ޛުލް ޙިއްޖާ މަހުގެ ފުރަތަމަ ދިހަ ދުވަހަށްވުރެ، ހެޔޮ ޢަމަލު ކުރުމަށް ﷲ ގެ ޙަޟުރަތުގައި ލޮބުވެތިކަން ބޮޑު އެހެން ދުވަސްތަކެއް ނުވެއެވެ." ޞަޙާބީއަކު ދެންނެވިއެވެ. "އޭ ﷲ ގެ ރަސޫލާއެވެ! ﷲ ގެ މަގުގައި ޖިހާދު ކުރުމަށްވުރެންވެސް ތޯއެވެ؟" ޙަދީޘް ކުރެއްވިއެވެ. "ﷲ ގެ މަގުގައި ޖިހާދު ކުރުމަށްވުރެ ވެސް ބޮޑަށެވެ. އެކަމަކު އޭނާގެ މުދަލާއި އަމިއްލަ ނަފްސާއިގެން (ﷲ ގެ މަގުގައި) ނިކުމެ، އެއިން އެއްޗަކާއިގެން އެނބުރި ނާދެވުނު މީހާ މެނުވީއެވެ." އެބަހީ: އޭނާގެ އަމިއްލަ ނަފްސާއި މުދަލާއިގެން، ޖިހާދުކުރުމަށް ނުކުމެ، ﷲ ގެ މަގުގައި ޝަހީދުވެދިޔަ މީހަކު އެކުޅަ ހެޔޮ ޢަމަލުމެނުވީ، އެހެން ކޮންމެ ހެޔޮ ޢަމަލެއް އެ ދުވަސްތަކުގައި މާތް ކަންބޮޑުވެގެންވެއެވެ.\nއެހެން ބަސްފުޅެއްގައި އިބްނު ޢުމަރު رضي الله عنه ގެ އަރިހުން ރިވާވެގެންވެއެވެ. ކީރިތި ރަސޫލާ صلى الله عليه وسلم ގެ ޙަދީޘް ކުރެއްވިއެވެ. "مَا مِنْ أَيَّامٍ أَعْظَمُ عِنْدَ اللهِ وَلَا أَحَبُّ إِلَيْهِ الْعَمَلُ فِيهِنَّ مِنْ هَذِهِ الْأَيَّامِ الْعَشْرِ، فَأَكْثِرُوا فِيهِنَّ مِنَ التَّهْلِيلِ وَالتَّكْبِيرِ وَالتَّحْمِيدِ " رواه أحمد މާނައީ: "ޙައްޖު މަހުގެ ދިހަ ދުވަހަށްވުރެ، މާތް ﷲ ގެ ޙަޟުރަތުގައި، ވަކީން ބޮޑަށް މަތިވެރިވެގެންވާ ދުވަސްތަކެއް، އަދި ހެޔޮ ޢަމަލު ކުޅައުމަށް އެއިލާހު ލޯބިވެވޮޑިގަންނަވާ ދުވަސްތަކެއް ނުވެއެވެ. ފަހެ އެދުވަސްތަކުގައި ތަހުލީލު ތަކުބީރު އަދި ތަޙްމީދު ކިޔުން ގިނަކުރާށެވެ!"\nތަހުލީލަކީ لاَ إِلهَ إِلاَّ اللهُ އެވެ. ތަޙުމީދަކީ الحَمْدُ للهِ އެވެ. އަދި ތަކްބީރަކީ اللهُ أَكْبَرُ އެވެ.\nއަހަރުގެ އެހެން ދުވަސްތަކަށްވުރެ، ޙައްޖުމަހުގެ ފުރަތަމަ ދިހަ ދުވަސް މާތްވެގެންވާ ސަބަބާމެދު ޢިލްމުވެރިން ވިދާޅުވެފައެވެ. މިދުވަސްތަކުގައި އަހަރުގެ އެހެން އެއްވެސް ދުވަސްތަކުގައި ނުކުރެވޭނެ އެތައް އަޅުކަމެއް މިދުވަސްތަކުގައި ވަނީ ޖަމާވެފައެވެ. އެގޮތުން، ޙައްޖުގެ އަޅުކަމުގެ ތެރެއިން، ޢަރަފާތުގައި ހުރުމާއި، މުޒްދަލިފާގައި ރޭކުރުމާއި މިނާގައި ހުރުމާއި ޖަމަރާތަކަށް ހިލައުކުމާއި ޙައްޖާޖީން ހަދުޔު ކަތިލުމާއި އެނޫން މީސްތަކުން އުޟްޙިޔާ ކަތިލުންފަދަ އަޅުކަންތަކަކީ މިދުވަސްތަކަށް ޚާއްޞަވެފައިވާ، އަހަރުގެ އެހެން ދުވަސްތަކެއްގައި އަދާނުކުރެވޭނެ އަޅުކަމެވެ.\nމި ދުވަސްތަކުގައި ކުރުން މޮޅު އިތުރުވެގެންވާ ހެޔޮ ޢަމަލުތަކަށް ބަލައިލާނަމެވެ.\nޙައްޖުގެ އަޅުކަމަކީ ދަރުމަޔާއި ސަވާބު މަތިވެރިވެގެންވާ އަޅުކަމެކެވެ. ފުރިހަމަ ޙައްޖެއްގެ ސަވާބަކީ ސުވަރުގެ އެވެ. ޙައްޖު ކުރާހިނދު އެންމެހާ ފާޙިޝް ޢަމަލުތަކާއި ބަސްތަކުން، އެއްކިބާވެގެން ހުރެ ޙައްޖުގެ އަޅުކަން ފުރިހަމަކޮށްފި މީހާ އޭނާގެ މައިމީހާގެ ބަނޑުން ވިހޭ ދުވަސްފަދައިން ފާފަތައް ފުއްސެވިގެންވާކަމުގައި ކީރިތި ރަސޫލާ صلى الله عليه وسلم ވަނީ ޙަދީޘް ކުރައްވާފައެވެ.\nހައްޖު މަހުގެ ފުރަތަމަ ދިހަ ދުވަހަކީ ހެޔޮ ޢަމަލު ކުރުން އެންމެ މޮޅުއިތުރުވެގެންވާ ދުވަސްތައް ކަމުގައިވީހިނދު މިދުވަސްތަކުގައި ސުންނަތް ރޯދަހިފުމަކީ ކުރިވިދާނޭ ވަރަށް މަތިވެރި އަޅުކަމެކެވެ. މާތް ﷲ އަށް އިޚްލާޞްތެރިކަމާއެކު އެންމެ ރޯދައެއްހިފި މީހާގެ މޫނު ހަތްދިހަ ހާސް އަހަރުގެ ރާސްތާއަށް ނަރަކައާ ދުރުކުރައްވާނޭކަމުގައި ޙަދީޘްތަކުގައި ވާރިދުވެފައިވެއެވެ.\nމިދުވަސްތުގައި ރޯދަހިފުން ޚާއްޞަ ވެގެންވޭތޯ އުފެދޭ ސުވާލާމެދު ބަލައިލާހިނދު، އެދުވަސްތަކުގައި ހެޔޮ ޢަމަލު ކުރުމަށް ދީނުގައި ބާރުއަޅުއްވާފައިވާ ކަމައްޓަކައި އެ ހެޔޮ ޢަމަލުތަކުގެ ތެރެއިން ރޯދަ ހިފުންވެސް ހިމެނޭކަމުގައި ޢިލްމުވެރިން އިއްތިފާޤުވެލައްވައެވެ.\nއަދި ކީރިތި ރަސޫލާ صلى الله عليه وسلم ޙައްޖުމަހުގެ ނުވަދުވަހު ރޯދަހިއްޕެވިކަމަށް ވާރިދުވެފައިވެއެވެ. އަދި މިޔާއެކު ކީރިތި ރަސޫލާ صلى الله عليه وسلم އެދުވަސްތަކުގައި ރޯދަ ހިއްޕަވަނިކޮށް ދެކެވަޑައިގެންފައި ނުވާކަމަށް ޢާއިޝާ رضي الله عنها ގެ އަރިހުން ރިވާވެފައިވާ ޞައްޙަ ބަސްފުޅެއްވެސް ވާރިދުވެފައި ވެއެވެ. އެކަމަނާގެ މި ބަސްފުޅަށް ޖަވާބު ދެއްވައި ޢިލްމުވެރިން ގެންނަވާ ޙުއްޖަތްތަކުގެ ތެރޭގައި ރޯދައިގެ އަޅުކަމަކީ ބޭރުފުށަށް ފެންނަ އަޅުކަމެއް ކަމުގައި ނުވުމާއި އެދުވަސްތަކުގައި އިތުރު އެކަލޭގެފާނު ރޯދަ ހިއްޕަވަނިކޮށް ޢާއިޝާ رضي الله عنها އަށް ފެނިވަޑައިގެންފައި ނުވުމަކީ އެކަލޭގެފާނު ރޯދައަށް ނުހުންނަވާކަމުގެ ދަލީލެއް ކަމުގައި ނުބެލެވޭނޭކަމަށް ވިދާޅުވެއެވެ. އަދި އެދުވަސްތަކުގެ ތެރެއިން ބައެއް ދުވަސްދުވަހު އިތުރު އެކަލޭގެފާނު ރޯދަ ހިއްޕަވާފައިނުވުންވެސް އެކަށީގެންވާ ކަމުގައި އެބޭކަލުން ދެކެލައްވައެވެ.\nވީމާ، ޙައްޖު މަހުގެ މިމާތް ދިހަ ދުވަހުގެ ތެރެއިން އަޟްޙާ ޢީދު ދުވަސް ފިޔަވައި އެހެން ދުވަސްތަކުގައި ރޯދައަށް ހުރުމަކީ ނުހަނު އެދެވިގެންވާ ކަމެކެވެ\nއަރަފާތު ބިމުގައި ހައްޖުވެރިންތަކެއް --\nޢަރަފާތް ދުވަހުގެ ރޯދަ\nޢަރަފާތް ދުވަހަކީ ޙައްޖު މަހުގެ ފުރަތަމަ ދިހަ ދުވަހުގެ ތެރެއިންވެސް ވަކީން ބޮޑަށް މާތްވެގެންވާ ދުވަހެކެވެ. އެދުވަހަކީ ޙައްޖުގެ އެންމެ މުހިންމު ރުކުން ކަމުގައިވާ، ޢަރަފާތުގައި ހުރުމުގެ އަޅުކަން އަދާކުރެވޭ ދުވަހެވެ. އަދި އެދުވަހުގެ މެންދުރުފަހުގެ ވަގުތަކީ، ﷲ ސުބުޙާނަހޫ ވަތަޢާލާ ދުނިޔޭ އުޑަށް ފައިބާ ވޮޑިގެން، ޢަރަފާތު ބިމުގައިވާ އަޅުތަކުންނާމެދު ފަޚުރުވެވޮޑިގެންވާ ވަގުތެވެ.\nއެދުވަހާމެދު ކީރިތި ރަސޫލާ صلى الله عليه وسلم ޙަދީޘް ކުރައްވާފައިވެއެވެ. «مَا مِنْ يَوْمٍ أكْثَرَ مِنْ أَن يَعْتِقَ اللهُ فِيهِ عَبْدًا مِنَ النَّارِ مِنْ يَوْمِ عَرَفَةَ». رواه مسلم މާނައީ: "ޢަރަފާތު ދުވަހަށްވުރެ ގިންނައި މާތް ﷲ އެކަލާނގެ އަޅުތަކުން ނަރަކައިން މުއްތިކުރައްވާ އެހެން ދުވަހެއް ނުވެއެވެ."\nޢަރަފާތް ދުވަހުގެ ރޯދައަށް ޚާއްޞަ ދަރުމަޔާއި ސަވާބެއް ވެއެވެ. ޢަރަފާތް ދުވަހު ރޯދަހިފުމާގުޅޭ ގޮތުން، ރަސޫލާ صلى الله عليه وسلم ގެ އަރިހުގައި ސުވާލު ދެންނެވުނެވެ. އެކަލޭގެފާނު ޙަދީޘް ކުރެއްވިއެވެ. "އެދުވަހު ރޯދަހިފުމަކީ، ފާތިވެދިޔަ އަހަރާއި، އަންނަން އޮތް އަހަރުގެ ކުދި ފާފަތައް ފުއްސެވޭނޭ ކަމެކެވެ."\nޢަރަފާތް ދުވަހުގެ ދުޢާއަކީ އެންމެ ހެޔޮވެގެންވާ ދުޢާއެވެ. ކީރިތި ރަސޫލާ صلى الله عليه وسلم ޙަދީޘް ކުރައްވާފައިވާ ބަސްފުޅެއްގެ މާނައިގައި ވެއެވެ. "އެންމެ ހެޔޮވެގެންވާ ދުޢާއަކީ ޢަރަފާތް ދުވަހު ކުރެވޭ ދުޢާއެވެ. އަދި އެދުވަހު ތިމަންކަލޭގެފާނާއި، ތިމަންކަލޭގެފާނުގެ ކުރިން ފޮނުއްވުނު ނަބީބޭކަލުން ވިދާޅުވެފައިވާ އެންމެ ހެޔޮ ބަސްތަކަކީ، لَا إِلَهَ إِلَّا اللَّهُ وَحْدَهُ لَا شَرِيكَ لَهُ، لَهُ المُلْكُ وَلَهُ الحَمْدُ وَهُوَ عَلَى كُلِّ شَيْءٍ قَدِيرٌ އެވެ."\nއުޟުޙިޔާ ކަތިލުމަކީ ގަދަވެގެންވާ ސުންނަތެކެވެ. ތިމާގެ ކެރިފޯރުންތެރިކަން ހުރެމެ އުޟުޙިޔާ ކަތިނުލުމަކީ މަކުރޫހަވެގެންވާ ކަމެކެވެ. ކީރިތި ރަސޫލާ صلى الله عليه وسلم ޙަދީޘް ކުރެއްވިއެވެ. "އުޟުޙިޔާ ކަތިލުމުގެ ކުޅަދާނަކަން ލިބިގެންވާ މީހާ، އުޟުޙިޔާ ކަތިނުލާނަމަ، ޢީދު ނަމާދުގެ ޖަމާޢަތަށް ނާންނަހުށިކަމެވެ." (ރިވާކުރެއްވީ އިމާމު އަޙްމަދެވެ.)\nއުޟުޙިޔާ ކަތިލަން ނިޔަތްގެންފައިވާ މީހާ ޙައްޖު މަހުގެ ހަނދު ބެލީއްސުރެ އުޟުޙިޔާ ކަތިލުމަށް ދާންދެން، އޭނާގެ ނިޔަފަތި ކެނޑުމާއި ގައިން އިސްތަށި ކޮށުން ނުވަތަ ބޭލުމުން ދުރުހެލިވުމަކީވެސް ސުންނަތެކެވެ.\nއުޟުޙިޔާގެ ގޮތުގައި ކަތިލެވޭނީ ގެރިބަކަރި ޖަމަލުގެ ތެރެއިން އެއްޗެކެވެ. ގެރިޔެއްގައި ނުވަތަ ޖަމަލެއްގައި ހަތް މީހުންނަށް ނުވަތަ ހަތް އާއިލާއަށް ބައިވެރިވުން ހުއްދަވެގެންވެއެވެ. އަދި ބަކަރިއަކުން އެކަކަށް ނުވަތަ އެއް ގޭބިސީއަކަށް ފުދޭނެއެވެ. އެބަހީ؛ އެކުގައި ކައްކައި ކައިބޮއި، ޚަރަދުބަރުދުކޮށް އުޅޭ ޢާއިލާއެއްގައި، އެއްބަކަރި ކަތިލުމުން، އެ އުޟުޙިޔާގެ އަޅުކަމުގައި އެ އެންމެންނަށް ބައިވެރިވެވުނީއެވެ.\nއުޟުޙިޔާ ކަތިލުމުގައި ސުންނަތް ވެގެންވަނީ ތިމާ އަމިއްލައަށް ކަތިލުމެވެ. ނުވަތަ ކަތިލާ ތަނަށް ޙާޟިރުވެ އެކަމުގައި ބައިވެރިވުމެވެ. އަދި ކަތިލެވޭ އެތީގެ ބައެއް ކެއުމަށް ބޭނުންކުރުމެވެ. އަދި އެއިން ބައެއް ނިކަމެތިންނާއި ފަޤީރުންނަށް ޞަދަޤާތް ކުރުމެވެ. ހަމައެފަދައިން، އުޟުޙިޔާ ކަތިލުމަށް މީހަކާ ހަވާލު ކުރުންވެސް ހުއްދަވެގެންވެއެވެ. އަދި އެހެން ރަށެއްގައި އެކަން ކުރުމަށް މީހަކާ ހަވާލު ކުރުމަކީވެސް ހުއްދަ ކަމެކެވެ.\nތަކުބީރު ކިޔުމާއި ގިނަ ގިނައިން ޒިކުރު ކުރުން\nޙައްޖު މަހުގެ ފުރަތަމަ ދިހަ ދުވަހު ތަކުބީރު، ތަޙުމީދު، ތަހުލީލު ކިޔުން ގިނަ ކުރުމަކީ ސުންނަތްވެގެންވާ ކަމެކެވެ.\nއަދި އެނޫން އެހެން ޒިކުރުތައްވެސް ގިނަގިނައިން ކިޔުން އެދެވިގެންވެއެވެ. މިދުވަސްތަކާ ބެހޭގޮތުން މާތް ﷲ ވަޙީކުރައްވާފައިވެއެވެ. "لِيَشْهَدُوا مَنَافِعَ لَهُمْ وَيَذْكُرُوا اسْمَ اللَّهِ فِي أَيَّامٍ مَّعْلُومَاتٍ عَلَى مَا رَزَقَهُم مِّن بَهِيمَةِ الْأَنْعَامِ فَكُلُوا مِنْهَا وَأَطْعِمُوا الْبَائِسَ الْفَقِيرَ" (الحج 28) މާނައީ: "އެއީ އެއުރެންނަށްހުރި މަންފާތައް ލިބިގަތުމަށްޓަކައެވެ. އަދި ކަނޑައެޅި އެނގިގެންވާ ދުވަސްތަކެއްގައި، އެއުރެން މާތް ﷲ ގެ އިސްމުފުޅު ހަނދުމަކޮށް އުޅުމަށެވެ. އަދި ނަޢަމް ސޫފީގެ ނިޢްމަތް އެއުރެންނަށް ދެއްވިކަމަށްޓަކައެވެ. ފަހެ، ތިޔަބައިމީހުން އެއިން ކައިއުޅޭށެވެ! އަދި ދަތި ޙާޅުގައިވާ ފަޤީރުންނަށް އެއިން ކާންދޭށެވެ!"\nމި ދުވަސްތަކުގައި ފަރުޟު ނަމާދުތަކާއި ސުންނަތް ނަމާދުތަކަށް ރައްކާތެރިވުމަށާއި ކީރިތި ޤުރްއާން ކިޔެވުމާއި އަދި އެނޫންވެސް ހެޔޮ ޢަމަލު ގިނަ ކުރުމަށް އެދެވިގެންވެއެވެ. އަބާއްޖަވެރިއަކީ މިފަދަ ހެޔޮކަމުގެ ދުވަސްތައް ޣާފިލުކަންމަތީ ނަގައިލާ މީހާއެވެ. ވީމާ، ޣާފިލުކަމުން އެއްކިބާވެ، ބާޖައްވެރީންގެ ތެރެއިން ލައްވައިތޯ ގަދައަޅާ މަސައްކަތް ކުރައްވާށެވެ.\nހައްޖަތުލް ވަދާއުގެ ދަތުރުފުޅު


މޭ6ހަމަލާ: ތުހުމަތުވާ4މީހަކަށް ދައުވާ ކުރަން ފޮނުވައިފި\nކުރީގެ ރައީސް، ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދަށް އަމާޒުކޮށް މިދިޔަ މޭ މަހުގެ6ވަނަ ދުވަހުގެ ރޭ ދިން ނުރައްކާތެރި ބޮމުގެ ހަމަލާގެ ތުހުމަތުގައި ހަތަރު މީހެއްގެ މައްޗަށް ދައުވާކޮށްދިނުމަށް އެދި ޕްރޮސިކިއުޓާ ޖެނަރަލްގެ އޮފީހަށް ފުލުހުން މައްސަލަ ފޮނުވައިފި އެވެ.\nޕްރޮސިކިއުޓާ ޖެނަރަލް ހުސެއިން ޝަމީމް މިއަދު ވިދާޅުވި ގޮތުގައި، މޭ 6ގެ ހަމަލާގެ ތުހުމަތުވާ ހަތަރު މީހެއްގެ މައްސަލަ ތަހުގީގު ނިންމުމަށްފަހު ފުލުހުންގެ އިދާރާގެ ފަރާތުން4މީހެއްގެ މައްޗަށް ދައުވާކޮށް ދިނުމަށްއެދި އެ އޮފީހަށް ފޮނުވާފައިވާ ކަމަށެވެ.\nޕީޖީ ޝަމީމް ވިދާޅުވި ގޮތުގައި، އެމީހުންނާ ގުޅޭ ތަހުގީގު އަދިވެސް ކުރިއަށްދާނެ ކަމަށާއި އެމީހުންގެ މައްޗަށް ހެކި ހޯދުމުގެ މަސައްކަތް ވެސް ކުރިއަށްދާ ކަމަށެވެ. އެމީހުންގެ މައްޗަށް ދައުވާކުރުމާމެދު ގޮތެއް ނިންމުމަށް 15 ދުވަހުގެ މުއްދަތެއް ލިބޭކަން ވެސް ޕީޖީ ވަނީ ފާހަގަ ކުރަށްވާފައެވެ.\nފުލުހުންގެ އިދާރާއިން ތަހުގީގު ނިންމައި ޕީޖީ އޮފީހަށް ދައުވާކުރަން ފޮނުވާފައިވަނީ ހަމަލާގައި އަމަލީ ގޮތުން ބައިވެރިވި ކަމުގެ ތުހުމަތުވާ އެ ހަމަލާގެ އެންމެ އިސްމީހާކަމަށް ފާހަގަ ކުރެވިފައިވާ ވ. ތިނަދޫ، ހިޔާ، އަހުމަދު އަދުހަމް، 25 ގެ އިތުރުން މުޖާޒް އަހްމަދު 21، އާއި ތަހުމީން އަހްމަދު، 32 އަދި އަހުމަދު ފާތިހު، 23، ގެ މައްޗަށެވެ.\nރައީސް ނަޝީދުގެ ގެކޮޅު، ގ. ކެނެރީގެ ކައިރީރޭ ކައިރިން ކާރަށް އަރާވަޑައި ގަންނަވަން ވަޑައިގަންނަވަނިކޮށް މޭ6ވަނަ ދުވަހުގެ ރޭ ވަނީ ބޮމެއް ގޮއްވާލާފައެވެ. މި ހާދިސާއާ ގުޅިގެން ލިބުނު ޒަހަމުތަކަށް ފަރުވާއަށް ރައީސް ނަޝީދު އޭޑީކޭ ހޮސްޕިޓަލަށް ގެންގޮސްފައިވަނީ އެރޭ 8:30 ގައެވެ. އޭޑީކޭގައި ގިނަ ސާޖަރީތަކެއް ހެއްދެވުމަށްފަހު އިތުރުފަރުވާއަށް އެމަނިކުފާނު ގެންދެވުނީ ޖަރުމަނަށެވެ. ޖަރުމަނުގައި ވެސް ބައެއް ސާޖަރީތައް ހެއްދެވުމަށްފަހު މިވަގުތ އެމަނިކުފާނު ހުންނެވީ އިނގިރޭސިވިލާތުގައެވެ.\nރައީސް ނަޝީދަށް އަމާޒުކޮށް ދިން މި ނުރައްކާތެރި ހަމަލާގެ ތުހުމަތުވާ ހަތަރު މީހެއްގެ މައްޗަށް ދައުވާ ކޮށްދިނުމަށްއެދި ޕީޖީއަށް މައްސަލަ ފޮނުވިއިރު، އެ ހަތަރު މީހުންނާއެކު މިހާތަނަށް އެ ހަމަލާއާ ގުޅިގެން ނުވަ މީހަކު ފުލުހުންގެ ބަންދުގައި އެބަ ތިއްބެވެ.\nމިހަމަލާއާއި ގުޅިގެން ރައްޔިތުންގެ މަޖިލީހުގެ 241 ކޮމިޓީން ވަނީ އިންކުއަރީއެއް ވެސް ހަދައިފަ އެވެ.\nފާހަގަ: ރައީސް ނަޝީދު, މޭ6ހަމަލާ, ޕީޖީ ހުސައިން ޝަމީމް\nމެއި6ހަމަލާ: މައުލޫމާތު ހާމަކުރުމުގެ ނޫސްވެރިންގެ ބައްދަލުވުމެއް މިރޭ\nބަރުލަމާނީ ނިޒާމަކަށް، ރާއްޖެއަކު ޖާގައެއް ނެތް “ވަރަށް ސާފު”: ރައީސް މައުމޫން\nރައީސް ނަޝީދަށް ޖަވާބު ނުދެވި 7862 މެސެޖް\nހދ. އަތޮޅުގެ ބައިނަލްއަގުވާމީ2ބަނދަރު ތަރައްޤީ ކުރެވުމުން ރައްޔިތުންނަށް ފައިދާވާނެ: ރައީސް ނަޝީދު\nހަމަލާގެ ތަހުގީގަށް ރައީސް ކަނޑައެޅުއްވި މަންދޫބު މަޖިލީހުގެ ނައިބު ރައީސްއާ ބައްދަލުކުރައްވައިފި\nޑިޕްލޮމެޓުންނާ ބެހޭ ގޮތުން ނަސީދަށް ބޭނުން އެއްޗެއް ކިޔެންޏާ އެހެން މީހުނަށްވެސް ކިޔޭނެ: ލަތީފް


India ge foward ah Raajje aa dhekolha nukulheveyne\nއިންޑިޔާގެ ފޯވަޑަށް ރާއްޖެއާ ދެކޮޅަށް ނުކުޅެވޭނެ\nސާފް ސުޒުކީ ކަޕް ފުޓްބޯޅަ މުބާރާތުގެ ސެމީ ފައިނަލުގައި މާދަމާ އިންޑިޔާގެ އެންމެ މުހިންމު ފޯވަޑް ރޮބިން ސިންގަށް ރާއްޖެއާ ދެކޮޅަށް ނުކުޅެވޭނެ ކަމަށް އިންޑިޔާ ޓީމުން ބުނެފި އެވެ.\nމުބާރާތުގައި ފުރަތަަމަ މެޗުގައި ލަންކާ ކޮޅަށް ދެ ގޯލު ޖެހި ކުޅުންތެރިޔާގެ ކަކުލަށް އަނިޔާވީ އެ މެޗުގަ އެވެ. އަދި ވަގުތުން ދަނޑުން ބާލައި ހޮސްޕިޓަލުގައި އެޑްމިޓްކުރި ކުޅުންތެރިޔާ އަށް ރާއްޖޭގެ މެޗުގެ އިތުރުން އިންޑިޔާ ފައިނަލަށް ގޮސްފިނަމަ އެ މެޗުގައި ވެސް ނުކުޅެވޭނެ އެވެ.\n"ކުރިން ހީކުރި ވަރަށްވުރެ އޭނާގެ އަނިޔާ ސީރިއަސް. އިއްޔެ (ހޯމަ ދުވަހު) ކުރި އެމްއާރުއައި ސްކޭނުން ދައްކަނީ އޭނާގެ ކަކޫ ކުރިއަށްވުރެ ގޯސް ކަމަށް. މިހެންވީމަ ކޯޗަށް އޭނާ ދޫކޮށްލުން ނޫން ގޮތެއްނެތް،" އިންޑިޔާގެ އޮފިޝަލު ބުންޏެވެ.\nރޮބިން ސިންގް ރާއްޖެ މެޗަށް ފިޓްވޭތޯ ބަލަން އިންޑިޔާ އެންމެ ފަހުން ކުޅުނު މެޗުގައި ނޭޕާލާ ދެކޮޅަށް ވެސް އޭނާ ލައްވައި ނުކުޅުވަ އެވެ. ނަމަވެސް އޭނާ އަށް މުބާރާތުގައި ނުކުޅެވޭނެކަން ކަށަވަރުވުމުން އިންޑިޔާގެ ޓީމާ ވެސް ރޮބިން ސިންގް ވަކިވެފައިވާ ކަމަށްވެ އެވެ.\nއޭނާ ނެތުމުން އެ މަގާމަށް ދެން ކުޅޭނީ ޖޭޖޭ ލަލްޕެކޫލާ ނުވަތަ ޒުވާން ފޯވަޑް ލަލިއާންޒުއާލާ ޗާންގްޓޭ އެވެ. މީގެ ތެރެއިން ލަލިއާންޒުއާލާ ވަނީ ނޭޕާލް ކޮޅަށް ލަނޑު ޖަހައިގެން އިންޑިޔާގެ ގައުމީ ޓީމަށް ލަނޑު ޖަހައިދިން އެންމެ ޒުވާން ކުޅުންތެރިޔާގެ މަގާމު ވެސް ހޯދައިފަ އެވެ. ލިވަޕޫލްގެ އެކަޑަމީން ތަމްރީނުވި ލަލިއާންޒުއާލާގެ އުމުރަކީ 18 އަހަރެވެ.


SunOnline: Councilor in ge dhauru dhigu dhanmaa bil majileehah balaiganefi\nކައުންސިލަރުންގެ ދައުރު ދިގު ދަންމާ ބިލް މަޖިލީހަށް ބަލައިގެންފި\nމުއާވިޔަތު އަންވަރު 04 May 2020, 14:28\nރައްޔިތުންގެ މަޖިލީހުގެ ޖަލްސާއެއްގެ ތެރެއިން: ކައުންސިލްތަކުގެ ދައުރު ދެންމުމަށް ހަސަން ލަތީފް ހުށަހެޅެއްވި ބިލް މަޖިލީހުން މިއަދު ވަނީ ބަލައިގަނެފައި -- ފައިލް ފޮޓޯ/ މަޖިލިސް\nގާނޫނުއަސާސީއަށް އެއްވެސް ބަދަލެއް ނުގެނެސް މިހާރު ތިބި ކައުންސިލަރުންގެ ދައުރު ލޯކަލް ކައުންސިލު އިންތިހާބު ބޭއްވުމާއި ހަމައަށް ދިގު ދެންމޭނޭ ގޮތް ހެދުމަށް ރައްޔިތުންގެ މަޖިލީހަށް ހުށަހަޅާފައިވާ ބިލް ބަލައިގަނެ ކޮމެޓީއަށް ފޮނުވައިފި އެވެ.\n"ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުން ކަށަވަރުކުރުމުގެ ހާއްސަ ބިލު 2020" ގެ ނަމުގައި އެ ބިލު މަޖިލީހަށް ހުށަހެޅުއްވީ ހެންވޭރު ހުޅަނގު ދާއިރާގެ މެމްބަރު ހަސަން ލަތީފެވެ.\nއެ ބިލް ބަލައިގަތުމަށް 53 މެންބަރަކު ވޯޓު ދެއްވިއިރު ދެކޮޅަށް ހަ މެންބަރަކު ވަނީ ވޯޓު ދެއްވާފަ އެވެ. ވަކި ކޮޅަކަށް ވޯޓު ނުދެއްވާ އެއް މެންބަރަކު އިންނެވި އެވެ. ބިލް ބަލައިގަތުމުން އިތުރަށް ދިރާސާ ކުރުމަށް ލާމަރުކަޒީ ކޮމެޓީއަށް ވަނީ ފޮނުވާފަ އެވެ.\nމެމްބަރު ހަސަން ލަތީފު ހުށަހެޅުއްވި ބިލުގައި ބުނެފައިވަނީ ލޯކަލް ކައުންސިލް އިންތިހާބު ބާއްވާ އަލަށް ކައުންސިލަރުން އައްޔަން ކުރެވެންދެން މިހާރު ތިބި ހުރިހާ ރަށު ކައުންސިލަރުންނާއި އަތޮޅު ކައުންސިލަރުން މަގާމުގައި ދެމިތިބޭނެ ކަމަށެވެ. އެގޮތަށް ނިންމާ ސަބަބެއް ކަމަށް ބިލުގައި ބުނެފައިވަނީ ކައުންސިލުތަކުގެ ދައުރު ހަމަވެ، ދިމާވެފައި އޮތް ހާލަތުގެ ސަބަބުން އިންތިހާބު ނުބޭއްވޭ ހާލަތު ކުރިމަތިވެއްޖެނަމަ ކައުންސިލުތައް ގާނޫނީ ހުސްކަމަކަށް ގޮސްދާނެތީ އެވެ.\nއަދި އެފަދަ ހާލަތެއް ކުރިމަތިވެއްޖެނަމަ އަމަލުކުރާނޭ ގޮތް ގާނޫނުއަސާސީގައި ކަނޑައެޅިގެން ބަޔާންކޮށްފައި ނެތް ކަމަށްވެސް ބިލުގައި ވަނީ ބުނެފަ އެވެ. އެ ގާނޫނަށް އަމަލުކުރަން ފަށާނީ ފާސްވެ ބިލު ތަސްދީކޮށް ގެޒެޓުގައި ޝާއިއުކުރާ ދުވަހުން ފެށިގެން ކަމަށް ބިލުގައި ބުނެފައިވެ އެވެ.\nލޯކަލް ކައުންސިލް އިންތިހާބު ބާއްވާ އާ ކައުންސިލަރުން އިންތިހާބު ކުރެވި މަގާމާ ހަވާލުވުމުން އެ ގާނޫނު އުވޭނެކަމަށްވެސް ބިލުގައި ވަނީ ބުނެފަ އެވެ.\nކައުންސިލްތަކުގެ ދައުރު ދިގުދެމިގެންދާ ގޮތަށް މަޖިލީހަށް އާ ބިލެއް ހުށަހަޅާފައި މިވަނީ ގާނޫނުއަސާސީއަށް ބަދަލު ގެނެސްގެން މިހާރު ތިބި ކައުންސިލަރުންގެ ދައުރު ދިގު ދެއްމުމާ ބެހޭ ގޮތުން ރައްޔިތުންގެ މަޖިލީހުގެ މެމްބަރުންގެ މެދުގައި ހިޔާލު ތަފާތުވުން އުފެދިފައި ވަނިކޮށެވެ. އަދި މި ހާލަތުގައި ގާނޫނުއަސާސީއަށް އިސްލާހު ގެނެސްގެން ކައުންސިލަރުންގެ ދައުރު ދިގު ދެއްމޭނެކަމަށް ދައުލަތުގެ ބަންޑާރަނައިބު އަދި މަޖިލީހުގެ ކައުންސެލް ޖެނެރަލްވެސް ލަފާ ދެއްވާފައި ވަނިކޮށެވެ.\nކޮވިޑް-19 ބަލިމަޑުކަމާއި ގުޅިގެން ރާއްޖޭގައި އިއުލާނުކޮށްފައިވާ ސިއްހީ ކުއްލި ނުރައްކަލުގެ ހާލަތު ނިމެންދެން ލޯކަލް ކައުންސިލް އިންތިހާބު ފަސްކުރުމަށް ތުޅާދޫ ދާއިރާގެ މެމްބަރު ހިސާން ހުސައިންވެސް މަޖިލީހަށް ހުށަހެޅުއްވި ބިލް މިހާރު ވަނީ ފާސްކޮށްފަ އެވެ. އެ ބިލުގައި ވާގޮތުން ލޯކަލް ކައުންސިލް އިންތިހާބު ދެން ބޭއްވޭނީ ސިއްހީ ކުއްލި ނުރައްކަލުގެ ހާލަތު އެހެން ހާލަތަކަށް ބަދަލުވުމުންނެވެ. އަދި އެގޮތަށް ލަސްކުރި ނަމަވެސް ޖެނުއަރީ ހަވަނަ ދުވަހުގެ ކުރިން އިންތިހާބު ބާއްވަން ޖެހޭނެކަމަށްވެސް އެ ބިލުގައި ވަނީ ބުނެފަ އެވެ.\nކައުންސިލްތަކުގެ ދައުރު ހަމަވުމަށް ފަހު، ދެން ހަދާނެ ގޮތަކާ މެދު މެންބަރުންގެ މެދުގައި ވެސް ވަނީ ވަރަށް ބޮޑަށް ހިޔާލު ތަފާތުވުންތައް އުފެދިފަ އެވެ. މަޖިލީހުގެ ރައީސް އާއި އެމްޑީޕީގެ ބައެއް މެންބަރުން ވިދާޅުވަމުން ގެންދަވަނީ، މި ދަނޑިވަޅަކީ ގާނޫނު އަސާސީއަށް ބަދަލެއް ގެންނަން ރަނގަޅު ދަނޑިވަޅެއް ނޫން ކަމަށާއި އެ ހައްލު ހޯދަން ޖެހޭނީ ގާނޫނަކުން ކަމަށެވެ. އަދި ބައެއް މެންބަރުން ވަނީ މިހާރު އިންތިހާބުވެފައިވާ ކައުންސިލްތަކުގެ ދައުރު ދިގުދެންމުން ރަނގަޅު ނޫން ކަމަށް ވިދާޅުވެ، އާ ކައުންސިލްތައް އިންތިހާބު ކުރެވެންދެން ކޮންމެ ރަށެއް ވެސް ހިންގުމަށް ރައީސް ބޭފުޅަކު އައްޔަން ކުރުމުގެ ހިޔާލު ވެސް ދެއްވައިފަ އެވެ.


(2 އޯގަސްޓު 2021އާ ގުޅޭ)\nޝީލާގެ ލޮލުން އޭނާ އޮހޮރުވައިލި ކަރުނަތައް ފޮހެލަމުން، އޭނާ ހިނގައިގަތީ ކުރިއަށެވެ. އަދި ގޮސް ހުއްޓުނީ ލިވިޔާގެ ގާތުގައެވެ. އެވަގުތު ވެސް ލިވިޔާގެ ލޮލުން ދިޔައީ ހޯސް ލާފައި ކަރުނަތައް ފައިބަމުންނެވެ.\n"އަހަރެންނަށް އެނގޭ މީ އާދައިގެ ކަމެއް ނޫންކަން. މީ ވަރަށް ބޮޑު ކަމެއް. ލިވިޔާ ތި ވަނީ ވަރަށް ބޮޑު ޤުރުބާނީއެއް، އަހަރެން މި ވާހަކަ ތަކުރާރު ކުރާނަން!" ޝީލާ ހިފައިލީ ލިވިޔާގެ އަތުގައެވެ. އަދި ޝީލާގެ އަތުގެ ނުފުށުން ލިވިޔާގެ ލޮލުން ފައިބަމުން ދިޔަ ކަރުނަތައް ފޮހެން ފެށިއެވެ. އެއްވެސް އެއްޗެއް ނުބުނެ ލިވިޔާ އިނީ ހުއްޓިފައެވެ. ބުނަންވީ ކީކޭ ކަމެއް، ހަދަން ވީ ގޮތެއް ލިވިޔާ އަކަށް ނޭނގެއެވެ.\nފުންކޮށް ދެތިން ނޭވާއެެއް ލަމުން، ޝީލާ އޭނާގެ ވާހަކަ ފެށިއެވެ. ޝީލާ ވާހަކަ ކުރިއަށް ގެންދިޔައީ ވަރަށް ފަސޭހަ ކަމާ އެކުގައެވެ. ޝީލާގެ ވާހަކަތަކުން ލިވިޔާ އަށް ކުރާނެ އަސަރާއި އަޅާނެ ވޭނަށް އެއްވެސް ވަރަކަށް ޝީލާ ނުވިސްނައެެވެ. ޝީލާ ދައްކަމުން ދިޔަ ކޮންމެ ވާހަކައަކުން ލިވިޔާގެ ހިތް ދިޔައީ ކުދިކުދިވެ، ފިސްފިސް ވަމުންނެވެ. މަޑުމަޑުން ހުޅެވެމުން ދިޔަ ލިވިޔާގެ އަނގަ ތަންމިނަށް ހުޅުވިއްޖެއެވެ. ލިވިޔާގެ އަނގައިން ނުކުންނަން ފެށީ ވޭނީ "އާހް" ގެ އަޑެވެ. ހިންދިރުވައިލަން ވެސް ވީ ލިވިޔާއަށް ކުރަން އުނދަގޫ، ރިހުން ބޮޑު ކަމަކަށެވެ.\nއެއްވެސް ޖެހިލުމެއް، ވިސްނުމަކާ ނުލައި ޝީލާ އޭނާގެ ވާހަކަ ނިންމައިލިއެވެ. ޝީލާއަށް އެވާހަކަތައް ދައްކަން ކިތަންމެ ފަސޭހަ ވީނަމަވެސް އެވާހަކަތައް އަޑު އަހައިލުމަކީ ވެސް ލިވިޔާގެ ހައްޓަށް ނުކަތާ ވަރުގެ ހިތްދަތި ކަމެކެވެ. ޝީލާގެ ވާހަކަތަކުން ލިބުނު ކުއްލި ބޮޑު ޝޮކުން ލިވިޔާގެ ހަރަކާތްތައް ވަނީ ހުއްޓިފައެވެ. ލިވިޔާގެ ހަށީގައި ވި ހުރިހާ އިޙްސާސެއް ވަނީ ހިމޭންވެ، ވަގުތު ކޮޅަކަށް ހިނދިފައެވެ. އަޑުގެ ނެތްކޮޅަށް ރޯން ފަށަން ލިވިޔާ ބޭނުން ވެއެވެ. ހިތް މަތީގައި އަތް އަޅައި، ކަރު ބުޑުން ހަޅޭލަވައިގަންނަން ވެސް ލިވިޔާގެ ހިތް ދިޔައީ ބޭނުން ވަމުންނެވެ. ނަމަވެސް އެ ހިތްވަރެއް، ލަޔާގަތެއް ލިވިޔާގެ ގައިގަ ނެތެވެ. އެޔަށް ވުރެ ލިވިޔާ ވަނީ ބަލިކަށި ވެފައެވެ.\n"ލިވިޔާއަށް ވެސް އެނގެއެއްނު؟ މި ނޫން ގޮތަކަށް ލިވިޔާ ޝަހުރާ ވަކިވެއްޖިއްޔާ، ދުވަހަކުވެސް ޝަހުރު އޭނާއަށް އުފަލެއް ނޭދޭނެ. ޝަހުރު މުޅިން ހަލާކުވެ، މުޅި މީހާ ދިރިއުޅުން މަތިން ފޫހި ވާނެ. ޕްލީޒް! އެހެން ވީމަ މިކަން މިގޮތަށް ކޮށްދީ! އާދޭސް ކޮށްފަ، ސަލާން ޖަހާފަ މިބުނަނީ. އަހަރެމެން އެންމެންނަށް ވެސް އެނގޭ ލިވިޔާ އާއި ޝަހުރަކީ އެކަކު އަނެކަކު ދެކެ ވަރަށް ލޯބިވާ ބައެއްކަން. އެހެން ވީމަ، މިގޮތަށް ކަންތައް ކުރަން މިބުނީ.. އަހަރެން އަބަދުވެސް ލިވިޔާއަށް ހެޔޮ އެދޭނަން.." ހުއްޓުން އަރާފައިވާ ލިވިޔާގެ ކޮނޑުގައި ޝީލާ ފިރުމައިލީ ހިތްވަރު ދިނުމުގެ ގޮތުންނެވެ. ވަގުތު ކޮޅެއްގެ ހިމޭން ކަމަކަށްފަހު، ލިވިޔާ ހިންދިރުވައިލިއެވެ. ވަރަށް އުނދަގުލާ އެކުގައެވެ.\n"އާނ!" ބޯ ޖަހައިލަމުން، ލިވިޔާގެ ދުލުން ބޭރުވީ އެވަރަށެވެ. އެވަގުތު ލިވިޔާގެ ތިރީ ތުންފަތް ދިޔައީ ތުރުތުރު އަޅަމުންނެވެ.\n"ހިތްވަރު ކުރާތި! އަހަރެން ގުޅާނަން ލިވިޔާއަށް. ހުރިހާ ކަމެއް ހަމަޖައްސާފަ.." ލިވިޔާގެ ކޮނޑުގައި އަދި އެއްފަހަރު ފިރުމައިލަމުން، ޝީލާ ހިނގައިގަތީ އެގެއިން ނުކުންނާށެވެ. ޝީލާ އެގެއިން ނުކުތުމާ އެކު، ލިވިޔާއަށް އެޅެން ފެށީ ފަހަތަށް ފިޔަވަޅު ތަކެވެ. ފަހަތަށް ފިޔަވަޅު ނަގަމުން ގޮސް ލިވިޔާ ޖެހިގަތީ ސިޓިންރޫމްގެ ފާރަށެވެ. އަދި ލިވިޔާގެ ދެއަތް މައްޗަށް ނަގައި، އޭނާގެ ދެއަތް ޖައްސައިލީ އޭނާގެ ބޮލުގެ އިސްތަށިގަނޑުގައެވެ. އަދި "އާހް" ކިޔައި، ވަރަށް ބާރަށް ލިވިޔާ ފެށީ ރޯންށެވެ. ލިވިޔާގެ ބަޑި ފަޅައިގެން ދިޔައީ އެވެ. ލިވިޔާގެ މުޅި ގަޔަށް އަރައި ގަތީ ބާރު ރޫރުން ގަނޑެކެވެ. ގައިން ވަރު ދޫވާ އިޙްސާސެއް ވުމާ އެކު، ލިވިޔާ ޖެހިގަތީ ފާރު ބުޑަށެވެ.\n"ކީއްވެ! ކީއްވެ!" ލިވިޔާ ރޮމުން ގިސްލަމުން، ފުރަތަމަ ވެސް ޝަކުވާ ކޮށްލީ، އޭނާގެ އަމިއްލަ ނަފުސާއެވެ. އެހާ ލޯބިން، އެހާ ގިނަ ހުވަފެން ތަކާއި އެކުގައި ފެށި ދިރިއުޅުމުގެ ދަތުރުގައި އެތަައް ކަމެއް ހާސިލު ނުވެ އޮއްވައި، ކުއްލިއަކަށް ކަނޑު މެދަށް މި އުފާވެރި ދިރިއުޅުން ނިންމައިލަން ލިވިޔާގެ ހިތުގެ އަޑިން ނުރުހެއެވެ. ރުހޭނީ ވެސް ވަކި ކިހިނެއް ހެއްޔެވެ؟ ނަމަވެސް ދިރިއުޅުމަކީ ވަރަށް އާދަޔާ ޚިލާފު ކަމެކެވެ. އަމިއްލަ އުފަލަކީ ހުރިހާ އެއްޗެއް ނޫނެވެ. އުފަލުގެ މައްޗަށް އެހެން ގަދަފަދަ އިޙްސާސްތައް ވެސް ވެރިކުރުވާ ފަދަ ޙާލަތްތައް ވެސް ވަރަށް ގިނައިން އާދެއެވެ. ލިވިޔާގެ ޙަޔާތުގައި ވެސް އޭނާއަށް މަޑުކޮށްލަން ޖެހުނީ އެފަދަ މަގެއްގެ މަދެއްގައެވެ. އެއްކޮޅުގައި އެހުރީ ލޯބިވާ ފިރިމީހާއެވެ. އަނެއްކޮޅުގައި ފިރިމީހާގެ ޢާއިލާއެވެ. ޝަހުރާ އެކުގައި އައު ޙަޔާތެއް ފެށީ ޝަހުރުގެ ޢާއިލާގެ ރުހުން ލިބިގެން ނުވިނަމަވެސް، އެދެމީހުން ތިބީ ކައިވެންޏަށް ފަހު، ޝަހުރުގެ ޢާއިލާ ދެކޭ ގޮތް ބަދަލު ވާނެ ކަމަށް އުއްމީދު ކޮށްގެންނެވެ. އެ އުއްމީދުގެ ހުޅުކޮޅު އެންމެ ބޮޑަށް ރޯކުރީ ވެސް ލިވިޔާއެވެ. ނަމަވެސް އެ ހުޅުކޮޅު ލިވިޔާގެ ލޮލުން އޮހުނު ކަރުނައިން ވަނީ ނިވިފައެވެ. އިތުރަށް ދިއްލާނެ ހުޅުކޮޅެއް ނެތެވެ. ކުލައެއް ނުވާނެ ހުވަފެނެއް ދެކުމުގެ ބޭނުމެއް ލިވިޔާ އަކަށް ނެތެވެ. މަގުގެ އެއްފަރާތުން އެތައް އުފަލެއް ލިބުނަސް، މަގުގެ އަނެއް ކޮޅުން އުފުލަމުން އެދަނީ މާބޮޑު ހިތްދަތި ކަމެކެވެ. ކޮންމެ ގޮތެއް ވިޔަސް އެއީ ޝަހުރުގެ މައިންބަފައިންނެވެ. ދަރިންނަށް ޓަކައި މައިންބަފައިން ކުރާ ދުޢާ އިޖާބަ ކުރައްވާނެއެވެ. މައިންބަފައިންގެ ރުހުމާއި، ލޯތްބަކީ ޝަހުރުގެ ދިރިއުޅުމުގެ ރާސްތާގެ ބަރަކާތެވެ. އެބަރަކާތާ ނުލައި، ލިވިޔާގެ އަމިއްލަ އެދުން ދެން އިތުރަށް އިސްކުރާނެ ހިތްވަރެއް ލިވިޔާގެ ނެތެވެ. ޢާއިލާގެ ނުރުހުމުގައި ކައިވެނި ވެސް ކުރެވުނީއެވެ. ދެން އިތުރަށް ޝަހުރުގެ ޢާއިލާ ލިވިޔާއާ ހެދި ރޮއްވަން ލިވިޔާ ބޭނުން ނުވެއެވެ. ލިވިޔާގެ ހިތް މަރުވިޔަސް، ޝަހުރުގެ މައިންބަފައިން އުފަލުގައި ބަހައްޓަން ލިވިޔާގެ ހިތުގެ ފުންމިނުން އަޒުމެއް ކަނޑައެޅިއެވެ. ނަމަވެސް އެއީ ލިވިޔާގެ ހަށީގައި ނެތް ހިތްވަރުން އޭނާ ފެށި ޤުރުބާނީގެ މުޅިން އައު ދަތުރެކެވެ.\nގެއަށް ދެވުމާ އެކު، ޝީލާގެ ހިތަށް ފުރިހަމައަށް ހަމަޖެހުން ލިބުނެވެ. ކޮޓަރީގެ ލޯގަނޑު ކުރިމައްޗަށް ހުއްޓި ޝީލާ ފުރަތަމަ ވެސް ފެށީ ހޭންށެވެ. ހެމުންހެމުން ގޮސް ޝީލާ އަށް ރޮވެމުން ދިޔައެވެ.\n"އައި ކާންޓު ބިލީވް އިޓް! އޯ މައި ގޯޑް! ލިވިޔާ ހަމަ އެއްބަސް ވީއޭ ދޯ؟ އަލްޙަމްދިﷲ! މިޝަން ކާމިޔާބު.." ޝީލާގެ ހުރިހާ ދަތެއް ވަނީ ލޯގަނޑުން ފައުޅުވެފައެވެ. ޝީލާ އުފަލުން ވަނީ ފޮޅިފައެވެ.\nއިރު އޭގެ ވާޖިބު އަދާކުރުމަށްފަހު، ދުނިޔެއާ އަލްވަދާޢު ކިޔައިފިއެވެ. ފެންވަރައިލައިގެން ލިވިޔާ ފެށީ ނަމާދު ކުރާށެވެ. ސަޖިދާގައި އޮވެ، ލިވިޔާ ގެންދިޔައީ ރޮމުންނެވެ. މާތްﷲއަށް ކުއްތަންވެ، ލިވިޔާ އާދޭސް ކުރަމުން ދިޔައީ އޭނާއާ ކުރިމަތިވި އިމްތިޙާނުގައި އޭނާއަށް ހިތްވަރު ދެއްވުމަށެވެ. އެ އިމްތިޙާނުން އޭނާ ފާސް ކޮށްދިނުމަށެވެ. ޝަހުރު ގެއަށް އައިސް ވަތް އިރު، ލިވިޔާ އިނީ ނަމާދު ކުރާށެވެ. ލިވިޔާ ނަމާދުކޮށް ނިމެންދެން ޝަހުރު އެނދުގައި ޖައްސައި ލިއެވެ. ޝަހުރުގެ މޫނުމަތިން ވެސް ފެންނަނީ މާޔޫސް ކަމެވެ. މަންމަގެ ޙާލަތާ މެދުގައި ޝަހުރަށް ވަރަށް ވިސްނެއެވެ. މަންމައަށް ދެރައެއް ލިބުމަށް އެއްވެސް ޙާލެއްގައި ޝަހުރު ބޭނުމެއް ނޫނެވެ. ޝަހުރުގެ ކައިވެންޏަށް އޭނާގެ މައިންބަފައިން ދުވަހަކުވެސް ނުރުހޭނަކަން ޝަހުރު ޤަބޫލު ކުރެއެވެ. މި ކައިވެންޏާ މެދުގައި، އޭނާގެ މައިންބަފައިންގެ ރުހުން ހޯދުމަކީ ވާނޭ ކަމެއް ނޫންކަން އެނގި، އެ ޚިޔާލުތައް ވެސް ޝަހުރުގެ ސިކުނޑިން އޭނާ ނެރެ އެއްލާލައިފިއެވެ.\nލޮލުން ފޭބި ކަރުނަތައް ފޮހެލަމުން، ލިވިޔާ މުސައްލަމަތިން ތެދުވެ ބަލައިލީ، އެނދުގައި އޮށޯވެގެން އޮތް ޝަހުރަށެވެ. ނިތްމަތީގައި އަތް ބާއްވައިލައިގެން ޝަހުރު އޮތީ އެހެން ދުނިޔެއެއްގައެވެ. ލިވިޔާ ވަގުތުކޮޅަކު ޝަހުރަށް ބަލައިލިއެވެ. ނަމަވެސް އެކަމެއް ޝަހުރަށް ރޭކައެއް ނުލައެވެ. އެޔަށްވުރެ ބޮޑަށް ޝަހުރު ވަނީ ވިސްނުމެއްގެ ތެރެެއަށް ވަދެ، ގެނބިފައެވެ. ލިވިޔާއަށް ޝަހުރުގެ ބޮލުގައި އެނބުރެމުންދާ ޚިޔާލުތައް ނަގައިގަނެވުނެވެ. ޝަހުރަށް ނުގޮވައި ލިވިޔާ ދޮރާ ދިމާލަށް ހިނގައިގަތީ ދެރަވެގެންނެވެ. ދޮރުގެ ތަޅުގައި ލިވިޔާ ހިފައިލި އަޑާ އެކުގައި ޝަހުރަށް ވިސްނުންތަކުން އެއްފަރާތަށް ޖެހެވުނެވެ.\n"ލިވީ.." ޝަހުރުގެ އަޑަށް ލިވިޔާ ފަސް އެނބުރުނެވެ.\n"އާދޭ! ލިވީ.." ޝަހުރު ހިނިތުންވުމަކާ އެކުގައި ބުނެލިއެވެ. ނަމަވެސް ޝަހުރުގެ ހީނލުމުގައި އެއްވެސް މާނައެއް ލިވިޔާއަކަށް ނުފެނުނެވެ. އެއީ ޝަހުރުގެ ތުންފަތުން ދުވެލާ ލޯތްބާއި، މާނަ ފުންކަން އެކުލެވިގެންވާ ހިނިތުންވުމެއް ނޫނެވެ. މަޑުމަޑުން ހިނގާފައި ލިވިޔާ އައިސް ޖައްސައިލީ ޝަހުރުގެ ގާތުގައެވެ. ޝަހުރު އޭނާގެ އަތް ނަގައި ލިވިޔާގެ ކަނދުރާގައި ބާއްވައިލިއެވެ.\n"ލިވީ ކައިފިންތަ؟" ޝަހުރު ބަަލައިލީ ލިވިޔާގެ މޫނަށެވެ. ލިވިޔާ ނޫނެކޭ ބުނާ ގޮތަށް ބޯހުރައިލިއެވެ.\n"އެއީ؟ ކިހިނެއްވީ ނުކެއި؟" ޝަހުރުގެ އަޑުގައި ވަނީ އޯގާވެރި ކަމެވެ.\n"ޝަހުރު އައިމަ ކާންވެގެން.. ހިނގާ ކާން." ލިވިޔާ އިސްދަށަށް ޖަހައިލިއެވެ. ޝަހުރާ ހަތަރުކަޅި ހަމަ ކުރަން، ލިވިޔާއަށް ދަތި ވަނީއެވެ. ކުރަން މިއުޅޭ މަސައްކަތަށް ހުރަސް އެޅިދާނެތީއެވެ. ޝަހުރުގެ ލޮލުގެ ތެރެއިން ފެންނަ ލޯތްބަށް ހިތް ލެނބި، ޝަހުރު ދޫކޮށް ނުލެވިދާނެތީއެވެ.\n"ލިވީ.. އާރ ޔޫ އޯކޭ؟" ޝަހުރު ވަރަށް އަވަސްކޮށް ލިވިޔާގެ އިސް ނެގިއެވެ. ލިވިޔާ ބަލައިލީ ޝަހުރުގެ މޫނަށެވެ. އެ މޫނުމަތިން ފެންނަމުން ދިޔައީ ހާސް ކަމެވެ. އެ ލޮލުން އަދިވެސް ފެންނަނީ ލިވިޔާއާ ގުޅުން ހުރި ކޮންމެ ކަމެއްގައި ޝަހުރު ވިސްނާ ވަރެވެ. ޝަހުރަށް ބަލަން އިންނަން ލިވިޔާ އަކަށް ކެތެއް ނުވިއެވެ. ލިވިޔާ މޫނު ކުޑަކޮށް އަނބުރައިލީ، ހިނިތުން ވުމަކާ އެކުގައެވެ.\n"ލިވީ.. ސީރިއަސް އޭ! ކަމެއް ވީތަ؟ އެއްވެސް ކަމެއް އަހަންނަށް ސިއްރު ނުކުރާތި! އަހަރެން ލިވީ ދެކެ ވަރަށް ލޯބިވޭ. ލިވީ ނެތް ދުނިޔެއެއްގަ އަހަރެން ނޫޅޭނަން.." ޝަހުރު އެހެން ބުނުމާ އެކު ލިވިޔާއަށް ކުއްލިއަކަށް ބަލައިލެވުނީ ޝަހުރަށެވެ.\n"ކީކޭ؟" ލިވިޔާގެ ކަޅި ވަނީ ޝަހުރަށް ހުއްޓިފައެވެ.\n"އާނ! ލިވީ ނެތް ދުނިޔެއެއްގަ އަހަރެން ނުހުންނާނަން! އަހަރެން ލިވީ ދެކެ ވަރަށް، ވަރަށް، ވަރަށް ލޯބިވޭ.." ޝަހުރުގެ ދުލުން ނުކުމެގެން ދިޔައީ ލިވިޔާގެ ހިތުގައި ކަނޑައެޅި އަޒުމަށް ލޮޅުން އަރައިގެން ދިޔަ ބަސްތަކެކެވެ. ލިވިޔާގެ ލޮލަށް އެންމެ ސިކުންތަކަށް ވެސް ހިމޭނުން ނުހުރެވުނެވެ. ރޮއިގަންނަމުން، ލިވިޔާ ބައްދައިލީ ޝަހުރުގެ ގައިގައެވެ. (ނުނިމޭ)


Coca cola Long Run anna April mahu\nޓީއެފްޖީން ބާއްވަން ނިންމާފައިވާ ހަ ދުވުމުގެ ސްޕޮންސަރުންނާއެކު އެއްބަސްވުމުގައި ސޮއެ ކުރުމަށް ބެއްތވި ރަސްމިއްޔާތުގެ ތެރެއިން--\nކޮކާކޯލާ ލޯންގް ރަން މި އަހަރުގެ އެޕްރީލް މަހުގެ 10 ވަނަ ދުވަހު ހުޅުމާލޭގައި ބާއްވަން ނިންމައިފި އެވެ.\nކޮކާކޯލާ އިން މި ކަން ހާމަކޮށްފައިވަނީ ޓޯޓަލް ފިޓްނަސް ގްރޫޕް (ޓީއެފްޖީ) އިން މި އަހަރު ބާއްވާ ހުރިހާ ދުވުމެއްގެ ޓައިޓަލް ސްޕޮންސަރަކަށް ކޮކާ ކޯލާ ކުންފުނި ހަމަޖައްސައި އެއްބަސްވުމުގައި ސޮއެ ކުރުމަށް ބޭއްވި ރަސްމިއްޔާތެއްގަ އެވެ. ޓީއެފްޖީ އިން މި އަހަރު ކުރި އަށް ގެންދާ ތަފާތު ހަ ދުވުމެއްގެ ވެސް މެއިން ސްޕޮންސަރަކީ ކޮކާ ކޯލާ އެވެ. މި އަހަރުގެ ދުވުންތަކުގައި 7000 މީހުން ބައިވެރި ވާނެ ކަމަށް ޓީއެފްޖީ އިން ބުނެ އެވެ.\nޓީއެފްޖީ އިން މިއަދު ވަނީ މި އަހަރު ބާއްވާ ދުވުންތަކުގެ ސްޕޮންސަރުންނާއެކު ސޮއިކޮށްފަ އެވެ.\nއަންނަ އެޕްރީލް މަހުގެ 10 ވަނަ ދުވަހު ބާއްވާ ލޯންގްރަންގެ ސްޕޮންސާ އެއްބަސްވުމުގައި ސޮއެކުރުމަށްފަހު އެއްބަސްވުން ދައްކާލަނީ--- އަވަސް ފޮޓޯ: އާއިމް\nޓީއެފްޖީ ދުވުންތަކާއި ސްޕޮންސަރުން\nލޯންގް ރަން 2020- ޓައިޓްލް ސްޕޮންސާ: ކޮކާކޯލާ\nބޮޑުހާފް 2020- ޓައިޓްލް ސްޕޮންސާ: ބެގާ (ހެޕީ މާކެޓް)\nރަން އިން ލާމް 2021- ޓައިޓްލް ސްޕޮންސާ: ފްރިސްޗިލީ (ފިނޯ ޕްރައިވެޓް ލިިމިޓެޑް)\nރަން އިން ރަން- ޓައިޓްލް ސްޕޮންސާ: އެސްޓީއޯ\nޓީއެފްޖީން އިން ބާއްވާ ލޯންގް ރަން އަކީ ރާއްޖޭގައި ބާއްވާ އެންމެ ދިގު އެއް ދުވުމެވެ. މި ހުރިހާ ދުވުމުގެ އެސޯސިއޭޓެޑް ސްޕޮންސަރުންނަކީ އެލައިޑް އިންޝުއަރެންސް އާއި ސޮނީ ސްޕޯޓްސް އަދި ސީގަލްގެ އިތުރުން ޕްރިންޓް ލެބް އެވެ.\nމި އަހަރު ޓީއެފްޖީ އިން ބާއްވާ ލޯންގް ރަންއަކީ މިގޮތުން ބާއްވާ 27 ވަނަ ދުވުމެވެ. މި ދުވުމުގައި ބައިވެރިވުމަށް ބޭނުންވާ ފަރާތް ތަކުން އަންނަ މަހުގެ 20 ވަނަ ދުވަހުގެ ކުރިން ރެޖިސްޓްރީ ވުމަށް ޓީއެފްޖީން ވަނީ އެދިފަ އެވެ. އަދި މީގެ އިތުރުން ވެސް އަންނަ މަހުގެ 13 ވަނަ ދުވަހު ކެއާ ސޮސައިޓީ އާއި ގުޅިގެން އަންހެނުންނަށް ހާއްސަކޮށްގެން "ރަން އިން ރަން" ގެ ނަމުގައި ވެސް ދުވުމެއް ބާއްވަން ވަނީ ނިންމާފަ އެވެ.\nދިވެހި ލީގުގެ ކޮލިފިކޭޝަނަށް ހުޅުވާލައިފި\nރާއްޖޭގެ ބީޗް ވޮލީބޯޅަ ޓީމަށް ބްރެޒިލްގެ ގައުމީ ކޯޗު ގެނެސްފި\nބާމިންހަމް ކްއީންސް ބެޓްން އަށް ރާއްޖޭން މަރުހަބާ ކިޔައިފި


Sarukaaruge aa tharujamaanakah Maburook\nރައީސް އޮފީހުގެ އާ ތަރުޖަމާނަކީ މަބުރޫކް\nމަބުރޫކް އަޒީޒް: ތަރުޖަމާނު ކަމަށް ވަޑައިގެންނެވި\nރައީސުލްޖުމްހޫރިއްޔާގެ އޮފީހުގެ ތަރުޖަމާނަކަށް އެ އޮފީހުގެ ކޮމިއުނިކޭޝަންސް އަންޑާސެކްރެޓަރީގެ މަގާމުގައި ހުންނެވި މުހައްމަަދު މަބުރޫކް އަޒީޒް ހަމަަޖައްސަވައިފި އެވެ. އޭނާ މި މަގާމަށް އައްޔަން ކުރައްވާފައި ވަނީ ވަޒީރުންގެ ނައިބުންގެ ފެންވަރުގަ އެވެ.\nމަބްރޫކް މި މަގާމަށް އައްޔަން ކުރައްވާފައި ވަނީ ޖެނުއަރީ 1، 2021 ދުވަހުން ފެށިގެންނެވެ. މިބަދަލާ ގުޅިގެން، ރައީސް އޮފީހުގެ ފަރާތުން ޚަބަރާއި މައުލޫމާތު ހޯދަން ގުޅަންޖެހޭ ފަރާތަކީ، ރައީސް އޮފީހުގެ ސްޕޯކްސްޕަސަންގެ ދައުރު ކުރިން ފުރުއްވަމުން ގެންދެވި އިބްރާހީމް ހޫދުގެ ބަދަލުގައި މަބްރޫކް ޢަޒީޒެވެ.\nމަބުރޫކަކީ ސަރުކާރު ހިންގާ މައި ޕާޓީ އެމްޑީޕީގެ ހިދުމަތްތެރި މެންބަރެކެވެ. އޭނާ ވަނީ ނިމިގެންދިޔަ 2019 ވަނަ އަހަރު ބޭއްވި ރައްޔިތުންގެ މަޖިލީހުގެ އިންތިހާބުގައި އެމްޑީޕީގެ ޓިކެޓްގައި ވާދަކުރައްވާފައެވެ. ފެލިދޫ ދާއިރާއަށް ވާދަކުރެއްވި ނަމަވެސް އިންތިހާބުން ނާކާމިޔާބީއާ ކުރިމަތިލައްވަން ޖެހިވަޑައިގެންނެވީ 54 ވޯޓް ތަފާތުންނެވެ.\nމަބުރޫކް އެންމެ ބޮޑަށް ފާހަގަ ކުރެވުނީ ކޮވިޑް-19 ގެ ބަލިމަޑުކަމުގައި ރައްޔިތުންނަށް މައުލޫމާތު ދިނުމުގައި އޭނާ އަދާކުރި ދައުރުންނެވެ. އެ ބަލިމަޑުކަމާއި ދެކޮޅަށް މަަސައްކަތްކުރުމުގައި އެންމެ މުހިންމު ދައުރެއް އޮތް ނެޝަނަލް އިމާޖަންސީ އޮޕަރޭޝަން ސެންޓަރު (އެންއީއޯސީ) ގެ ތަރުޖަމާނަކަށް ހަމަޖެއްސީ މަބަުރޫކެވެ.\nބަލިމަޑުކަމުގައި ދިވެހިން ހޭދަކުރި ފުރަތަަމަ ހައެއްކަ މަސް ދުވަހު ކޮންމެ ދުވަހަކު މަބުރޫކް ނޫސްވެރިންނާއި ބައްދަލްކޮށް މައުލޫމާތު ދެއްވައެވެ. ސިއްހީ މާހިރުންގެ އިރުޝާދުތައް ރައްޔިތުންނާއި ހަމައަށް ގެނެސްދެއްވާނީ އޭނާއެވެ. ސަރުކާރުން ހާމަކުރަން ބޭނުންވާ މައުލޫމާތާއި މެސެޖްތައް ރައްޔިތުންނަށް ފޯރުކޮށް ދިނުމުގެ މެދުވެރިއަކީވެސް އެއީއެވެ. ނޫސްވެރިންގެ ސުވާލުތަކަށް ޖަވާބު ދިނުމާއި މައުލޫމާތު ހާމަކުރުމުގައި އޭނާ އަމަލު ކުރެއްވި ގޮތަށް ގިނަ ބަޔަކު ވަރަށް ބޮޑަށް ތައުރީފުކުރި އެވެ.\nރައީސް އިބްރާހިމް މުހައްމަދު ސޯލިހު އިބްރާހިމް ހޫދު މުހައްމަދު މަބްރޫކް އަޒީޒް


BML inn hissaa akah 26 rufiyaa bahanee - One Online\nމިދިޔަ އަހަރު ބޭއްވި ބީއެމްއެލްގެ އަހަރީ އާންމު ޖަލްސާގެ ތެރެއިން -- ވަން ފޮޓޯ/ މުހައްމަދު އައުޒަމް\nބީއެމްއެލުން ހިއްސާއަކަށް 26 ރުފިޔާ ބަހަނީ\nބޭންކް އޮފް މޯލްޑިވްސް (ބީއެމްއެލް)އަށް މިދިޔަ އަހަރު ލިބުނު ފައިދާއިން ހިއްސާއަކަށް 26 ރުފިޔާ ބަހަން އެކުންފުނީގެ ޑިރެކްޓަރުންގެ ބޯޑުން ނިންމައިފިއެވެ.\nމިދިޔަ އަހަރު ބީއެމްއެލްއަށް ލިބުނު 961.74 މިލިއަން ރުފިޔާގެ ތެރެއިން ޑިވިޑެންޓުގެ ގޮތުގައި ބެހުމަށް ނިންމާފައިވަނީ 139.93 ރުފިޔާއެވެ.\nބީއެމްއެލުން ބުނީ ޑިވިޑެންޓުގެ ގޮތުގައި 139.93 މިލިއަން ރުފިޔާ ބެހުމަށް ހިއްސާދާރުންގެ އާންމު ޖަލްސާ އިން ފާސްކުރަން ހުށަހެޅުމަށް ކުންފުނީގެ ޑިރެކްޓަރުންގެ ބޯޑުން ނިންމާފައިވާ ކަމަށާއި އެއީ ހިއްސާއަކަށް 26 ރުފިޔާ ކަމަށެވެ.\nއެ އަދަދަކީ ޑިވިޑެންޓުގެ ގޮތުގައި މިދިޔަ އަހަރު ބެހި އަދަދަށްވުރެ 8.3 ޕަސަންޓް އިތުރު އަދަދެއް ކަމަށާއި މިއީ ޑިވިޑެންޓުގެ ގޮތުގައި އެހާ ބޮޑު އަދަދެއް ބަހާ ފުރަތަމަ ފަހަރުކަން ވެސް އެ ބޭންކުން ބުނެއެވެ.\nމިދިޔަ އަހަރު ބީއެމްއެލުން ހިއްސާގެ ފައިދާގެ ގޮތުގައި ބަހަން ނިންމީ 129.17 ރުފިޔާއެވެ. އެއީ ހިއްސާއަކަށް 24 ރުފިޔާއެވެ.\nބީއެމްއެލްގެ މިދިޔަ އަހަރުގެ މާލީ ހިސާބުތަކަށް ބަލާއިރު ހިންގުމުގެ ފައިދާ 2018 ވަނަ އަހަރާ އަޅާބަލާއިރު ދެ ޕަސަންޓަށް ވަނީ އިތުރުވެފައެވެ. އަދި ޓެކުހަށް ކެނޑުމަށްފަހު ފައިދާގެ ގޮތުގައި 961.74 މިލިއަން ރުފިޔާ ލިބިފައިވާ އިރު، ހިންގުމުގެ ހަރަދާއި ޕްރޮވިޝަން ޗާރޖު އިތުރުވެފައިވާތީ ކުރިންވެސް ލަފާކުރެވުނު ފަދައިން މިއީ ކުރީ އަހަރާ އަޅާބަލާއިރު ދަށް އަދަދެއް ކަމަށް ބީއެމްއެލުން ބުނެއެވެ.\nބޭންކުގެ އެސެޓް 491 މިލިއަނާ ހަމައަށް އިތުރުވެފައިވާ އިރު، ބޭންކުގެ ރައުސްމާލާއި ލިކުއިޑިޓީ ރޭޝިއޯ ވަނީ ގާނޫނުން ލާޒިމުކުރާ މިންވަރަށް ވުރެ މަތީގައި ހިފެހެއްޓިފައި ކަމަށްވެސްް ބުނެފައިވެއެވެ.\nބޭންކުން ބުނީ ފަހު ކުއާޓަރުގައި ވިޔަފާރިތަކަށް އެހީތެރިކަން ފޯރުކޮށްދިނުމުގެ ގޮތުން މާލެ އާއި ހުޅުމާލޭގައި ބިޒްނަސް ސެންޓަރު ހުޅުވި ކަމަށެވެ. އަދި ފަސޭހަކަމާއެކު ކަސްޓަމަރުންނަށް ފައިިސާގެ މުއާމަލާތް ކުރެވޭނެ ހިދުމަތްތައް ވެސް ތައާރަފު ކޮށްފައިވާ ކަމަށެވެ. ބޭންކުގެ ހިދުމަތްތައް މުޅި ރާއްޖެއަށް ފުޅާކުރުމަށް ކުރަމުން އަންނަ މަސައްކަތުގެ ތެރެއިން ނ. ވެލިދޫގައި ބްރާންޗެއް ގާއިމުކޮށްފައިވާ ކަމަށްވެސް ބުނެފައިވެއެވެ.\nބޭންކުން ބުނީ، ހުސްވި އަހަރު އެ ބޭންކުން ދޫކޮށްފައިވާ ލޯނުގެ އަދަދު އިތުރުވެ، ވިޔަފާރީގެ މައިގަނޑު ދާއިރާތަކުން ހޯދުނު ކާމިޔާބާއެކު ބޭންކުގެ ބެލެންސް ޝީޓަށް ތިން ބިލިއަން ރުފިޔާގެ ކުރިއެރުމެއް ލިބިފައިވާ ކަމަށެވެ.


Eagles in Green bali kurumun Valencia final ah | Mihaaru\nއީގަލްސްއިން ގްރީން ބަލިކުރުމުން ވެލެންސިއާ ފައިނަލަށް\nއީގަލްސް މެޗުން މޮޅުކޮށްދިނުމުގައި މުހިންމު ދައުރެއް އަދާކުރި ރިޒޭ ލަނޑު ޖެހުމަށް ފަހު އުފާފާޅު ކުރަނީ --- ފޮޓޯ: ނިޝާން އަލީ | މިހާރު\n19 ޖެނުއަރީ 2022 - 18:34\nޕްރެޒިޑެންޓްސް ކަޕްގައި މިއަދު ހަވީރު ކްލަބް އީގަލްސް އަތުން ގްރީން ސްޓްރީޓްސް 4-1 އިން ބަލިވުމުން، ތާވަލުގެ އެއްވަނައިގައި އޮތް ކްލަބް ވެލެންސިއާ ފައިނަލްގެ ޖާގަ ކަށަވަރުކޮށްފި އެވެ.\nމެޗުން މޮޅުވެގެން، ގްރީން އަށް ފައިނަލްގެ ޖާގަ ހޯދެން އޮތް ނަމަވެސް ބަލިވުމުން އެފުރުސަތު ވަނީ ހަނިވެފަ އެވެ. ވެލެންސިއާ އެއްވަނައިގައި އޮތީ 16 ޕޮއިންޓާއެކު އެވެ. ފައިނަލްގެ ޖާގަ ވެލެންސިއާ އަށް ކަށަވަރުވީ، ގަދަ ދެޓީމުގެ ތެރެއިން ބޭރުނުވާނެކަން މިއަދުގެ މެޗުގެ ނަތީޖާއިން ޔަގީންވުމުންނެވެ.\nއަންނަ އާދިއްތަ ދުވަހު، ރ. އަލިފުށީގައި ކުޅޭ ފައިނަލަށް ދާނީ ލީގު ބުރުގެ ގަދަ ދެ ޓީމެވެ. މިރޭ މާޒިޔާއާ ދެކޮޅަށް ވެލެންސިއާ ކުޅޭ މެޗުން އެޓީމު ބަލިވިޔަސް ގަދަ ދެ ޓީމުގެ ތެރޭގައި ވެލެންސިއާ ހިމެނޭނެ އެވެ. މިރޭގެ މެޗު އެއްވަރުކޮށްލިޔަސް މާޒިޔާ ފައިނަލަށް ދާނެ އެވެ. ގްރީން ފައިނަލަށް ދާނީ މާޒިޔާ ބަލިވެ ލަނޑުގެ ތަފާތުން މާޒިޔާގެ ފައިދާ ގޯލް ގްރީން އަށް ވުރެ މަދުވެއްޖެނަމަ އެވެ. މިހާރު ފައިދާ ގޯލްގެ ކުރީގައި އޮތީ މާޒިޔާ އެވެ. އެޓީމަށް ފައިދާ 11 ގޯލެވެ. ގްރީން އަށް ފައިދާ9ގޯލެވެ. ދެޓީމަށް ވެސް 15 ޕޮއިންޓެވެ.\nގައުމީ ފުޓްބޯޅަ ދަނޑުގައި ކުޅުނު މެޗުގައި އީގަލްސްގެ ހަތަރު ލަނޑުގެ ތެރެއިން ދެ ލަނޑު ޖެހީ ހަސަން ރާއިފް އަހްމަދު (ހަންނަ) އެވެ.\nފުރަތަމަ ލަނޑު މެޗުގެ 19 ޖެހީ ވެސް ރާއިފް އެވެ. ގްރީންގެ އޭރިިއާ ތެރެއިން ފުރަތަމަ އޭނާ އަތުން ދޫވި ބޯޅަ ގްރީންގެ ޑިފެންޑަރުގެ ފައިގައި ޖެހިފައި އަނެއްކާ ވެސް ލިބުނީ ރާއިފް އަށެވެ. ދެން އޭނާ ބޯޅަ ކޮންޓްރޯލް ކުރުމަށް ފަހު ގޯލްގެ މަތީ ކަނަށް ބޯޅަ ފޮނުވައިލި އެވެ.\nމެޗު ފަށައިގެން އެހާ ތަނަށް ރަނގަޅަށް ކުޅުނީ އީގަލްސް އެވެ. ތަނަވަސް ފުރުސަތުތަކެއް ނުއުފެއްދުނަސް ގިނަ އިރު ބޯޅަ ގެންގުޅުނީ އެ ޓީމުންނެވެ. އެކަމަކު ގްރީން ކޮޅަށް ލަނޑު ވަން ހިސާބުން އެޓީމުން ކުރިއަށް ޖެހިގެން ކުޅެން މަސައްކަތް ކުރި އެވެ.\nގްރީން އަށް ނަތީޖާ ހަމަހަމަކޮށް ދިނީ އަންސަރު އިބްރާހިމް (އަންކޮ) އެވެ. މެޗުގެ 26 ވަނަ މިނިޓްގައި އޭންޖަލް މުނޯޒް ނަގައިދިން ބޯޅަ އަންކޮ ވެއްޓިގެން ފައި ފޮނުވާލީ ގޯލްގެ ތެރެއަށެވެ.\nގްރީން އިން ނަތީޖާ ހަމަހަމަ ކުރި ފަހުން އެޓީމަށް ލިބުނު އެންމެ ރަނގަޅު ދެ ފުރުސަތު ވެސް ލިބުނީ އަލީ ޝާމިސް (ތޮއްޕެ) އަށެވެ.\nމެޗުގެ 32 ވަނަ މިނެޓްގައި އަބްދުﷲ ޔާމިން (ޔާން) ދިން ބޯޅަ ހިފައިގެން އޭރިއާގެ އަރިމަތިން އަރައި، ގޯލްގެ ތެރެއަށް އޮއްސާލަން ޝާމިސް މަތިން ފޮނުވާލި ބޯޅަ ދިޔައީ ގޯލް ދަނޑިއާ އިންޗިއެއްހާ މަތިން ބޭރަށެވެ. އޭގެ ފަހުން މެޗުގެ 44 ވަނަ މިނިޓްގައި މުނޯޒް ދިން ބޯޅަ ހިފައިންގެ ވެސް އޭރިއާ ތެރެއަށް ވަދެ ތިރިިތިރިން އޭނާ ފޮނުވާލި ބޯޅަ ދިޔައީ ގޯލް ހުރަސްކޮށް ބޭރަށެވެ.\nދެވަނަ ހާފުގެ ކުރީކޮޅު ގްރީންގެ މުނޯޒް އަށް ރަނގަޅު ފުރުސަތެއް ލިބުނެވެ. އީގަލްސްގެ ގޯލްގެ ކަނަށް އަމާޒުކޮށް އޭނާ ފޮނުވައިލި ބޯޅަ ކީޕަރު މުހައްމަދު ތޯހާ ވަނީ ދިފާއުކޮށްފަ އެވެ.\nއީގަލްސް އަށް އަލުން ލީޑް ނަގައިދިނީ އަހްމަދު ހަސަން (އަންމަޑޭ) އެވެ. އީގަލްސްގެ ކުޅުންތެރިން ގްރީންގެ އޭރިއާ ތެރެއަށް ނަގައިދިން ބޯޅަ އަހްމަދު ހަސަން ވަނީ އެއްފަހަރުން ގޯލްގެ ތެރެއަށް ވައްދައިލައިފަ އެވެ.\nގްރީން ކުރިއަށް ޖެހުމުން އީގަލްސްގެ ކުޅުންތެރިންނަށް ގްރީންގެ ހާފުގެ ތެރެއިން ޖާގަ ލިބިގެން ދިޔަ އެވެ. ހާއްސަކޮށް އަހްމަދު ރިޒްވާން (ރިޒޭ) ވަނީ ހުސް ފުރުސަތުތަކެއް ތަނަވަސްކޮށްފަ އެވެ.\nއީގަލްސްގެ ތިންވަނަ ލަނޑު 64 ވަނަ މިނިޓްގައި ރާއިފް ޖެހީ ވެސް ރިޒޭ ހުސްކޮށް އޭރިއާ ތެރެއަށް ވަދެ ތަނަވަސްކޮށްދިން ބޯޅައިންނެވެ. ރާއިފް ވަނީ ފަސޭހަ ކަމާއެކު ގޯލްގެ ތެރެއަށް ވައްދައިލައިފަ އެވެ.\nއީގަލްސްގެ ހަތަރު ވަނަ ލަނޑު ޖެހީ ރިޒޭ އެވެ. މިފަހަރު ރިޒޭ އަށް ބޯޅަ ތަނަވަސްކޮށް ދިނީ އަހްމަދު ހަސަން އެވެ. ރިޒޭ އަށް ވެސް ފުރުސަތު ލިބުނީ ހުސްގޯލްގެ ތެރެއަށް ބޯޅަ ފޮނުވައިލާށެވެ. އޭނާ ވަނީ މަޑުމަޑުން ގޯލްގެ ތެރެއަށް ބޯޅަ ވައްދައިލައިފަ އެވެ.\nކްލަބް އީގަލްސް ޕްރެޒިޑެންޓްސް ކަޕް ކްލަބް ގްރީން ސްޓްރީޓް\nސުރުޚީ ރަނގަޅު ކޮއްލާ. 'ގްރީން ބަލި ވުމުން މާޒިޔާ ފައިނަލަށް.'


Johnson And Johnson Vaccine Dhin Meehaku Maruvejje - Vaguthu\nކޮވިޑް-19 އިން ދިފާއުވުމަށް އެމެރިކާއިން އުފައްދާފައިވާ ޖޯންސަން އެންޑް ޖޯންސަން ވެކްސިން ދިން އެގައުމުގެ މީހަކު މަރުވެއްޖެއެވެ.\nއެގައުމުގެ މީޑިއާތަކުން ރިޕޯޓް ކޮށްފައިވާ ގޮތުގައި އޭނާ މަރުވެފައިވަނީ ލޭގަނޑުވުމުގެ މައްސަލަތަކާއި ގުޅިގެންނެވެ. އެގައުމުގައި މި ވެކްސިން ދިން އެކަކު މަރުވެފައިވާއިރު، ވެކްސިން ދިން އިތުރު މީހެއްގެ ހާލު ސީރިއަސް ވެގެން ފަރުވާ ދެމުން އަންނަ ކަމަށް އެގައުމުގެ ފުޑް އެންޑް ޑްރަގް އެޑްމިނިސްޓްރޭޝަންގެ ސައިންސްވެރިއެއް ކަމަށްވާ ޕީޓަރ މާކްސް ވިދާޅުވެފައި ވެއެވެ.\nމީޑީއާތަކުން ރިޕޯޓް ކޮށްފައިވާ ގޮތުގައި މި ވެކްސިން ދިން މީހުންގެ ތެރެއިން 18 އަހަރާއި 48 އަހަރާއި ދެމެދުގެ6މީހެއްގެ ސިކުނޑީގެ ލޭގަނޑުވުމުގެ މައްސަލަތަކެއް ވަނީ ފެންމަތިވެފައެވެ. އެފަދަ މައްސަލަތަކެއް ދިމާވެފައިވަނީ ވެކްސިން ދިންތާ6ދުވަހާއި 13 ދުވަސް ފަހުން ކަމަށް ވެސް ވަނީ ރިޕޯޓް ކޮށްފައެވެ.\n"ވެކްސިން ދިން އެކަކު މަރުވެއްޖެ. އަނެކަކުގެ ހާލަތު ސީރިއަސް" ޕީޓަރ މާކްސް ވިދާޅުވެފައި ވެއެވެ.\nޖޯންސަން އެންޑް ޖޯންސަން ވެކްސިން ދިން މީހަކު މަރުވެފައިވާއިރު، އެގައުމުގެ ސެންޓަރސް ފޯ ޑިޒީޒް ކޮންޓްރޯލް އެންޑް ޕްރިވެންޝަންގެ ސީނިއާ އޮފިޝަލެއް ކަމަށްވާ އޭން ޝުޝަޓް ބުނެފައިވަނީ މީގެ އެއްމަސް ކުރިން ވެކްސިން ދިން މީހުންނަށް އެފަދަ ކަންކަން ދިމާވުން އެއީ ނާދިރު ކަމެއް ކަމަށެވެ.\nއެހެން ނަމަވެސް ވެކްސިން ޖެހި ފަހުން އެފަދަ އަލާމާތްތަކެއް ފެންނަނަމަ ޑޮކްޓަރަށް ދައްކަން އެކަން ހިއްސާ ކުރުމަށް އޭނާ ވަނީ އިލްތިމާސް ކޮށްފައެވެ.\nޖޯންސަން އެންޑް ޖޯންސަން ވެކްސިން ޖެހި މީހެއްގެ ލޭގަނޑުވެ، މަރުވެފައިވާއިރު، ކޮވިޑް-19 އިން ރައްކާތެރިވުމަށް އުފައްދާފައިވާ ކޮވިޝީލްޑް ވެކްސިން ޖެހި ގިނަ އަދަދެއްގެ މީހުންގެ ލޭގަނޑުވެ މަރުވެފައިވާ މައްސަލަތައްވެސް ދަނީ ފެންމަތިވަމުންނެވެ.


Da Grande huttuvai Green Streets furathama molhu hoadhaifi - vNews.mv\nދަ ގްރާންޑޭ ހުއްޓުވައި ގްރީން ސްޓްރީޓްސް ފުރަތަމަ މޮޅު ހޯދައިފި\nއިސްމާޢީލް ޝާހު (ކުޑަ ޝާހު) 05 July 2019, 00:28\nދަ ގްރާންޑޭ ސްޕޯޓްސް ކްލަބުގެ މޮޅުވުމުގެ ސިލްސިލާއަށް ނިމުން ގެނެސް، ކްލަބު ގްރީން ސްޓްރީޓްސްއިން ދިވެހި ޕްރިމިއާ ލީގުގެ ފުރަތަމަ މޮޅު ހޯދައިފި އެވެ.\nދަ ގްރާންޑޭގެ މައްޗަށް ގްރީންއިން ކުރިހޯދީ 3-0 ގެ ނަތީޖާއަކުންނެވެ. މިއީ މޮޅުވުމުގެ ރެކޯޑަކާއެކު އައި ދަ ގްރާންޑޭ ބަލިވި ފުރަތަމަ މެޗެވެ.\nގައުމީ ފުޓްބޯޅަ ދަނޑުގައި މިރޭ ކުޅުނު މެޗުގެ ކުރީކޮޅޫ ދަ ގްރާންޑޭއިން ރަނގޅު ކުޅުމެއް ދެއްކި ނަމަވެސް، ފުރަތަމަ ހާފު ނިމުމުގެ ކުރިން ގްރީންއިން ވަނީ ލީޑު ނަގާފައެވެ.\nމެޗުގެ 37 ވަނަ މިނެޓުގައިމިޑްފީލްޑަރު އަބްދުﷲ މިސްބާހު ޕެނަލްޓީ އޭރިއާ ބޭރުން ފޮނުވާލި ހަމަލާ ގޯލަށް ވަނީ ދަ ގްރާންޑޭގެ ގޯލްކީޕަރު މުހައްމަދު ފައިސަލްގެ ގޯހަކުންނެވެ.\nމެޗުގައި ގްރީންއިން ލީޑު ފުޅާކުރީ 67 ވަނަ މިނެޓުގައެވެ. އަލީ އަޝްފާގު (ދަގަނޑޭ) ތަނަވަސްކޮށްދިން ފުރުސަތަކުން މި ގޯލުވެސް ޖެހީ ފުރަތަމަ ގޯލުވެސް ޖެހި މިސްބާހުއެވެ. ގްރީން ސްޓްރީޓްސްގެ ތިންވަނަ ގޯލް މެޗުގެ 85 ވަނަ މިނެޓުގައި ޕެނަލްޓީ އަކުން ޖެހީ ދަގަނޑޭ އެވެ. މި ޕެނަލްޓީ އެޓީމަށް ލިބުނީ އޭރިއާ ތެރެއިން ގްރީންގެ ރިޒުހާންއަށް ކުރި ފައުލަކާއި ގުޅިގެންނެވެ.\nމެޗަށްފަހު ގްރީން ސްޓްރީޓްސްގެ ކޯޗު އަލީ ސުޒެއިން ބުނީ ޕްރެޝަރެއްނެތި ދަ ގްރާންޑޭއިން ފުރަތަމަ ހާފުގައި ރަނގަޅަށް ކުޅުނު ކަމަށާއި، އެކަމަކު ފުރަތަމަ ގޯލާއެކި ގްރީންއަށް ފަސޭހަތަކެއް ވެގެންދިޔަ ކަމަށެވެ. އަދި ޓީމުގައި ހައްލުކުރަން ޖެހޭ ކަންތައްތަކެއް އެބަހުރި ކަމަށާއި، މި ލިބުނު ބްރޭކުގައި އެކަންކަން ރަނގަޅު ކުރުމަށް މަސައްކަތް ކުރާނެ ކަމަށެވެ.\nދަ ގްރާންޑޭގެ ކޯޗު އިސްމާއިލް މަހަފޫޒް (އިންމަ) ބުނީ މެޗު ފަށައިގެން އެޓީމުން ރަނގަޅަށް ކުޅުނު ނަމަވެސް، ދެގޯލު ވަނުމުން ކުޅުންތެރިންގެ ޓެކްޓިކަލް ޑިސިޕްލިން ގޯސްވެގެންދިޔަ ކަމަށެވެ.\nމި ފަހަރު ފުރަތަމަ ޑިވިޝަނުގައި އަލަށް ވާދަކުރާ ދަ ގްރާންޑޭ މިރޭގެ މެޗުން ބަލިވި ނަމަވެސް، ލީގުގެ އެއްވަނައިގައި އެޓީމު އޮތީ5މެޗުން ލިބުނު 12 ޕޮއިންޓާއެކުއެވެ. ދެވަނައިގައި އޮތް މާޒިޔާއަށް4މެޗުން ލިބިފައިވަނީ 10 ޕޮއިންޓެވެ. އަދި4މެޗުން ލިބުނު5ޕޮއިންޓާއެކު ގްރީން ސްޓްރީޓްސް އޮތީ ފަސްވަނައިގަ އެވެ.


ސްކޫލް ކުދިންގެ މާސްކްގައި ލޯގޯއެއް، ޑިޒައިނެއް ހުރެގެން ނުވާނެ.\nއ-ވޮއިސް 21 ޖޫން 2020\nނިއު ނޯމަލް އާއެކު ސްކޫލްތަކުގެ ދަރިވަރުން ސްކޫލަށް ދާއިރު ފޮތި މާސްކް އަޅާނަމަ އެ މާސްކު ވާންޖެހޭނީ ޑިޒައިނެއް ނުވަތަ ލޯގޯއެއް ނެތް މާސްކެއް ކަމަށް އެޑިއުކޭޝަން މިނިސްޓްރީން ބުނެފި އެވެ.\nއެ މިނިސްޓްރީން މިކަން ހާމަ ކޮށްފައިވަނީ މާސްކް ފެހުމުގައި ސަމާލުކަން ދޭންވީ ކަންތައްތައް ބަޔާންކޮށް ކޮށްފައިވާ ޓްވީޓެއްގައެވެ.\nއެ ޓްވީޓުގައި ބުނެފައިވަނީ ފޮތި މާސްކެއް ނަމަ މާސްކް ހެދުމަށް ބޭނުންކުރާ ފޮއްޗަކީ ރޮދި ކައިރިކޮށް ވިޔެފައި ހުންނަ، ނޭވާލާން ފަސޭހަ ފޮއްޗަކަށް ވާންވާނެއެވެ. މާސްކްގެ ބޭރު ފަސޭހައިން ފެން ނުފާއްދާނެ ފަދަ ފޮއްޗަކުން އަނގަޔާއި ނޭފަތް ރަނގަޅަށް ނިވާވާނެ ގޮތަކަށެވެ. މިފަދަ ފޮތި މާސްކް ފަހާފައި ހުންނަން ވާނީ ތިން ފަށަލަ ހުންނަ ގޮތަށްކަމަށްވެސް އެ މިނިސްޓްރީން ވަނީ ބުނެފައެވެ.\nސްކޫލަށް ދާއިރު ސާޖިކަލް މާސްކު ނުވަތަ ފޮތި މާސްކު އެޅިދާނެ ކަަމަށާއި ފޮތި މާސްކު އަޅާނަމަ މާސްކު ފަހާފައިވާ ފޮއްޗަކީ ރޮދި ކައިރިކޮށް ވިޔެފައި ހުންނަ، ނޭވާލާން ފަސޭހަ ފޮއްޗަކަށް ވާންޖެހޭ ކަމަށްވެސް ބުނެފައިވެ އެވެ. އެވެ.\nއަދި މާސްކުގެ ބޭރުފަށަލަ ހަދާފައި ހުންނަން ވާނީ ފަސޭހައިން ފެން ނުފާއްދާ ފޮއްޗަކުން އަނގަޔާއި ނޭފަތް ރަނގަޅަށް ނިވާވެ، ބަންދުވާ ގޮތަށެވެ. ތިން ފޮތި ފަށަލަ ބޭނުންކޮށްގެން ފަހާފައި ހުންނަ މާސްކަން ވާންޖެހޭނެ ކަމަށާއި ބާރު ނުވަތަ ދޫވެގެން އަބަދު މާސްކުގައި އަތްލާން ޖެހޭ ފަދަ މާސްކަކަށް ވެގެން ނުވާނެ ކަމަށް ބުނެފައިވެ އެވެ.\nފޮތި މާސްކް ބޭނުންކުރާއިރު، ދަރިވަރުންވެސް މުވައްޒަފުންވެސް ބޭނުންކުރަންވާނީ އެއްވެސް ފަރުމާއެއް ނެތް ޕްލެއިން ފޮތިން ފަހާފައިވާ މާސްކެވެ. މާސްކްގައި ސްކޫލް ލޯގޯއާއި އެހެނިހެން ކުރެހުންތައް ހުރުމަކީ މަނާ ކަމެކެވެ.\nހުޅުވޭ ސްކޫލްތަކުގައި އަތްދޮވެވޭނެ އިންތިޒާމާއި، ސްކޫލަށް ވަންނައިރު ހުން ބެލުމުގެ ކަންތައްތައް ކުރިއަށް ދާނެއެވެ.\nއަރުޝީފަށް ނެގީ 21/06/2020 18:30\nއެންމެފަހުން އަޕްޑޭޓްކުރީ 21/06/2020 18:30


Nasheed Ge Vakeel, Raees Solih Aai Bahdhalkoffi - Vaguthu\nރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ވަކީލު އިނގިރޭސިވިލާތުގެ ޖެނިން ކާސްޓީ ބްރިމްލޯއާ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުއާ ބައްދަލުކުރައްވައިފި އެވެ.\nބައްދަލުވުމަށް ފަހު ބްރިމްލޯ ކުރެއްވި ޓްވީޓެއްގައި ވިދާޅުވީ ރައީސް ސޯލިހާއި މަޝްވަރާކުރެއްވީ ދިވެހި ރައްޔިތުންނާއި އޭނާގެ މުވައްކިލު ނަޝީދުއާ ދެކޮޅަށް މޭ6ވަނަ ދުވަހު ނަޝީދު އަވަހާރަކޮށްލަށް ދިން ހަމަލާއާ ގުޅޭ ގޮތުން ކަމަށެވެ. މަޝްވަރާތަކުގެ އިތުރު އެއްވެސް ތަފްސީލެއް ބްރިމްލޯ ނުދެއްވައެވެ.\nމިބައްދަލުވުން އޮތީ މުލީއާގޭގައެވެ.\nބައްދަލުވުމުގެ އެއްވެސް މައުލޫމާތެއް ރައީސް އޮފީހުން ވެސް ހާމައެއް ނުކުރެ އެވެ.\nMeeting with President Solih today in Male’ in relation to acts of terrorism against the people of the Maldives and my client the Speaker & former President @MohamedNasheed and the attempted assassination of Mohamed Nasheed on6May 2021.#maldives pic.twitter.com/F8AyN7BkXI\n— Kirsty Brimelow QC (@Kirsty_Brimelow) November 11, 2021\nބްރިމްލޯ ވަނީ ރައްޔިތުންގެ މަޖިލީހުގެ ނައިބް ރައީސް އީވާ އަބްދުﷲ އާއި ވެސް މިހަފްލާގައި ބައްދަލުކުރައްވައިފަ އެވެ. އެމްޑީޕީގެ ޗެއާޕާސަން ހަސަން ލަތީފް އާއި ހަމަލާގެ ކަންކަން ބެލުމަށް އެމްޑީޕީން އެކުލަވާލި ހަޔެއް މޭ ކޮމިޓީގެ މެމްބަރުންނާ ވެސް އޭނާ ވަކިވަކިން ބައްދަލުކުރެއްވި އެވެ.\nބްރިމްލޯ ނަޝީދުގެ ވަކީލެއްގެ ގޮތުގައި އައްޔަން ކުރިކަން ހާމަކޮށްފައި ވަނީ އޮގަސްޓް މަހުގެ 18 ވަނަ ދުވަހު އެވެ. ބްރިމްލޯގެ ދައުރަކަށް ވާނީ މެއި މަހުގެ 06 ވަނަ ދުވަހު ނަޝީދަށް ދިން ހަމަލާގެ ތަހުގީގު ހިނގަމުން އަންނަ ގޮތް ބަލައި ރާއްޖެއާ ބައިނަލްއަޤުވާމީ ޤާނޫނުތަކާއި ޤާވާއިދުތަކާއި އެއްގޮތަށް މައްސަލައިގެ ތަޙުޤީގު ގެންދަން އެހީތެރިވުމެވެ.\nހަމަލާއަށް ފަހު ގިނަ ދުވަސްތަކަކު ރާއްޖެ އިން ބޭރުގައި ހުންނަވާފައި ނަޝީދު މިދިޔަ މަހު ވަނީ ރާއްޖެ ވަޑައިގެންފައެވެ. ނަމަވެސް އޭގެ ފަހުން އިނގިރޭސިވިލާތުގެ ގްލޮސްގޯއަށް ކުރެއްވި ދަތުރުފުޅުގައި މީޑިއާއަށް ދެއްވި އިންޓަވިއުއެއްގައި ނަޝީދު ވަނީ އެމަނިކުފާނަށް ދިން ހަމަލާގެ ތަހްގީގު ކުރިއަށްދާ ގޮތާއިމެދު އަދިވެސް ހިތްހަމަނުޖެހޭ ކަމަށް ވިދާޅުވެފައެވެ.\nނޮވެމްބަރު 12, 2021 10:26\nނަޝީދުގެ ވަކީލުނައް ޔޫރަޕުގެ ދޮން މީހުން ނަގަނީ، ރައްޖޭގެ ޝަރުއީ ނިޒާމާ ފަނޑިޔާރުން ބިރުގަނުވަންދޯ.... ތީ ވަރައް މޮޅު ގޮތެއް.\nނޮވެމްބަރު 12, 2021 12:11\nރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ\nނޮވެމްބަރު 12, 2021 13:37\nޜައީސް މެންދުރު ނިދިއްޖެ ރައީސް ބިސްރިހަފަރީކުޅުއްވާފި ރައީސް މަސްހޫރު ފުޓްބޯޅަ ކުޅިންތެރިއަކާ ވައްތަރު ބަޝިކުޅުންތެރިއަކާ އޮޅިގެ ބައްދަލުކޮއްފި އިންތިހާބައް ކުރާކެންޕެއިނެން ނޫސްތަކުގަ ޖަހާވަރުގެހިދުމަތެއް ކަމެއްކުރެވެންނެތީމަ މާދަމާ ދަތުރެއް ކޮއްމެސްތަނަކައް ފޮޓޯއެއްނަގަން ބަޖެޓްތަކާ ފަސްއަހަރުނިމިދަނީ ކޮންކަމެއްކުރެވުނީ .\nނޮވެމްބަރު 12, 2021 13:59\nނޮވެމްބަރު 12, 2021 16:18\nއިބުރާކުރަނީތާހިރުވެރިކަމެއްނޫން ކަލެޭތިކުރިީ މުޑުދާރު ވެރިކަމެއް ކަލޭމިހާރުންމިހާރައްއިސްތިއުފާދީ\nނޮވެމްބަރު 12, 2021 17:37\nކިހާވަރެއްތަ ހަރަދުކޮއްގެން ގެނައި ވަކިލެއްތަ؟\nނޮވެމްބަރު 12, 2021 19:48\nއެމްޑީޕީ ކޮންމެ ކަމެއް ކުރިޔަސް ބޭރުމީހުން ކަންދި ކެއްކިޔަސް ރީދޫ ބޮޑިބައްކެއްކިޔަސް ރީދޫ ގަރުދިޔަ ކެއްކިޔަސް ހަމަ ބޭރު މީހުން ކައްކަން ނޭގުނަސް !


Mi aharu adhi kithah film cinema ah annaane baa? | Mihaaru\n"ގޮށްރާޅު" އަކީ ޑާކް ރެއިނުން ޑިސެމްބަރު މަހު ގެނެސް ދޭން ނިންމާފައިވާ ފިލްމެއް.\nމި އަހަރު އަދި ކިތައް ފިލްމް ސިނަމާ އަށް އަންނާނެ ބާ؟\n27 އެޕްރީލް 2018 - 07:20 1 comment\nއަހަރުގެ ފުރަތަމަ ފިލްމަކީ ފެބްރުއަރީ6ގައި އެޅުވި ޔޫސުފް (ޔޫއްޕެ) ޝަފީއުގެ "ދެވަންސޫރަ" އެވެ. އޭގެ މާޗް5ގައި ޑާކް ރެއިން އެންޓަޓަމަންޓްގެ "ވަކިން ލޯބިން" ގެނެސް ދީފައި ވާއިރު، މާޗް 24 ގައި އެޅުވީ އަމްޖަދު (އަމްޖޭ) އިބްރާހީމްގެ "ރޭވުމުން" އެވެ. މި ފިލްމްތަކަށް ބަލާ އިރު، މި އަހަރު މިހާތަނަށް އެންމެ ހިނގި ފިލްމަކީ އަލީ (ޗިއްޕެ) ޝިފާއު ޑައިރެކްޓް ކުރި "ވަކިން ލޯބިން" އެވެ.\nމި އަހަރަކީ ކުރިން ގިނަ ފިލްމްތަކެއް ސިނަމާ އަށް އަންނާނެ ކަމަށް ބެލެވުނު އަހަރަކަށް ވިޔަސް، އަހަރުގެ ބާކީ މިއޮތް މުއްދަތުގެ ތެރޭގައި މާ ގިނަ ފިލްމްތަކެއް އަންނާނެ ކަމަކަށް ނުބެލެވެ އެވެ. ތިން ހަތަރު ފިލްމެއް ސިނަމާ އިން އަދި ބަލައިލަން ލިބޭނެ ކަމަށް އުންމީދު ކުރެވެ އެވެ. ކުރިއަށް އޮތީ ރޯދަ މަސް ކަމަށްވުމާ އެކު، ކުރިއަށް މިއޮތް މަހެއްހާ ދުވަހު ފިލްމެއް ސިނަމާ އަށް އަންނާނެ ކަމަކަށް ނުބެލެވެ އެވެ.\nމި އަހަރު އަޅުވާނެ ކަމަށް އުންމީދު ކުރެވޭ ބައެއް ފިލްމްތަކުގެ މަތިން ކުޑަކޮށް ހަނދާން އާކޮށްލަމާ ހިނގާށެވެ.\nމި ފިލްމަކީ އެކްޓަރު އަބްދުﷲ (މުއާ) މުއާޒް ޑައިރެކްޓްކޮށް، މުހިއްމު ރޯލެއް ކުޅެފައިވާ ފިލްމެކެވެ. މީގެ އަހަރުތަކެއް ކުރިން ވިޔަފާވެރިންގެ ޖަމިއްޔާގެ ފާހާނާތެރޭގައި މަރައިލި، އެތަނުގެ ސެކްރެޓަރީ އަޒްލީނާ ނަފީސްގެ މަރު އަސްލަކަށް ބަލައިގެން ހަދާފައިވާ "ލީނާ" ގެ ޝޫޓިން އޮތީ ނިމިފަ އެވެ.\n"Leena" ge shooting nimmaalaifi\n"ލީނާ" އަކީ ވަރަށް ގިނަ ބަޔަކު އިންތިޒާރު ކުރާ ފިލްމެއް.\nމުއާ ކުރިން ބުނެފައިވާ ގޮތުގައި މި ފިލްމް މި މަހު ފަހުކޮޅު ނުވަތަ އަންނަ މަހުގެ ކުރީކޮޅު ސިނަމާ އަށް ގެންނާނެ އެވެ. އެކަމަކު "ލީނާ" ގެ ޕްރޮމޯޝަނަލް އެއްވެސް މަސައްކަތެއް އަދި ނުހިނގާތީ މި ފިލްމް ރޯދައިގެ ކުރިން ފެންނާނެ ކަމަކަށް ނުބެލެވެ އެވެ. "ލީނާ" ގެ ކާސްޓުންގެ ތެރޭގައި މަރިޔަމް އައްޒަ، ޒީނަތު އައްބާސް، އަހުމަދު ނިމާޒް، އަލީ (ދޮންއައްޔަ) އާޒިމް، ނުޒުހަތު (ނުޒޫ) ޝުއައިބް) އަދި އަހުމަދު ސައީދު ފަދަ ތަރިން ހިމެނެ އެވެ.\nމި ފިލްމަކީ މިދޔަ އަހަރު ގެނެސް ދިން ފިލްމް "ނޯޓީ 40" ގެ ދެވަނަ ބައެވެ. އިސްމާއީލް ޝަފީގް ޕްރޮޑިއުސްކޮށް، ޔޫއްޕެ ލިޔެ، ޑައިރެކްޓްކޮށްފައިވާ "40+" އަކީ އޮގަސްޓް 1 ގައި ރިލީޒް ކުރާނެ ކަމަށް އިއުލާންކޮށްފައިވާ ފިލްމެކެވެ.\n"40+" ގެ ފަސްޓްލުކް.\nމިހާރު ޝޫޓިން ވެސް ނިމިފައި އޮތް މި ފިލްމްގެ މުހިއްމު ތަރިންގެ ތެރޭގައި "ނޯޓީ 40" ގެ މައިގަނޑު ކާސްޓް ހިމެނެ އެވެ. އޭގެ ތެރޭގައި ޔޫއްޕެ، އަލީ ސީޒަން، މުހައްމަދު މަނިކު، ފާތުމަތު (އަޒޫ) އާޒިފާ، އަހުމަދު ސައީދު، އިބްރާހީމް (ޖިމީ) ޖިހާދު އަދި އަލީ ދޮންއައްޔަ ހިމެނެ އެވެ. އަދި ފިލްމަށް އިތުރުވި މަޝްހޫރު ތަރިންގެ ތެރޭގައި މުހައްމަދު ފައިސަލާއި ޝީލާ ނަޖީބް ހިމެނެ އެވެ.\n"40+" ވެގެން ދާނީ އާ އެކްޓަރުންތަކެއް ވެސް ފެނިގެން ދާނެ ފިލްމަކަށެވެ.\nމަޝްހޫރު ބަތަލާ ނިއުމާ މުހައްމަދުގެ ވަދާއީ ފިލްމް "ނިވައިރޯޅި" ސިނަމާ އަށް އަންނާނެ ކަމަށް ބެލެވެނީ މި އަހަރުގެ އޮކްޓޯބަރު މަހުގެ ތެރޭގަ އެވެ. މޫމިން ފުއާދު ލިޔެ، ޑައިރެކްޓް ކުރާ ފިލްމްގެ ޝޫޓިން މި މަހުގެ 26 ގައި ފަށަން ވަނީ ތާވަލުކޮށްފަ އެވެ.\n"ނިވައިރޯޅި" ގެ ކާސްޓުންގެ ތެރޭގައި ނިއުމާ އެކު، ޔޫއްޕެ، އަހުމަދު އާސިމް، އައިމިނަތު ރިޝްފާ، ޒީނަތު، ސައީދު، ނާޝިދާ (ނާއްކޮ) މުހައްމަދު، އަހުމަދު (އަޒޭ) އަޒްމީލް، މަރިޔަމް ޝަކީލާ، އައިމިނަތު (އައިންތު) ރަޝީދާ، މަރިޔަމް ހަލީމް، އިސްމާއީލް ޒާހިރު، އަހުމަދު ޒިޔާ، އަޖްނާޒް އަލީ އަދި އައިމިނަތު އިޝާލް ރަޝީދު ހިމެނެ އެވެ.\nއަހުމަދު ޝިނާން ޑައިރެކްޓް ކުރާ "ގޮށްރާޅު" އަކީ ޑާކް ރެއިނުން ކުރިން އެޕްރީލް5ގައި ރިލީޒް ކުރަން ތާވަލު ކުރި ފިލްމެކެވެ. އެކަމަކު މިހާރު ފިލްމް ސިނަމާ އަށް ގެންނަން ނިންމާފައި ވަނީ ޑިސެމްބަރު މަހު ތެރޭގެ އެވެ. މޫމިންގެ ސްކްރީންލޭއަކަށް، ސިނާން ޑައިރެކްޓް ކުރާ "ގޮށްރާޅު" އަކީ ކްރައިމް ތުރިލާއެކެވެ.\nމީގެ ކާސްޓުން ވަރަށް ގިނަ އާ މޫނުތަކެއް ވެސް ފެނިގެންދާ އިރު، ފިލްމުން ފެންނާނެ މަޝްހޫރު ބައެއް ތަރިންގެ ތެރޭގައި ޖުމައްޔިލް (ޖުމަލް) ނިމާލް، ނުޒޫ، އިސްމާއީލް (ކޮޕީ އިއްސެ) ރަޝީދު އަދި މަރިޔަމް ޝަކީލާ ފަދަ ތަރިން ހިމެނެ އެވެ. "ގޮށްރާޅު" އަކީ "4426" އަށް ފަހު، ޝިނާން ޑައިރެކްޓް ކުރާ ދެވަނަ ފިލްމެވެ.\nމި ފިލްމަކީ މިދިޔަ އަހަރު ސިނަމާ އަށް ގެންނަން އަމާޒު ހިފި ފިލްމެކެވެ. އެކަމަކު ޓެކްނިކަލް މައްސަލަތަކަކާ ހެދި ކަމަށް ބުނެ ފިލްމް ވަނީ މި އަހަރަށް ފަސްކޮށްފަ އެވެ. އެކަމަކު "ބާކީވެފައި" ސިނަމާ އަންނާނީ ސީދާ ކިހާ ހިސާބެއްގައި ކަމެއް އަދިވެސް ނޭނގެ އެވެ. ފިލްމްގެ ފޭސްބުކް ޕޭޖްގައި މިދިޔަ ބުނީ "ކަމިން ސޫން" ކަމަށެވެ.\n"ބާކީވެފައި" ގެ ޕޯސްޓަރެއް.\n"ބާކީވެފައި" ގެ ލީޑް ރޯލުން ފެނިގެން ދާނީ ކުރީގެ މަޝްހޫރު ބަތަލާ މަރިޔަމް (އަފީ) އަފީފާ އާއި އަލަށް ތައާރަފުވާ އިބްރާހީމް (އިއްބެ) ހަލީލް އެވެ.\nމި ފާހަގަ ކުރި ފިލްމްތަކުގެ އިތުރަށް ވެސް މި އަހަރު ސިނަމާ އަށް ގެންނަން ފިލްމްތަކެއް ލޯންޗް ކުރި އެވެ. އޭގެ ތެރޭގައި ޔޫއްޕެ ޑައިރެކްޓް ކުރާ "ކަޅަކި" އާއި ފައިސަލް ޑައިރެކްޓް ކުރާ "ހައްޔަރު" އަދި އަލީ ޝަޒްލީމް ޑައިރެކްޓް ކުރާ ނަފުސު" ހިމެނެ އެވެ.\nމީގެ އިތުރުން މުހައްމަދު (ޓެޑްރީ) ނިޔާޒް ގެ "ލަސްވިޔަސް" މި އަހަރު ސިނަމާތަކަށް ގެންނާނެ ކަމަށް ބުނެ، މިދިޔަ އަހަރުގެ ކުރީކޮޅު ފިލްމްގެ ޓީޒާ ދައްކައިލި ނަމަވެސް އޭގެ ފަހުން ބަހަބަރެވެ.


Maarandhoo Eid Cup ge semi ah Dhi Madrid aai Fenaka\nމާރަންދޫ އީދު ކަޕް\nމާރަންދޫ އީދު ކަޕްގެ ސެމީއަށް ދި މެޑްރިޑާއި ފެނަކަ\nދެ ގްރޫޕްކަށް ބަހާލައިގެން ކުރިއަށްގެންދާ މި މުބާރާތުގައި ހަ ޓީމު ވާދަކުރޭ\nމުބާރާތުގެ ފައިނަލް މެޗު ކުޅުމަށް ހަމަޖެހިފައި ވަނީ ބުދަ ދުވަހުގެރޭ\nކ. މާލެ | 1 އޯގަސްޓް 2020 | ހޮނިހިރު 20:19 | 4,535\nމާރަންދޫގައި ކުރިއަށްދާ އީދު ކަޕްގެ ތެރެއިން - ސޯޝަލް މީޑިއާ\nހއ. މާރަންދޫގެ ފެނަކަ ކޯޕަރޭޝަނާއި މާރަންދޫ ކޮމިއުނިޓީ ސެންޓަރުގެ ފަރާތުން އެ ރަށުގައި ކުރިއަށްގެންދާ އީދު ކަޕްގެ ސެމީފައިނަލަށް އެފްސީ ދި މެޑްރިޑާއި ޓީމު ފެނަކަ ދަތުރުކޮށްފިއެވެ.\nއީދާ ގުޅިގެން ކުރިއަށްގެންދާ ފޯރިގަދަ މި މުބާރާތް އީދު ދުވަހު ހަވީރު ފަށާފައިވާއިރު، ހަވީރާއި ރޭގަނޑުވެސް މެޗުތައް ކުރިއަށްގެންދެއެވެ.\nމުބާރާތުގެ ފުރަތަމަ މެޗުގައި އެފްސީ ލޮކްޑައުނާއި އެފްސީ މެޑްރިޑް ޖޫނިއާ ބައްދަލުކުރި މެޗު ތަފާތު ބޮޑު ނަތީޖާއަކުން ކާމިޔާބުކުރީ އެފްސީ ލޮކްޑައުނުންނެވެ. 7-1 ގެ ނަތީޖާއަކުން އެޓީމު މި މެޗު ކާމިޔާބުކުރިއިރު، އެފްސީ ލޮކްޑައުންގެ ހަސަން ހުސައިން ވަނީ ހެޓްރިކް ހަދާފައެވެ.\nދެވަނަ މެޗުގައި އެފްސީ ދި މެޑްރިޑާއި ބަނޑޭރި ބައްދަލުކޮށް 4-0 ން މެޗު ކާމިޔާބުކުރީ އެފްސީ ދި މެޑްރިޑެވެ. ތިންވަނަ މެޗުގައި ޓީމު ފެނަކަ އާއި ބަނޑޭރި ބައްދަލުކުރި މެޗު 7-1 ން ކާމިޔާބުކުރީ ޓީމު ފެނަކައެވެ..\nހޮނިހިރު ދުވަހު ހަވީރު ކުޅުނު މެޗުތަކާއެކު މުބާރާތުގެ ސެމީފައިނަލުގެ ޖާގަ، ގުރޫޕް ބީން އެފްސީ ދި މެޑްރިޑާއި ޓީމު ފެނަކަ ވަނީ ކަށަވަރުކޮށްފައެވެ. އެއާއެކު ބަނޑޭރި ވަނީ މުބާރާތުން ކަޓާފައެވެ. ސެމީފައިނަލުގެ ފަހު ޖާގަ ކަށަވަރުވާނީ ހޮނިހިރު ދުވަހުގެރެ އާއި އަދީއްތަ ދުވަހު ކުޅޭ މެޗުތަކަށްފަހުއެވެ.\nދެ ގްރޫޕްކަށް ބަހާލައިގެން ކުރިއަށްގެންދާ މި މުބާރާތުގެ ގްރޫޕް އޭގައި ވާދަކުރަނީ އެފްސީ ލޮކްޑައުން އާއި އެފްސީ މެޑްރިޑް ޖޫނިއާ އާއި ބީއެސްއެސްސީއެވެ. ގްރޫޕް ބީގައި ވާދަކުރަނީ އެފްސީ ދި މެޑްރިޑް އާއި ބަނޑޭރި އާއި ޓީމު ފެނަކައެވެ.\nސެމީފައިނަލްގެ މެޗުތައް ކުޅުމަށް ހަމަޖެހިފައި ވަނީ އަންނަ ހޯމަ ދުވަހުއެވެ. މުބާރާތުގެ ފައިނަލް މެޗު ކުޅުމަށް ހަމަޖެހިފައި ވަނީ ބުދަ ދުވަހުގެރޭއެވެ.


Covid-19: Male’ge dhe ge’eh monitoring gai | Kuhli Habaru\nކޯވިޑް-19: މާލޭގެ ދެ ގެއެއް މޮނިޓަރިން ގައި\nކޮރޯނާ ވައިރަސްއަށް ޕޮސިޓިވްވެފައިވާ ބެލްޖިއަމްގެ ފުޓުބޯޅަ ކުޅުންތެރިޔާ މައުރޯނޭ ފެލައިނީ ރާއްޖޭގައި ޗުއްޓީ ހޭދަ ކުރި އިރު ދިމާވި ދެމީހަކު މާލޭގައި ދިރިއުޅޭ ދެ ގެއެއް މޮނިޓަރިންގެ ހާލަތަށް ގެނެސްފި އެވެ.\nއެޗްޕީއޭއިން ވަނީ އެ ދެމީހުން އިއްޔެ ކޮރޯނާ ވައިރަސްއަށް ޓެސްޓުކޮށް އައިސޮލޭޓް ކުރުމަށް ވެލިދޫ އައިލެންޑް ރިސޯޓުގެ ކަރަންޓީން ފެސިލިޓީއަށްް ގެންގޮސްފައި އެވެ. އެ ދެމީހުންގެ ފަރާތުންވެސް ބަލީގެ އަލާމާތްތައް ފެންނަ ކަމަށް އިއްޔެ ބުނެފައިވެ އެވެ.\nމިކަމާ ގުޅޭގޮތުން މިއަދު ނޫސްވެރިންނަށް މައުލޫމާތު ދެއްވަމުން ރައީސް އޮފީހުގެ އަންޑާ ސެކްރެޓަރީ މުހައްމަދު މަބްރޫކް އަޒީޒު ވިދާޅުވީ ޓެސްޓު ކުރި ދެމީހުން މާލޭގައި ދިރިއުޅޭ ދެ ގެ މޮނިޓަރިންގެ ހާލަތަށް ގެނެސްފައިވާ ކަމަށެވެ. އަދި އެ ދެ ގޭގައި ދިރިއުޅޭ މީހުން ވައިރަހަށް ޓެސްޓު ކުރުމުގެ މަސައްކަތް ކުރަމުންދާ ކަމަށެވެ.\nއެއީ ކޮން ސަރަހައްދެއްގައި ހުރި ގެއެއްކަން މަބްރޫކު ވިދާޅެއް ނުވެ އެވެ. އެކަމަކު ވިދާޅުވީ އެގޭގޭގައި ދިރިއުޅޭ ބައެއް މީހުންގެ ފަރާތުންވެސް އަލާމާތްތައް ފެންނާތީ ހުރިހާ އެންމެން ވައިރަހަށް ޓެސްޓު ކުރާނެ ކަމަށެވެ.\nމަބްރޫކު ވިދާޅުވީ ފެލައިނީއާ ދިމާވެ ސަލާމްކޮށް މުއާމަލާތްކޮށްފައިވާ މީހުން ހޯދުމުގެ މަސައްކަތް އަދިވެސް ކުރަމުންދާ ކަމަށެވެ. އަދި އިލްތިމާސަކީ އެފަދަ ފަރާތެއް ހުރި ނަމަ އެޗްޕީއޭއަށް ވީހާވެސް އަވަހަކަށް އެންގުމެވެ.\nއޭނާ ވިދާޅުވީ ފެލައިނީ ޗުއްޓީ ހޭދަކުރި ރީތި ރަށް ރިސޯޓުގައިވެސް އެޗްޕީއޭއިން ހަރަކާތްތެރިވަމުން ދާކަމަށާއި މިހާތަނަށް ބަލީގެ އަލާމާތެއް ހުރި މީހަކު ފާހަގަ ކުރެވިފައި ނުވާ ކަމަށެވެ.\nއޭނާ ރާއްޖޭގައި ޗުއްޓީ ހޭދަކުރުމަށް އައީ މިމަހުގެ އަށް ވަނަ ދުވަހު އެވެ. ރީތި ރަށް ރިސޯޓުގައި ޗުއްޓީ ހޭދަ ކުރުމަށް ފަހު ފުރައިގެން ފެލައިނީ ޗައިނާއަށް ގޮސްފައިވަނީ މިމަހުގެ12 ވަނަ ދުވަހު އެވެ. އޭނާ ބައްޔަށް ޕޮސިޓިވްވިކަން ހާމަ ކުރީ މިމަހުގެ20 ވަނަ ދުވަހު އެވެ.


3 ކިލޯގެ މަސްތުވާތަކެއްޗާއެކު ހައްޔަރުކުރި2މީހުން ކޯޓުން ދޫކޮށްލައިފި3ކިލޯގެ މަސްތުވާތަކެއްޗާއެކު ހައްޔަރުކުރި2މީހުން ކޯޓުން ދޫކޮށްލައިފި\n3 ކިލޯގެ މަސްތުވާތަކެއްޗާއެކު ހައްޔަރުކުރި2މީހުން ކޯޓުން ދޫކޮށްލައިފި\nކޯޓު އަމުރުގެ ބައެއްގައި ސޮއި ނެތިގެން3ކިލޯގެ މަސްތުވާތަކެއްޗާއެކު ހުޅުމާލެއިން ހައްޔަރުކުރި ދެ މީހުން ކްރިމިނަލް ކޯޓުން ދޫކޮށްލައިފިއެވެ.\nހުޅުމާލެއިން3ކިލޯގެ މަސްތުވާތަކެއްޗާއެކު ރޭ ހައްޔަރުކޮށްފައިވަނީ 25 އަހަރުގެ ފިރިހެނަކާއި 52 އަހަރުގެ އަންހެނެކެވެ. ފުލުހުން ބުނީ އެ2މީހުންގެ ބަންދުގެ މުއްދަތު އިތުރުކުރުމަށް ކްރިމިނަލް ކޯޓަށް ހާޒިރުކުރުމުން، އެމީހުން ހައްޔަރުކުރުމަށް ފުލުހުން އެދިގެން ހޯދި ކޯޓު އަމުރުގެ ފަހުގަނޑުގައި އެކަނި ސޮއި އިންކަމަށް ބުނެ ކޯޓުން އެމީހުން ދޫކޮށްލާފައިވާކަމަށެވެ.\nކޯޓުން މިގޮތަށް ނިންމާފައިވަނީ ޖިނާޢީ އިޖުރާޢަތުގެ 32 ވަނަ މާއްދާގެ ހ ގެ 12 ވަނަ ނަންބަރަށް ރިޢާޔަތްކުރުމަށްފަހުގައެވެ. މިމާއްދާގައި ބުނާގޮތުން ކޯޓުއަމުރުގެ ހުރިހާ ގަނޑެއްގައި ޤާޟީގެ ނަމާއި، ސޮއި އަދި ތައްގަނޑު ޖަހާފައި އޮންނަންވާނެއެވެ.\nފުލުހުން ބުނީ އެ2މީހުން ހައްޔަރުކޮށްފައިވަނީ މަސްތުވާތަކެތީގެ ވިޔަފާރި ކުރާކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން ރޭ މެންދަމު 3:10 ހާއިރުކަމަށެވެ. ފުލުހުން ބުނީ ކޯޓް އަމުރެއްގެ ދަށުން އެގެއަށް ވަދެ ބަލާ ފާސްކުރަނިކޮށް މަސްތުވާތަކެތި އެގެއިން ފެނިފައިވާކަމަށެވެ.\nމަސްތުވާތަކެއްޗާއެކު ހުޅުމާލެއިން2މީހަކު ހައްޔަރުކޮށްފައިވާއިރު، އިއްޔެވެސް ފުލުހުން ވަނީ މާލޭގައި ފުޅާ ދާއިރާގައި މަސްތުވާތަކެތީގެ ވިޔަފާރި ކުރަމުންދިޔަ ގެއަކުން 11 މީހަކު ހައްޔަރުކޮށްފައެވެ.\nމިދިޔަ މަހުގެ 27 ވަނަދުވަހުވެސް ފުލުހުން ވަނީ މަސްތުވާތަކެތީގެ ވިޔަފާރި ފުޅާ ދާއިރާގައި ކުރަމުންދިޔަ ދެ ގެއަކަށް ވަދެ 37 މީހަކު ހައްޔަރުކޮށްފައެވެ. އާއްމު ރައްޔިތުންގެ ސަލާމަތާއި ރައްކާތެރިކަން ކަށަވަރުކުރުމަށްޓަކާ ފުލުހުން އަންނަނީ މިފަދަ ގޮތްގޮތަށް މަސްތުވާތަކެތީގެ ވިޔަފާރިކުރާ ތަންތަން ހޯދާ، އެކަމުގައި ޝާމިލުވާ މީހުން ހައްޔަރުކުރަމުންނެވެ.